സൂര്യാഘാതം: കുറച്ചൊന്ന് ശ്രദ്ധിച്ചാല് | Medico-legal\nസൂര്യാഘാതം: കുറച്ചൊന്ന് ശ്രദ്ധിച്ചാല്\nസൂര്യാഘാതമേറ്റാല് ചെയ്യേണ്ട പ്രഥമ ശുശ്രൂഷയെക്കുറിച്ചും പ്രതിരോധ മാര്‍ഗങ്ങളെക്കുറിച്ചുമാണ് ഇവിടെ പ്രതിപാദിക്കുന്നത്\nPublished: Mar 7, 2017, 07:40 AM IST\nഈന്തും വണ്ടി ഉണ്ടാക്കി പെങ്ങളെ അതില് കയറ്റി വലിക്കുന്നതും സൈക്കിളില് ടൂര് പോകുന്നതും കുട്ടിക്കാലത്ത് മധ്യവേനലവധിയിലായിരുന്നു. കളിക്കാനായി രാവിലെ ഇറങ്ങിയാല് ഉച്ചയൂണിന്റെ സമയത്തും കളി നിര്‍ത്തിയിട്ടുണ്ടാവില്ല. പാടത്താണ് കളികള്. മിക്കപ്പോഴും അമ്മവന്ന് കണ്ണുരുട്ടുമ്പോള് മാത്രമേ രണ്ടര കഴിഞ്ഞു എന്നറിയുമായിരുന്നുള്ളൂ. ഉച്ചയൂണ് കഴിഞ്ഞാല് വീണ്ടും പാടത്തേക്ക്, രാവിലെ ക്രിക്കറ്റാണേല് ഉച്ചകഴിഞ്ഞ് ഏറുപന്ത്. ഇങ്ങനെയൊക്കെയായിരുന്നു ഞങ്ങളുടെ കുട്ടിക്കാലം. അന്നൊന്നും ചൂടൊരു പ്രശ്‌നമായി തോന്നിയിരുന്നേയില്ല.\nഅന്നൊക്കെ പാടങ്ങളൊഴിച്ചെല്ലായിടത്തും മരങ്ങളായിരുന്നു. വൈകീട്ട് കളിയും കഴിഞ്ഞ് തോട്ടില് കുളിച്ചിട്ടായിരുന്നു വീട്ടിലേക്ക് മടക്കം. ഏഴര ആകുമ്പോള് വീട്ടില് തിരിച്ചെത്തും, അമ്മയുടെ കണ്ണില് ദേഷ്യം സ്ഫുരിക്കുന്നുണ്ടാവും. വലിയ തര്‍ക്കത്തിനൊന്നും നില്‍ക്കാതെ കഞ്ഞികുടിച്ച് വായനയിലേക്ക് തിരിയും. 'ഇങ്ങനാണേല് നാളെ മുതല് നീ കളിക്കാന് പോകണ്ടാ' എന്നൊരു ഭീഷണി എന്നുമുണ്ടാകും. എന്നാലും ഉച്ചക്ക് പന്ത്രണ്ടരക്ക് മുന്‍പേ എത്താമെന്നും പറഞ്ഞ് പിറ്റേന്നും രാവിലെ ഇറങ്ങും.\nഎന്നാല് ഇന്നിപ്പോള് ഒരു പത്തുമണി കഴിഞ്ഞാല് പുറത്തിറങ്ങാനാവാത്ത ചൂട്. വേനലവധി ആകുമ്പോള് ചൂട് കൂടാനാണ് സാധ്യത. വേനല്‍ക്കാലത്ത് ഞങ്ങള്‍ക്ക് പൊതുവെ തിരക്ക് കൂടുതലാണ്. കഴിഞ്ഞ കുറെ വര്‍ഷങ്ങളായി സൂര്യാഘാതം മൂലമുള്ള മരണങ്ങളും കണ്ടുവരുന്നു. പകല് മുഴുവന് വെയിലേറ്റ് ജോലി ചെയ്യുന്നവരും അലഞ്ഞ്തിരിഞ്ഞ് നടക്കുന്നവരുമാണ് സാധാരണ ഇങ്ങനെ മരണപ്പെടുക.\nചികിത്സിച്ചില്ലെങ്കില് മരണം സംഭവിക്കാം\nഉയര്‍ന്ന താപനിലയുള്ള സാഹചര്യങ്ങളില് ജോലി ചെയ്യുന്നവരില് ഉണ്ടാവുന്ന ആരോഗ്യ പ്രശ്‌നങ്ങളാണ് Heat cramps, Heat syncope, Heat stroke എന്നിവ.\nമൈനുകളില് ജോലി ചെയ്യുന്നവര്‍ക്കും അഗ്‌നിശമനസേനാംഗങ്ങള്‍ക്കുമൊക്കെയാണ് Heat cramps ഉണ്ടാവുക. ശരീരത്തിലെ ജലാംശവും ധാതുക്കളും വിയര്‍പ്പിലൂടെ നഷ്ടമാകുന്നതിനാല് കൈകാലുകളിലെയും വയറ്റിലെയും മാംസപേശികള്‍ക്കുണ്ടാവുന്ന ശക്തമായ വേദനയാണിത്. ചിലപ്പോഴൊക്കെ തലവേദനയും തലകറക്കവും ഓക്കാനവും ഉണ്ടാവാം. ഉപ്പിട്ട് വെള്ളം കുടിക്കുകയോ ORS ഉപയോഗിക്കുകയോ ചെയ്താല് ഉടന് തന്നെ ആശ്വാസം ലഭിക്കും.\nഉയര്‍ന്ന താപനിലയില് വിയര്‍പ്പിലൂടെയുണ്ടാവുന്ന ജലധാതു നഷ്ടങ്ങള് മൂലമാണ് Heat syncope ഉണ്ടാവുന്നത്. തലവേദന, തളര്‍ച്ച, മനോവിഭ്രമം, ഉറക്കം തൂങ്ങുക, കാഴ്ച മങ്ങുക, ഛര്‍ദ്ദിക്കുക എന്നിവയാണ് ലക്ഷണങ്ങള്. ഇതിനെ തുടര്‍ന്ന് വിളര്‍ച്ചയും വിയര്‍പ്പും രക്തസമ്മര്‍ദ്ദകുറവും ആരംഭിക്കും. കൃഷ്ണമണി വികസിക്കുകയും നാഡിമിടിപ്പ് ദുര്‍ബ്ബലമാവുകയും ശ്വാസോച്ഛ്വാസം മന്ദീഭവിക്കുകയും ചെയ്യും. ചികിത്സിച്ചില്ലെങ്കില് മരണം വരെ സംഭവിക്കാവുന്നതാണ്. ഉയര്‍ന്ന താപനിലയുള്ള അന്തരീക്ഷത്തില് നിന്നും ആളെ മാറ്റുക, വിശ്രമം, ORS നല്‍കുക, ആവശ്യമെങ്കില് കുത്തിവെപ്പിലൂടെ ജലവും ധാതുക്കളും ശരീരത്തിലെത്തിക്കുക എന്നീ കാര്യങ്ങളാണ് ചെയ്യേണ്ടത്.\nശരീരത്തിലെ താപനിയന്ത്രണ സംവിധാനത്തിലെ സ്തംഭനം മൂലമാണ് Heat stroke എന്ന അടിയന്തരഘട്ടം സംജാതമാവുന്നത്. അന്തരീക്ഷത്തില് ഉയര്‍ന്ന താപനിലയും ഈര്‍പ്പവും ഉള്ളപ്പോഴാണ് Heat stroke ഉണ്ടാവുക. ത്വക്കിനോട് ചേര്‍ന്നുള്ള രക്തക്കുഴലുകളിലെ രക്തയോട്ടം സ്തംഭിക്കുകയും വിയര്‍പ്പുഗ്രന്ഥിയുടെ പ്രവര്‍ത്തനം മന്ദീഭവിക്കുകയും ചെയ്യും. ശരീരതാപനില 41 ഡിഗ്രി സെല്‍ഷ്യസില് കൂടുതലാവുകയും മന്ദത, അപസ്മാരം, ബോധക്ഷയം തുടങ്ങിയ ലക്ഷണങ്ങളുണ്ടാവുകയും ചെയ്യും.\nശരീരത്തില് നേരിട്ട് സൂര്യപ്രകാശം ഏല്‍ക്കുമ്പോഴാണ് ഇതുസംഭവിക്കുന്നതെങ്കില് സൂര്യാഘാതം എന്ന് വിളിക്കാം. ഉടന്‍തന്നെ തീവ്രപരിചരണം നല്‍കിയില്ലെങ്കില് മരണംപോലും സംഭവിക്കാവുന്ന പ്രശ്‌നമാണിത്. നമ്മുടെ തലച്ചോറിലെ ഹൈപ്പോതലാമസ് എന്ന ഭാഗമാണ് ശരീരത്തിലെ താപനില ഒരു നിശ്ചിത പരിധിക്കുള്ളില് നിലനിര്‍ത്തുന്നത്. എന്നാല് കഠിനമായ ചൂടിനെ തുടര്‍ന്ന് ആന്തരിക താപനില ക്രമാതീതമായി ഉയരുമ്പോള് ശരീരത്തിലെ ഈ താപനിയന്ത്രണ സംവിധാനങ്ങളെല്ലാം തകരാറിലാകുന്നു.\n5. മദ്യ ലഹരിക്കടിമപ്പെട്ട അവസ്ഥ\nകഠിനമായ ചൂട് പ്രശ്‌നം തന്നെ\nശരീരത്തില് നിന്നും ജലവും ധാതു ലവണങ്ങളും അമിതമായി വിയര്‍പ്പിലൂടെ നഷ്ടപ്പെടുന്നതാണ് കാരണം. കൂടാതെ നേരിട്ടുള്ള ബാഷ്പീകരണം വഴിയും ധാരാളം ജലം നഷ്ടപ്പെടുന്നുണ്ട്. ഒട്ടുമിക്ക അവയവങ്ങളുടെ പ്രവര്‍ത്തനങ്ങളെയും ഇത് പ്രതികൂലമായി ബാധിക്കുമെങ്കിലും ഏറ്റവും ആദ്യം ബാധിക്കുന്നത് വൃക്കകളെയാണ്. മൂത്രത്തിന്റെ അളവുകുറയുന്നത് മൂത്രത്തില് അണുബാധ ഉണ്ടാകുന്നതിനുള്ള സാധ്യത പതിന്മടങ്ങ് വര്‍ദ്ധിപ്പിക്കുന്നു. തലച്ചോറിന്റെ പ്രവര്‍ത്തനങ്ങള് മന്ദീഭവിക്കാന് ഇതുകാരണമാകും. ധാരാളം വെള്ളം കുടിക്കുക മാത്രമേയുള്ളൂ പോംവഴി. ഒരു ദിവസം കുറഞ്ഞത് രണ്ടര, മൂന്നു ലിറ്റര് വെള്ളം കുടിക്കണം. മദ്യം, കാപ്പി, ചായ, കോളകള് തുടങ്ങിയവ പരമാവധി ഒഴിവാക്കണം. പഴങ്ങളും പഴച്ചാറുകളും നന്നായി ഉപയോഗിക്കാം. ഉപ്പ് ചേര്‍ത്ത വെള്ളം വളരെ നല്ലതാണ്.\nചെറിയ ചെറിയ കുരുക്കള്, വിയര്‍ക്കുന്ന ശരീരഭാഗങ്ങളില് ചൂടുകാലത്ത് പ്രത്യക്ഷപ്പെടുന്നതിനെയാണ് വെപ്പ് അഥവാ ചൂടുകുരു എന്ന് പറയുന്നത്. വിയര്‍പ്പുഗ്രന്ഥികളുടെ വായ അടഞ്ഞുപോകുന്നത് കൊണ്ടുണ്ടാകുന്ന കാര്യമായ ആരോഗ്യപ്രശ്‌നങ്ങള് ഒന്നുമുണ്ടാക്കാത്ത ഒന്നാണിത്. അയഞ്ഞ കോട്ടണ് വസ്ത്രങ്ങള് ധരിക്കുകയും ധാരാളം വെള്ളം കുടിക്കുകയും തണുത്ത വെള്ളത്തില് രണ്ടുനേരം കുളിക്കുകയും ചെയ്താല് ഇത് സ്വയം പരിഹരിക്കപ്പെടും.\nഇതാണ് ഏറ്റവും ഗുരുതരമായ പ്രശ്‌നം. ഇതില് തന്നെ അത്ര സാരമല്ലാത്ത സൂര്യാതപം (Sunburn) ചര്‍മ്മത്തെയാണ് കൂടുതലായും ബാധിക്കുന്നത്. അധികനേരം വെയിലേറ്റ ഭാഗങ്ങളില് തൊലിപ്പുറത്ത് ആദ്യം മുളകരച്ചു പുരട്ടിയ പോലുള്ള നീറ്റലോ, വെള്ളം വീഴുമ്പോള് പുകച്ചിലോ തോന്നും. ഒന്നോ രണ്ടോ ദിവസത്തിനകം തൊലിയുടെ മേല്‍പ്പാളി പൊളിഞ്ഞിളകും. ക്രമേണ ചര്‍മ്മം പഴയപടി ആയിത്തീരും. സൂര്യനില് നിന്നും വരുന്ന അള്‍ട്രാവയലറ്റ് രശ്മികളാണ് ഇവിടുത്തെ പ്രധാനവില്ലന്മാര്. അതിനെത്തന്നെ UVA എന്നും UVB എന്നും തരം തിരിച്ചിരിക്കുന്നു. ഇതില് UVB യാണ് സൂര്യാതപത്തിന് കാരണം. അതുകൊണ്ട് അതിനെ 'Sunburn spetcrum' എന്നാണ് പറയുന്നത്.\nഎന്നാല് ഗുരുതരമായ സൂര്യാഘാതം (Sun stroke) രണ്ടുതരത്തില് പ്രശ്‌നങ്ങളുണ്ടാക്കാം. രണ്ടോ മൂന്നോ ദിവസങ്ങള്‍കൊണ്ട് സാവധാനം രൂപപ്പെടുന്നതാണ് ഒന്നാമത്തേത്. മുതിര്‍ന്നവരിലും വൃദ്ധജനങ്ങളിലുമാണ് ഈ വിഭാഗത്തില്‍പെട്ട സൂര്യാഘാതം കണ്ടുവരുന്നത്. ആവശ്യത്തിന് വെള്ളം കുടിക്കാതെ അമിത ചൂടുള്ള അന്തരീക്ഷത്തില് കഴിയുന്നവര്‍ക്കാണ് ഈ പ്രശ്‌നമുണ്ടാകുന്നത്. തലച്ചോറിന്റെ പ്രവര്‍ത്തനമാന്ദ്യമാണ് സൂര്യാഘാതത്തിന്റെ മുഖ്യലക്ഷണം. അസാധാരണമായ പെരുമാറ്റം, സ്ഥലകാല വിഭ്രാന്തി, ആശയക്കുഴപ്പം തുടങ്ങിയവ മുതല് അപസ്മാര ചേഷ്ടകള്‍ക്കും തുടര്‍ന്ന് ഗാഢമായ അബോധാവസ്ഥക്കും വരെ ഇടയാക്കുന്നു. വൃദ്ധജനങ്ങളില് സൂര്യാഘാതത്തെ തുടര്‍ന്ന് ചര്‍മം ഉണങ്ങി വരണ്ടിരിക്കും.\nസൂര്യാഘാതമുണ്ടായാല് ഉടന്‍തന്നെ ശരീരം തണുപ്പിക്കുന്നതിന് തീവ്രപരിചരണം നല്‍കിയില്ലെങ്കില് മരണനിരക്ക് 60 മുതല് 75 ശതമാനം വരെയാകാം. സൂര്യാഘാതത്തില് നിന്ന് രക്ഷപ്പെട്ടവര്‍ക്കുപോലും 20 ശതമാനത്തിനും തലച്ചോറില് സ്ഥായിയായ വൈകല്യമുണ്ടാകാനിടയുണ്ട്. ഓര്‍മക്കുറവ്, നാഡീഞരമ്പുകളുടെ തളര്‍ച്ച എന്നിവ കൂടാതെ വൃക്ക തകരാറുകളും തുടരാനിടയുണ്ട്.\nഈ ലക്ഷണങ്ങള് എന്തെങ്കിലും തോന്നിയാല്, ഉടനെ അടുത്തുള്ള തണലില്/ തണുപ്പുള്ള സ്ഥലത്തുപോയി വിശ്രമിക്കണം. ഉപ്പും പഞ്ചസാരയും ലയിപ്പിച്ച വെള്ളം ധാരാളം കുടിക്കണം. അരമണിക്കൂര് കഴിഞ്ഞും ബുദ്ധിമുട്ടുകള് മാറുന്നില്ലെങ്കില് ഡോക്ടറെ കാണണം.\n1. നിര്‍ജലീകരണവും ക്ഷീണവും ഒഴിവാക്കാന് ദിവസവും രണ്ടുമൂന്നു ലിറ്റര് വെള്ളമെങ്കിലും കുടിക്കണം. തിളപ്പിച്ചാറിയ വെള്ളം, കഞ്ഞിവെള്ളം, നാരങ്ങാവെള്ളം തുടങ്ങിയവ ഉപ്പിട്ട് കുടിക്കാം.\n2. ചായ, കാപ്പി തുടങ്ങിയവ കുറയ്ക്കുക. കൃത്രിമ ശീതളപാനീയങ്ങള്, ബിയര്, മദ്യം എന്നിവ ഒഴിവാക്കണം. ഇവ താല്‍ക്കാലികമായി ദാഹശമനം വരുത്തുമെങ്കിലും തുടര്‍ന്ന് അമിത ദാഹമുണ്ടാക്കുകയും ആരോഗ്യപ്രശ്‌നങ്ങളിലേക്ക് വഴിവെക്കുകയും ചെയ്യും\n3. പഴങ്ങള്, പച്ചക്കറികള്, ഇലക്കറികള് തുടങ്ങിയവ ഭക്ഷണത്തില് ധാരാളമായി ഉള്‍പ്പെടുത്തുക. മാംസാഹാരം മിതമാക്കുക.\n5. രാവിലെ പതിനൊന്ന് മണിമുതല് ഉച്ചക്ക് മൂന്നുമണി വരെയുള്ള വെയില് കൊള്ളുന്നത് ഒഴിവാക്കണം. വെയിലത്തിറങ്ങുമ്പോള് കുട ഉപയോഗിക്കുക\nസൂര്യാഘാതമേറ്റ് അഞ്ച് മിനിറ്റിന് ശേഷം മൂന്ന് ദിവസത്തിനകം മരണം സംഭവിക്കാം. ജോലി സ്ഥലത്തുണ്ടാവുന്ന അപകടങ്ങളാണെങ്കില് നിയമപ്രകാരമുള്ള നഷ്ടപരിഹാരം (Workmen's compensation Act) ലഭിക്കുന്നതാണ്.\n(ഇന്‍ഫോക്ലിനിക്കിലെ ഡോ. മനോജ് വെള്ളനാട്, ഡോ. പുരുഷോത്തമന് കെ. കെ എന്നിവരുടെ സഹായത്താലെഴുതിയ ലേഖനം, ഇരുവര്‍ക്കും നന്ദി.)


സൂപ്പർതാരങ്ങൾ ‘മാസ്’ ആയില്ല; ജയയുടെ തോഴി വരുന്നു, ആ ‘ശപഥം’ നിറവേറുമോ? | VK Sasikala | J Jayalalitha | TamilNadu Politics | Manorama News | Manorama Online\nസൂപ്പർതാരങ്ങൾ ‘മാസ്’ ആയില്ല; ജയയുടെ തോഴി വരുന്നു, ആ ‘ശപഥം’ നിറവേറുമോ?\nമനോരമ ലേഖകൻ September 16, 2020 10:03 AM IST\nവി.കെ.ശശികല, ജെ.ജയലളിത (ഫയൽ ചിത്രം)\n2021 മേയിൽ പോളിങ് ബൂത്തിലേക്കു പോകുമ്പോൾ തമിഴ്നാട്ടുകാർ ‘മിസ്’ ചെയ്യുക രണ്ടു പേരെയാകും; സാക്ഷാൽ പുരട്ചി തലൈവി ജെ.ജയലളിതയെയും മുത്തുവേൽ കരുണാനിധിയെയും. ചിരവൈരികളായ രണ്ടു നേതാക്കളും ജീവിച്ചിരിപ്പില്ലാത്ത ആദ്യ നിയമസഭാ തിരഞ്ഞെടുപ്പ്. ജനക്കൂട്ടങ്ങളെ കാന്തംപോലെ വലിച്ചടുപ്പിക്കുന്ന ഇരുവരുമില്ലെന്ന ‘തിളക്കക്കുറവിന്’ പകരമാകാൻ സൂപ്പർതാരങ്ങൾ മുതൽ രാഷ്ട്രീയക്കാർ വരെ കച്ചകെട്ടുന്നുണ്ട്. ആ കൂട്ടത്തിലേക്ക് ഒരാൾ കൂടി വരികയാണ്, വി.കെ.ശശികല; അന്തരിച്ച തമിഴ്‌നാട് മുഖ്യമന്ത്രി ജയലളിതയുടെ ഉറ്റതോഴി.\nശശികലയ്‌ക്കെതിരെ പനീര്‍സെല്‍വം കലാപം ഉയര്‍ത്തിയത് താന് പറഞ്ഞിട്ട്: ഗുരുമൂര്‍ത്തി\nസ്വത്ത് കേസിൽ ശിക്ഷിക്കപ്പെട്ട് ബെംഗളൂരുവിലെ പരപ്പന അഗ്രഹാര ജയിലിൽ കഴിയുന്ന ശശികലയെ 2021 ജനുവരി 27നു മോചിപ്പിച്ചേക്കുമെന്നാണു റിപ്പോർട്ട്. ബെംഗളൂരുവിലെ അഭിഭാഷകനും ആക്ടിവിസ്റ്റുമായ നരസിംഹ മൂർത്തിയുടെ വിവരാവകാശ ചോദ്യത്തിനു ജയിൽ അധികൃതർ നൽകിയ മറുപടിയിലാണു ശശികലയുടെ മോചനം സംബന്ധിച്ച കാര്യമുള്ളത്. പിഴയായ 10 കോടി രൂപ നൽകിയാൽ ശശികലയെ വിട്ടയക്കുമെന്നും പണം അടയ്ക്കുന്നതിൽ പരാജയപ്പെട്ടാൽ ഒരുവർഷം കൂടി ശിക്ഷാകാലാവധി നീളുമെന്നുമാണു വിവരാവകാശ മറുപടിയിൽ വ്യക്തമാക്കുന്നത്.\nജയലളിതയുടെ മുൻ സഹായിയുടെ മോചനവുമായി ബന്ധപ്പെട്ട എല്ലാ അഭ്യൂഹങ്ങളും അവസാനിപ്പിക്കാനാണു വിവരാവകാശരേഖ സമർപ്പിച്ചതെന്ന് അറുപതുകാരനായ മൂർത്തി പറഞ്ഞു. ജയലളിതയുടെ ജീവിതത്തിലെ ഏറ്റവും സ്വാധീനമുള്ള വ്യക്തിയായ ശശികലയാണ് കുപ്രസിദ്ധമായ ‘മന്നാർഗുഡി മാഫിയ’യുടെ ചുക്കാൻ പിടിക്കുന്നത്. അണ്ണാ ഡിഎംകെയിൽ ഉന്നത സ്ഥാനത്തേക്കു വളരാനുള്ള ശശികലയുടെ സ്വപ്നങ്ങൾ 2016 ഡിസംബറിൽ ജയലളിതയുടെ മരണത്തോടെയാണു തകർന്നത്. 2017 ഫെബ്രുവരിയിൽ സുപ്രീം കോടതി, ശശികലയ്ക്കും സഹോദരി ഇളവരശിക്കും മരുമകൻ വി.എൻ.സുധാകരനും നാലു വർഷത്തെ തടവുശിക്ഷയും വിധിച്ചു.\nഅഴിമതി നിരോധന നിയമപ്രകാരം എടുത്ത കേസിൽ 10 കോടി രൂപ പിഴയും പരമോന്നത കോടതി ചുമത്തി. ഈ വർഷം ഓഗസ്റ്റിൽ ശശികല മോചിതയാകുമെന്നു തമിഴ്‌നാട് ബിജെപി നേതാവ് ഡോ. അസീർവതം ആചാരി ട്വീറ്റ് ചെയ്തിരുന്നു. ജൂലൈയിൽ അമ്മ മക്കൾ മുന്നേറ്റ കഴകം (എഎംഎംകെ) മേധാവിയും ശശികലയുടെ അനന്തരവനുമായ ടി.ടി.വി. ദിനകരന്റെ മകളുടെ വിവാഹനിശ്ചയമായിരുന്നു. സെപ്റ്റംബറിൽ നടക്കുന്ന ഈ വിവാഹത്തിൽ പങ്കെടുക്കാൻ ശശികലയെ മോചിപ്പിക്കുമെന്നും അഭ്യൂഹമുണ്ടായി. എന്തായാലും ശശികല അവതരിക്കുമ്പോൾ സംസ്ഥാന രാഷ്ട്രീയത്തിൽ കൊടുങ്കാറ്റ് സ്വാഭാവികമാണ്.\n∙ സ്മൃതികുടീരത്തിൽ ‘അടിച്ചുറപ്പിച്ച’ സത്യം\n2017 ഫെബ്രുവരിയിൽ, കോടതിയിൽ കീഴടങ്ങാൻ ബെംഗളൂരുവിലേക്കു പോകുംമുമ്പ്, ശശികല ചെന്നൈ മറീന ബീച്ചിലെ ജയലളിതയുടെ സ്മൃതികുടീരത്തിൽ എത്തി. ആ കുഴിമാടത്തിൽ മൗനിയായി നിന്ന്, മൂന്ന് തവണ പ്രതീകാത്മകമായി അടിച്ചു. പിന്നീടു യാത്ര തുടർന്നു. നാടകീയമായ ആ ആംഗ്യം, ഒരു ദിവസം മുഖ്യമന്ത്രിയായി തമിഴ്‌നാട്ടിലേക്കു മടങ്ങിയെത്തുമെന്ന ശപഥത്തിൽ കുറഞ്ഞതല്ലെന്നു ശശികലയുടെ അനുയായികൾ വിശ്വസിക്കുന്നു. മരിക്കുന്നതുവരെ മൂന്ന് പതിറ്റാണ്ടോളം ജയലളിതയുടെ ഏറ്റവുമടുത്ത സുഹൃത്തും സഹായിയുമായിരുന്ന ശശികലയു‌ടെ വരവ് സർക്കാരിലും പാർട്ടികളിലും വലിയ ഓളം സൃഷ്ടിക്കുമെന്നാണു വിലയിരുത്തൽ.\nറദ്ദാക്കിയ നോട്ട് കൊണ്ട് ശശികല വാങ്ങിക്കൂട്ടിയത് ഷോപ്പിങ് മാളുകൾ, സോഫ്റ്റ്‌വെയർ കമ്പനി...\nജയലളിത കഴിഞ്ഞാൽ അണ്ണാ ഡിഎംകെയിൽ എതിരില്ലാത്ത ശബ്ദമായിരുന്നു ശശികല; പലപ്പോഴും ജയയ്ക്കു വേണ്ടി തീരുമാനങ്ങളെ‌ടുത്തും സംസാരിച്ചും ശശികല തന്റെ ശക്തി തെളിയിച്ചു കൊണ്ടേയിരുന്നു. ജയയുടെ മരണശേഷം മുഖ്യമന്ത്രി സ്ഥാനത്തിന് അർഹയാണെന്നു ശശികല സ്വയം കരുതി. അതിനു കരുനീക്കവും തുടങ്ങി. പക്ഷേ സ്ഥാനാരോഹണം എളുപ്പമല്ലെന്നു പെട്ടെന്നു തിരിച്ചറിഞ്ഞു. വരുമാനത്തിന് ആനുപാതികമല്ലാത്ത സ്വത്തുക്കൾ സ്വരൂപിച്ചതിന് അഴിമതി നിരോധന നിയമപ്രകാരം ശിക്ഷ വിധിച്ചതോട‌െ മുഖ്യമന്ത്രി പ്രതീക്ഷകളും അസ്തമിച്ചു. അപ്രതീക്ഷിതമായി തടവറയിലായി ബാക്കി ജീവിതം.\nശശികല ജയിലിൽ പോയതിനുശേഷം മൂന്നു വർഷത്തിനുള്ളിൽ അണ്ണാ ഡിഎംകെയിൽ വളരെയധികം മാറ്റം സംഭവിച്ചു. ജയലളിത മരിക്കുമ്പോൾ ആക്ടിങ് മുഖ്യമന്ത്രിയായിരുന്ന ഒ.പനീർസെൽവം, മരണശേഷം ശശികലയ്ക്കും കുടുംബത്തിനും എതിരെ നാടകീയമായി കലാപമുയർത്തി. 2018 ൽ മാതൃകക്ഷിയുമായി ലയിച്ച് ഉപമുഖ്യമന്ത്രിയുമായി. ജയിലിലേക്ക് പോകുന്നതിനു തൊട്ടുമുമ്പ് ശശികല തന്നെ മുഖ്യമന്ത്രിയായി തിരഞ്ഞെടുത്തപ്പോൾ സാഷ്ടാംഗം പ്രണമിച്ച എടപ്പടി കെ.പളനിസാമി പിന്നീട് അവരെയും കുടുംബത്തെയും തള്ളിപ്പറഞ്ഞു. പനീർസെൽവവുമായി കൈകോർത്ത് പാർട്ടിയിലും സർക്കാരിലും സ്ഥാനം ഉറപ്പിക്കുകയും ചെയ്തു.\n∙ മാസ് ആവാത്ത എൻട്രികൾ\nഏവരും ഉറ്റുനോക്കിയ രണ്ടു താരങ്ങൾ സംസ്ഥാന രാഷ്ട്രീയത്തിൽ ഉദിച്ചെങ്കിലും ‘മാസ്’ ആവാൻ മടിച്ചുനിൽക്കുകയാണ്. സൂപ്പർതാരങ്ങളായ രജനീകാന്തും കമൽഹാസനും രാഷ്ട്രീയത്തിൽ ഇറങ്ങാനുള്ള ആഗ്രഹവും നയപരിപാടികളും പലകുറി പ്രഖ്യാപിച്ചു. ചെറിയ ചില നീക്കങ്ങളും പ്രസംഗങ്ങളും പ്രസ്താവനകളും ഉണ്ടായെങ്കിലും രണ്ടുപേരും സജീവമായി രാഷ്ട്രീയ മണ്ണിലേക്ക് ഇറങ്ങിയിട്ടില്ല. സമയം വൈകുംതോറും ഇവരിലുള്ള ജനങ്ങളുടെ പ്രതീക്ഷകളിലും മങ്ങലേറ്റെന്നാണു നിരീക്ഷണം. വിജയ്, സൂര്യ ഉൾപ്പെടെയുള്ള നടന്മാരും സൂചനകൾ തരുന്നുണ്ടെങ്കിലും മനസ്സു തുറന്നിട്ടില്ല.\nഎഐഎഡിഎംകെയുടെ ‘രണ്ടില’ ചിഹ്നത്തിനായി പോരാടുകയും തോൽക്കുകയും ചെയ്തയാളാണു ശശികലയുടെ അനന്തരവനും മന്നാർഗുഡി മാഫിയയുടെ നെടുംതൂണുമായ ടി.ടി.വി. ദിനകരൻ. മരിക്കുന്നതുവരെ ജയലളിത കൈവശം വച്ചിരുന്ന ആർ‌കെ നഗർ മണ്ഡലത്തിൽ 2017 ഡിസംബറിലെ ഉപതിരഞ്ഞെടുപ്പിൽ വിജയിച്ചത് ദിനകരനാണ്. 2018ൽ അമ്മ മക്കൾ മുന്നേറ്റ കഴകം എന്ന പാർട്ടി രൂപീകരിച്ചു. അണ്ണാ ഡിഎംകെയു‌ടെ നീക്കങ്ങളെ തകർക്കാൻ കഴിയുന്ന ശക്തിയായി ദിനകരനെ എണ്ണിയിരുന്നെങ്കിലും ലോക്സഭാ തിരഞ്ഞെടുപ്പിലും നിരവധി ഉപതിരഞ്ഞെടുപ്പുകളിലും പാർട്ടി ദയനീയമായി പരാജയപ്പെട്ടു.\n2021 ഏപ്രിൽ– മേയ് മാസങ്ങളിൽ തമിഴ്‌നാട് നിയമസഭയിലേക്കുള്ള തിരഞ്ഞെടുപ്പ് നടക്കുമെന്നാണ് നിലവിലെ കണക്കുകൂട്ടൽ. അതിനായുള്ള ഒരുക്കങ്ങൾക്കിടെ ശശികലയുടെ മോചനം സംസ്ഥാനത്തെ പ്രധാന ചർച്ചാവിഷയമായിരിക്കുകയാണ്. ഭരിക്കുന്ന പാർട്ടിയിലെ പ്രശ്‌നങ്ങളെ ശശികല ആളിക്കത്തിക്കുമോ അതോ ഇപിഎസ്–ഒപിഎസ് ദ്വയത്തിനു മുന്നിൽ മുട്ടുമടക്കുമോ എന്നാണു രാഷ്ട്രീയവൃത്തങ്ങൾ ഉറ്റുനോക്കുന്നത്. ശശികലയുടെ ജയിൽ ശിക്ഷ 2021 ഫെബ്രുവരിയിലാണു അവസാനിക്കുക. പക്ഷേ നല്ല പെരുമാറ്റത്തിന്റെ അടിസ്ഥാനത്തിൽ തടവുകാരിയെ നേരത്തെ വിട്ടയക്കാൻ ജയിൽ നിയമങ്ങൾ അനുവദിക്കുന്നുണ്ട്.\nഅഞ്ച് മാസത്തോളം ശിക്ഷാ കാലാവധി കുറയ്ക്കാൻ സാധിക്കുമെന്നാണു ശശികലയുടെ അഭിഭാഷകൻ രാജാ സെന്ദുര പാണ്ഡ്യൻ പറയുന്നത്. ശിക്ഷാ കാലാവധി 48 മാസമാണെങ്കിലും ഇത് 43 മാസമായി കുറഞ്ഞേക്കാം. ഇതിനർഥം, ജയിൽ അധികൃതർ അനുവദിക്കുകയാണെങ്കിൽ, ശശികലയ്ക്ക് എപ്പോൾ വേണമെങ്കിലും പുറത്തിറങ്ങാം എന്നതാണെന്ന് അഭിഭാഷകൻ പറയുന്നു. ആഞ്ഞുപിടിച്ചാൽ ചിലപ്പോൾ അടുത്ത ജനുവരിക്കു മുമ്പു തന്നെ ശശികല തമിഴ് മണ്ണിൽ കാലുകുത്തുമെന്നു ചുരുക്കം.\n∙ പരസ്യമായി മിണ്ടാനാകാതെ പാർട്ടി\nഅഴിമതി നിരോധന നിയമപ്രകാരമാണ് ശശികലയുടെ ശിക്ഷയെന്ന് അണ്ണാ ഡിഎംകെ നേതാക്കൾ ചൂണ്ടിക്കാട്ടുന്നു. കർണാടക ഭരിക്കുന്നത് ബിജെപിയാണ്. കേന്ദ്രത്തിലും ബിജെപി ഭരണമായതിനാൽ, കാലാവധി അവസാനിക്കുംമുമ്പ് അഴിമതി കേസിലെ കുറ്റവാളിയെ വിട്ടയക്കുന്നത് അവർക്ക് ഉചിതമായിരിക്കില്ലെന്നു നേതാക്കൾ അഭിപ്രായപ്പെടുന്നു. ശശികലയുടെ നേരത്തെയുള്ള ജയിൽമോചനത്തിനെതിരെ പരസ്യമായി ഒന്നുംപറയാൻ സാധിക്കാത്ത നിലയിലാണ് അണ്ണാ ഡിഎംകെ.\nടി.ടി.വി. ദിനകരൻ, എടപ്പാടി പളനിസാമി, എം.കെ.സ്റ്റാലിൻ\nശശികലയോടുള്ള ഭയത്തേക്കാൾ, സമാന കേസിൽ ജയലളിതയും കുറ്റക്കാരിയായിരുന്നു എന്നതാണ് അവരെ പുറകോട്ടടിക്കുന്നത്. 2017 ൽ സുപ്രീംകോടതി വിധി പുറപ്പെടുവിക്കുന്നതിനുമുമ്പ് മരിച്ചതിനാൽ മാത്രമാണു ‘അമ്മ’ രക്ഷപ്പെട്ടത്. ശശികലയുടെ മോചനം അടുത്തതോടെ, ഓഗസ്റ്റിൽ ആദായനികുതി വകുപ്പ് അവരുടെ സ്വത്തുക്കൾ കണ്ടുകെട്ടാനുള്ള പ്രക്രിയ ആരംഭിച്ചു. മാധ്യമ റിപ്പോർട്ടുകൾ പ്രകാരം ഏകദേശം 300 കോടി രൂപയുടെ സ്വത്തുണ്ടെന്നു കണക്കാക്കപ്പെടുന്നു.\nഇതിനിടയിൽ ജയലളിതയുടെ വസതി സംസ്ഥാന സർക്കാർ ഏറ്റെടുക്കുകയാണ്. ഒരു ഭാഗം മുഖ്യമന്ത്രിയുടെ ഔദ്യോഗിക വസതിയായും മറുഭാഗം മ്യൂസിയമായും മാറ്റാനാണു നീക്കം. മുൻ മുഖ്യമന്ത്രിയുടെ നിയമപരമായ അവകാശികളായി ജയലളിതയുടെ അനന്തരവൻ ജെ.ദീപക്കിനെയും മരുമകൾ ജെ.ദീപയെയും മദ്രാസ് ഹൈക്കോടതി പ്രഖ്യാപിച്ചെങ്കിലും തീരുമാനത്തിൽ മാറ്റമില്ലെന്നാണു സർക്കാർ നിലപാട്. ജയലളിതയുടെ വീട് ഏറ്റെടുക്കാനുള്ള സംസ്ഥാന സർക്കാരിന്റെ തിരക്കിട്ട നീക്കം ശശികലയ്ക്കു ‘ചെക്ക്’ വയ്ക്കാനാണെന്നാണു സംസാരം.\nആദായനികുതി വകുപ്പ് 2017 മുതൽ ശശികലയ്ക്കും കുടുംബത്തിനും എതിരായ നടപടികൾ സ്വീകരിച്ചു വരികയാണ്. ബെനാമി ഇടപാട് (നിരോധന) നിയമപ്രകാരം ശശികലയു‌ടെ 1600 കോടിയുടെ സ്വത്ത് പിടിച്ചെടുത്തതായി ആദായനികുതി വകുപ്പ് 2019 ൽ മദ്രാസ് ഹൈക്കോടതിയെ അറിയിച്ചിരുന്നെന്നാണു റിപ്പോർട്ട്. നിരോധിത നോട്ടുകൾ ഉപയോഗിച്ചാണ് ഇവയിൽ ചില സ്വത്തുവകകൾ വാങ്ങിയതെന്നും ആരോപണമുണ്ട്.\n∙ ഇപിഎസും ഒപിഎസും ഇടയുമോ?\nതമിഴ്നാട്ടിൽ കാവിക്കൊടി പാറിക്കാൻ അശ്രാന്ത പരിശ്രമം നടത്തുന്ന ബിജെപി, അണ്ണാ ഡിഎംകെയുമായി സഖ്യത്തിലാണ്. ബിജെപിയുടെ സ്വാധീനം ഉപയോഗിച്ച് ആദായനികുതി വകുപ്പിനെ ഇറക്കി സംസ്ഥാന സർക്കാർ ശശികലയെ ഒതുക്കാനുള്ള നടപടികളാണോ ചെയ്യുന്നതെന്ന സംശയവും ഉയർന്നിട്ടുണ്ട്. ശശികലയുടെ മോചനം ഭരണകക്ഷിയിൽ പിളർപ്പുണ്ടാക്കാമെന്നും സ്ഥാനാർഥികളെ പ്രഖ്യാപിക്കുമ്പോഴേക്കും പലരും പാർട്ടിവിട്ട് എഎംഎംകെയിൽ കൈകോർക്കുമെന്നും ദിനകരനുമായി അടുപ്പമുള്ള ഒരു നേതാവ് പറഞ്ഞു.\nഎടപ്പാടി പളനിസാമി, ഒ. പനീർസെൽവം\nഅണ്ണാ ഡിഎംകെയിലോ സർക്കാരിലോ ശശികലയ്‌ക്കോ കുടുംബത്തിനോ സ്ഥാനമില്ലെന്നു ഫിഷറീസ് മന്ത്രി ഡി.ജയകുമാർ അടുത്തിടെയും വ്യക്തമാക്കി. 2021ലെ തിരഞ്ഞെടുപ്പിൽ മുഖ്യമന്ത്രി സ്ഥാനാർഥിയായി തങ്ങളുടെ നേതാക്കളെ പ്രഖ്യാപിക്കുന്ന പോസ്റ്ററുകൾ പനീർസെൽവത്തിന്റെയും പളനിസാമിയുടെയും വിശ്വസ്തർ കഴിഞ്ഞ മാസം ഒട്ടിച്ചത് പാർട്ടിയിൽ ആഭ്യന്തര കലഹമുണ്ടാക്കിയിരുന്നു. ഇരുനേതാക്കളും സംയുക്ത പ്രസ്താവന ഇറക്കിയാണു രംഗം ശാന്തമാക്കിയത്. ഓളങ്ങൾ അടങ്ങിയിട്ടില്ലെന്നും ശശികല വരുന്നതോടെ കടൽക്ഷോഭം ഉണ്ടാകുമെന്നും ചിലർ കണക്കുകൂട്ടുന്നു.\nEnglish Summary: The prospect of Sasikala’s early release from prison createsaflutter in Tamil Nadu politics


സ്വര്‍ണക്കടത്ത് ആരോപണം തെളിഞ്ഞാല് സ്പീക്കര് പൊതുപ്രവര്‍ത്തനം അവസാനിപ്പിക്കുമോ: കെ. സുരേന്ദ്രൻ | Global Indian News\nHome Keralam സ്വര്‍ണക്കടത്ത് ആരോപണം തെളിഞ്ഞാല് സ്പീക്കര് പൊതുപ്രവര്‍ത്തനം അവസാനിപ്പിക്കുമോ: കെ. സുരേന്ദ്രൻ\nസ്വര്‍ണക്കടത്ത് ആരോപണം തെളിഞ്ഞാല് സ്പീക്കര് പൊതുപ്രവര്‍ത്തനം അവസാനിപ്പിക്കുമോ: കെ. സുരേന്ദ്രൻ\nകോഴിക്കോട്: സ്വർണക്കടത്ത് കേസുമായി ബന്ധപ്പെട്ട് സ്പീക്കര് പി. ശ്രീരാമകൃഷ്ണനെതിരെ വീണ്ടും വിമർശനവുമായി ബി.ജെ.പി. കള്ളക്കടത്ത് സംഘങ്ങളുമായി സ്പീക്കർക്ക് ബന്ധമുണ്ട്. സംസ്ഥാന അധ്യക്ഷന് കെ. സുരേന്ദ്രന്. സ്വർണ്ണക്കള്ളക്കടത്തിൽ പങ്ക് തെളിഞ്ഞാൽ സ്പീക്കർ പൊതുപ്രവർത്തനം നിർത്തുമോയെന്നും സുരേന്ദ്രൻ വാർത്താ സമ്മേളനത്തിൽ ചോദിച്ചു.\nശ്രീരാമകൃഷ്ണനെതിരെ ഉയര്‍ന്നുവന്ന ആരോപണങ്ങളില് അദ്ദേഹത്തിന്റെ വിശദീകരണം തൃപ്തികരമല്ല. നിയമസഭ സ്പീക്കറെന്ന നിലയില് പാലിക്കേണ്ട ജാഗ്രതയൊ മര്യാദയൊ സ്പീക്കര് കാണിച്ചിട്ടില്ല. സ്വര്‍ണക്കടത്തുകാരെ താന് സഹായിച്ചിട്ടില്ലെന്നാണ് സ്പീക്കര് പറയുന്നത്. സ്പീക്കര്‍ക്ക് സ്വര്‍ണക്കടത്തുമായുള്ള ബന്ധത്തിന് തെളിവുണ്ട്. ആരോപണം തെളിഞ്ഞാല് പൊതുപ്രവര്‍ത്തനം അവസാനിപ്പിക്കാന് സ്പീക്കര് തയ്യാറാകുമോ?- സുരേന്ദ്രൻ ചോദിച്ചു.\nസ്പീക്കര് ഊരാളുങ്കലിന് വേണ്ടി വലിയ അഴിമതി നടത്തി. ഊരാളുങ്കല് സൊസൈറ്റി സി.പി.എം. നേതാക്കളുടെ കള്ളപ്പണം വെളുപ്പിക്കുന്ന സ്ഥാപനമാണ്. അധികം തുകയുടെ ടെണ്ടര് നല്‍കി ബാക്കി തുക നേതാക്കള് പങ്കിട്ടെടുക്കുന്നു. വൈദഗ്ധ്യമില്ലാത്ത മേഖലകളിലും സി.പി.എം. ഭരിക്കുന്ന ഊരാളുങ്കലിന് സര്‍ക്കാര് കരാര് നല്‍കുന്നുവെന്നും കെ. സുരേന്ദ്രന് ആരോപിച്ചു.\nPrevious articleഫൈസര് വാക്‌സിന് സൗദി അംഗീകാരം നല്‍കി\nNext articleസി എം രവീന്ദ്രനെ ഇന്ന് ഡിസ്ചാര്‍ജ് ചെയ്യും


വാര്‍ത്താസമ്മേളനം വിളിച്ച് വിവാഹമോചനം പ്രഖ്യാപിച്ച് മുസ്ലിം വനിത : യുവതിയുടെ നടപടി സ്വീകാര്യമാകില്ലെന്ന് മുസ്ലിം വ്യക്തിനിയമ ബോര്‍ഡ് – East Coast Daily Malayalam\nവാര്‍ത്താസമ്മേളനം വിളിച്ച് വിവാഹമോചനം പ്രഖ്യാപിച്ച് മുസ്ലിം വനിത : യുവതിയുടെ നടപടി സ്വീകാര്യമാകില്ലെന്ന് മുസ്ലിം വ്യക്തിനിയമ ബോര്‍ഡ്\nSep 11, 2017, 07:28 am IST\nലക്‌നൗ: വാര്‍ത്താസമ്മേളനം വിളിച്ച് വിവാഹമോചനം പ്രഖ്യാപിച്ച് മുസ്ലിം വനിത. ഭര്‍ത്താവിനോട് നിരന്തരം വിവാഹമോചനം ആവശ്യപ്പെട്ടിട്ടും സമ്മതിക്കാത്തതിനെ തുടര്‍ന്നാണ് വാര്‍ത്ത സമ്മേളനം വിളിച്ച് ചേര്‍ത്ത് വിവാഹമോചനം പ്രഖ്യാപിച്ചത്. ഉത്തര്‍പ്രദേശ് തലസ്ഥാനമായ ലക്‌നൗവിലെ അദ്ധ്യാപികയായ ഷാജദ ഖട്ടൂണ് ദുരിത പൂര്‍ണമായ വിവാഹബന്ധത്തില് നിന്നും സ്വയം വിടുതല് പ്രഖ്യാപിച്ചത്. മുസ്ലിം സ്ത്രീകള്‍ക്ക് വിവാഹമോചനം നേടുന്നതിനായി ഇസ്ലാം നിയമത്തില് പറഞ്ഞിട്ടുള്ള വഴി ഷജദ ഭര്‍ത്താവുമായി വിവാഹബന്ധം പിരിയുന്നതായി പ്രഖ്യാപിച്ചിരിക്കുന്നത്.\nവിവാഹസമയത്ത് വരനില് നിന്നും സ്വീകരിച്ച മെഹര് തിരികെ നല്‍കി കൊണ്ട് വിവാഹമോചനത്തിനു മുന്‍കൈ എടുക്കാന് മുസ്ലിം വനിതകളെ അനുവദിക്കുന്നതാണ് ഖുല അഥവ ഖുല്. പരസ്പര സമ്മതത്തോടെയോ കോടതി ഉത്തരവ് വഴിയോ ഇത്തരം വിവാഹ മോചനങ്ങള് നടത്താമെന്ന് വാര്‍ത്ത റിപ്പോര്‍ട്ട് ചെയ്ത ഹിന്ദുസ്ഥാന് ടൈംസ് വ്യക്തമാക്കുന്നു.\nവിവാഹമോചനം ആവശ്യപ്പെട്ട് തയ്യാറാക്കിയ കത്ത് വാര്‍ത്താസമ്മേളനത്തില്‍വച്ച് ഒപ്പ് ഇട്ടാണ് ഷാജദ താന് സ്വതന്ത്രയാകുന്നതായി പ്രഖ്യാപിച്ചത്. കഴിഞ്ഞ 18 മാസമായി താന് വിവാഹമോചനം ആവശ്യപ്പെടുകയാണെന്നും എന്നാല് ഭര്‍ത്താവും സമുദായ പുരോഹിതന്മാരും അവഗണിക്കുകയാണുണ്ടായതെന്നും ഷാജദ പറഞ്ഞു. ഭര്‍ത്താവായ ജുബെര് അലി തന്റെ ജീവിതം നരകതുല്യമാക്കി. 2005 നവംബര് 14 നായിരുന്നു വിവാഹം. വിവാഹം കഴിഞ്ഞ് കുറച്ച് ദിവസങ്ങള് കഴിഞ്ഞപ്പോഴേ പ്രശ്‌നങ്ങള് തുടങ്ങി. ഉപദ്രവം അസഹനീയമായപ്പോള് ഞാന് അയാള്‍ക്കെതിരേ കേസ് കൊടുത്തു. പക്ഷേ അതെനിക്ക് ഒരുതരത്തിലുള്ള ആശ്വാസവും കൊണ്ടുവന്നില്ല. എന്നാല് ഇന്നുമുതല് ഞാന് സ്വതന്ത്രയാണ്. ഷാജദ വാര്‍ത്ത സമേമ്മളനത്തില് പറഞ്ഞു.\nകഴിഞ്ഞ ഒന്നരവര്‍ഷമായി ഷാജദ ഖട്ടൂണ് ഭര്‍ത്താവില് നിന്നും പിരിഞ്ഞ് ഒറ്റയ്ക്കാണ് താമസിച്ചു വരുന്നത്. ലക്‌നൗവിലെ ഡലിഗഞ്ചില് മെക്കാനിക് ആയി ജോലി ചെയ്യുന്ന ജുബെര് അലിക്ക് സെപ്റ്റംബര് ആറിന് ഷാജദ വിവാഹമോചനം ആവശ്യപ്പെട്ട് നോട്ടീസ് അയച്ചതാണെങ്കിലും അതിനു മറുപടി ഉണ്ടായിരുന്നില്ല. ഞാനിപ്പോള് ഒറ്റയ്ക്കാണ് ജീവിക്കുന്നത്, ആരുടെയും പിന്തുണയോ സംരക്ഷണമോ ഇല്ലാതെ. പക്ഷേ ഒരാള്‍ക്കും ഞാന് എന്റെ ഭര്‍ത്താവിനൊപ്പം താമസിക്കണമെന്ന് നിര്‍ബന്ധിക്കാന് അവകാശമില്ല. എന്റെ തീരുമാനത്തില് ആര്‍ക്കെങ്കിലും എതിര്‍പ്പുണ്ടെങ്കില് അവര്‍ക്ക് കോടതിയില് പോകാമെന്നും ഷാജദ പറയുന്നു.\nഎന്നാല് ഷാജദയുടെ നടപടി സ്വീകാര്യമാകില്ലെന്നാണ് മുസ്ലിം വ്യക്തിനിയമ ബോര്‍ഡ് അംഗമായ മൗലാന ഖാലിദ് റഷീദ് ഫാരംഗി മഹ്ലി പറഞ്ഞു. ഭാര്യയുടെ അപേക്ഷയില് ഭര്‍ത്താവിനു വിവാഹമോചന നോട്ടീസ് അയക്കുന്ന നടപടിയാണ് ഖുല. മൂന്നുതവണയായി ഈ നോട്ടീസിനോട് പ്രതികരിക്കുന്നില്ലെങ്കില് വിവാഹമോചനത്തില് വിധി ഉണ്ടാകും. ചില സന്ദര്‍ഭങ്ങളില് ആദ്യത്തെ നോട്ടീസില് തന്നെ ഭര്‍ത്താവ് സമ്മതം അറിയിക്കുകയും തുടര്‍ന്ന് വിവാഹമോചനം നടക്കുകയും സ്ത്രീക്ക് അവര്‍ക്ക് ഇഷ്ടമുള്ളയാള്‍ക്കൊപ്പമോ അല്ലാതെയോ ജീവിക്കാം. ചില സന്ദര്‍ഭങ്ങളില് ഭര്‍ത്താവ് നോട്ടീസിനോട് ആദ്യം പ്രതികരിക്കണമെന്നില്ല. ഇതിനു ചിലപ്പോള് ഒരു വര്‍ഷത്തിനുമേല് സമയം എടുത്തെന്നും വരാം. പക്ഷേ ഇതുപോലെ ഒരു കത്തിന്റെ അടിസ്ഥാനത്തില് ഖുല സംഭവിക്കാറില്ലെന്നും മൗലാന ഖാലിദ് റഷീദ് പറയുന്നു.\nlucknow press meet MUSLIM WOMEN divorce\nചൊവ്വാ പര്യവേക്ഷണ പരീക്ഷണ പ്രവർത്തനങ്ങൾക്ക് വേദിയായി ഈ ഗള്‍ഫ് രാജ്യം\nഗുരുവായൂരപ്പന്റെ വിഗ്രഹത്തില് അണിഞ്ഞിരുന്ന ആഭരണങ്ങള് മോഷണം പോയി\nMay 27, 2020, 06:47 am IST\nസംസ്ഥാനത്ത് ഇന്ന് കോവിഡ് സ്ഥിരീകരിച്ചത് 24പേർക്ക് : അഞ്ചു പേർക്ക് രോഗമുക്തി.


Thursday 19 September 2013 6:47 pm IST\nസിഡ്നി: പാപ്പുവ ന്യൂഗിനിയയില് ഭൂചലനമുണ്ടായതായി റിപ്പോര്‍ട്ട്. റിക്ടര് സെക്‌യിലില് 5.4 തീവ്രത രേഖപ്പെടുത്തിയ ഭൂചലനമാണുണ്ടായത്. പ്രദേശിക സമയം രാവിലെ 6.53 ഓടെയാണ് വടക്കന് തീരത്ത് ഭൂചലനം അനുഭവപ്പെട്ടത്. 6.5 കിലോ മീറ്റര് ആഴത്തിലാണ് പ്രകമ്പനം ഉണ്ടായതെന്ന് ഭൗമശാസ്ത്ര കേന്ദ്രം അറിയിച്ചു. തീവ്രത കുറവായതിനാല് സുനാമി മുന്നറിയിപ്പ് യാതൊന്നും നല്‍കിയിട്ടില്ല. സ്ഥിരമായി ഭൂചലന സാധ്യതകളുള്ള പ്രദേശമാണ് പാപ്പുവ.


1.1k Views by Blive News February 18, 2019, 10:01 am inTOP READS\nകൊച്ചി: ചുറ്റുപാടുമുള്ള ശബ്ദം കൈയെഴുത്തില് പ്രതിഫലിക്കുമെന്ന് കേട്ടപ്പോള് ഈ ശാസ്ത്രവുമായി ഉറ്റ ബന്ധമുള്ളവര്‍ക്കുപോലും അത് പുതിയ അറിവായിരുന്നു.\nകൊച്ചി-മുസിരിസ് ബിനാലെയുടെ ഭാഗമായി കബ്രാല് യാര്‍ഡില് നടക്കുന്ന കൈയെഴുത്തു കലയെക്കുറിച്ചുള്ള ശില്പശാലയുടെ സമാപനത്തോടനുബന്ധിച്ച് മുംബൈയില് നിന്നുള്ള അച്യുത് പലവ് ആണ് ഈ ദൃശ്യകലാശാഖയുടെ പ്രത്യേകതകള് വിവരിച്ചത്.\nഎഴുതുന്നയാളിന്‍റെ മനസും വികാരവും മാത്രമല്ല, എഴുത്തിനുപയോഗിക്കുന്ന മാധ്യമവുമെല്ലാം ഈ കലയെ സ്വാധീനിക്കുന്നുണ്ടെന്ന് അദ്ദേഹം പറഞ്ഞു. ഭാവനയെയും സര്‍ഗശേഷിയെയും ഉദ്ദീപിപ്പിക്കാനും മനസിനെ പുതിയ ആശയങ്ങളിലേക്ക് കൊണ്ടുപോകാനും കൈയെഴുത്തിനു കഴിയുമെന്ന് ജെ.ജെ ഇന്‍സ്റ്റിറ്റ്യൂട്ട് ഓഫ് അപ്ലൈഡ് ആര്‍ട്ടില് അധ്യാപകനായിരുന്ന അദ്ദേഹം പറഞ്ഞു.\nപരമ്പരാഗതവും ആധുനികവുമായ കൈയെഴുത്തിനെ ജനങ്ങള്‍ക്ക് മുന്നില് അവതരിപ്പിക്കുകയാണ് തന്‍റെ ലക്ഷ്യം.\nഹിന്ദിയിലും ഇംഗ്ലീഷിലും വിവിധ ഇന്ത്യന് ഭാഷകളിലും കൈയെഴുത്ത് എങ്ങനെ കലയുടെ ഭാഗമാക്കാന് കഴിയുമെന്ന് ഇന്ത്യയിലും വിദേശത്തും നടത്തിയ പല പ്രദര്‍ശനങ്ങളിലുമായി തെളിയിച്ചിട്ടുണ്ട്. കൊച്ചി ബിനാലെയിലെ ആര്‍ട്ട് റൂമില് കുട്ടികള് ശില്പശാലയില് പങ്കെടുക്കുന്നത് സന്തോഷം നല്‍കുന്നുവെന്ന് അച്യുത് പലവ് പറഞ്ഞു.\nഓരോ അക്ഷരവും ഓരോ രൂപകല്പനയാണെന്ന് അച്യുത് ചൂണ്ടിക്കാട്ടി. അതിലോരോന്നിനും ഓരോ കലാരൂപമാകാനും കഴിയും. പേനയ്ക്കും കടലാസിനുമപ്പുറമാണ് ഈ കലാപ്രകടനവും അതിന്‍റെ ശൈലിയുമെന്ന് അദ്ദേഹം പറഞ്ഞു.\nകൈയെഴുത്തു ശാസ്ത്രത്തെക്കുറിച്ച് സമ്പൂര്‍ണമായ അറിവു നേടാന് ശില്പശാലയിലുടെ കഴിഞ്ഞുവെന്ന് കാലടി ശ്രീ ശങ്കരാ കോളജിലെ ഗവേഷക വിദ്യാര്‍ഥിനിയായ അരുണ വി പറഞ്ഞു. കൈയെഴുത്തുകളും, അതിന്‍റെ സാങ്കേതികതയും ഉപാധികളും മാധ്യമങ്ങളും ഇഴയടുപ്പവും മനസിലാക്കാന് കഴിഞ്ഞുവെന്ന് അരുണ ചൂണ്ടിക്കാട്ടി.\nരണ്ടു ദിവസത്തെ ശില്പശാല നാലു സെഷനുകളായാണ് നടന്നത്. വിദേശികൾപോലും പങ്കെടുക്കാനെത്തിയിരുന്നു. ഫ്രഞ്ചുകാരനായ ഡേവിഡ് ഫോറസ്റ്റ് പറഞ്ഞത് ഒരു തവണ എഴുതുന്നതുപോലെ അടുത്ത തവണ എഴുതാനോ വരയ്ക്കാനോ ഒരിക്കലും സാധിക്കുകയില്ലെന്നാണ്. ഒരാള് ചെയ്യുന്നതുപോലെ മറ്റൊരാളിനു കഴിയുകയുമില്ലെന്നും ഡേവിഡ് ചൂണ്ടിക്കാട്ടി.\nPrevious article ആരോഗ്യ ടൂറിസത്തിന് ഊന്നല് നല്‍കും: മന്ത്രി കടകംപള്ളി\nNext article ഒരു പാർട്ടിയും തന്റെ പടം വച്ച് വോട്ടു പിടിക്കരുതെന്ന് രജനികാന്ത്


News desk Channeliam September 4, 2019\nകേരളത്തിലെ സ്റ്റാര്‍ട്ടപ്പുകള് പ്രോബ്ലം സോള്‍വിംഗില് എഫിഷ്യന്റാണെന്ന് യൂണികോണ് വെന്‍ച്വേഴ്സ് ഫൗണ്ടര് അനില് ജോഷി Channeliam.comനോട് പറഞ്ഞു. കുടിവെള്ള പ്രശ്നത്തിന് സൊലൂഷന് കാണുന്ന സ്റ്റാര്‍ട്ടപ്പുകളുണ്ട്. അടുത്തിടെ രാജ്യത്തിന്റെ പല ഭാഗങ്ങളിലും പ്രളയമുണ്ടായി. കുടിവെള്ള പ്രശ്‌നം അവിടെയെല്ലാം രൂക്ഷമാവുകയാണ്. ഇനി ഇത്തരം പ്രോബ്ലം സോള്‍വിംഗ് ടെക്‌നോളജികള്‍ക്ക് പ്രാധാന്യമേറുകയാണെന്നും അനില് ജോഷി വ്യക്തമാക്കി.\nസമൂഹത്തിലെ യഥാര്‍ഥ പ്രശ്നങ്ങള്‍ക്ക് പരിഹാരം കാണാന് കഴിയുന്ന ഇത്തരം സ്റ്റാര്‍ട്ടപ്പുകളുള്ള B2B സെക്ടറില് ഫണ്ടിംഗിന് വലിയൊരു അവസരമാണ് ഒരുങ്ങുന്നത്. അതിലൂടെ സക്സസും നേടാന് കഴിയുന്നു. നിലവില് 400 കോടി രൂപയുടെ ഫണ്ടാണ് യൂണികോണ് ഈ സെക്ടറിലേക്ക് മാറ്റിവെയ്ക്കുന്നത്. അതില് 100 കോടിയോളം രൂപയുടെ ഫണ്ട് കേരളത്തിലെ സംരംഭങ്ങള്‍ക്കാണെന്നും അനില് ജോഷി വ്യക്തമാക്കി.\nസീഡ് സ്റ്റേജ്, പ്രീ സീരീസ് A, സീരീസ് A എന്നിവയിലാണ് ഫണ്ടിംഗ് ഫോക്കസ് ചെയ്യുന്നത്. പൊതുവെ ഇന്‍വെസ്റ്റേഴ്സ് ശ്രദ്ധിക്കാത്ത സ്പേസുകളിലെ ഗ്യാപ് ഫില് ചെയ്യുകയാണ് യൂണികോണ് ലക്ഷ്യമിടുന്നതെന്നും അനില് ജോഷി വ്യക്തമാക്കി. Channeliam.com ഫൗണ്ടര് നിഷകൃഷ്ണനുമായി സംസാരിക്കുകയായിരുന്നു അദ്ദേഹം.\nAnil Joshi Anil Joshi Entrepreneur Anil Joshi Kerala startups Anil Joshi Unicorn Ventures B2B B2C Kerala Startup Funding Kerala Startups efficiency Kerala floods MOST VIEWED Problem solving startups RECOMMENDED VIDEOS SLIDER Series A Funding Startups Kerala floods TOP STORIES Unicorn Ventures Unicorn Ventures Kerala Startups Unicorn Ventures Venture Capital Unicorn Ventures funding pre-series A seed funding\nDevaayanam,areligious startup takesadetour by connecting devotees digitally with temples\nFlipkat ഇനി ഹിന്ദിയിലും


അമ്മയ്ക്കും അച്ഛനും വിഷമമായി!! മായാനദി കണ്ടതിനു ശേഷം ഇങ്ങനെയായിരുന്നു പ്രതികരണം- ഐശ്വര്യ ലക്ഷ്മി | Aishwarya Lekshmi says about mayanadi love seens - Malayalam Filmibeat\n| Updated: Tuesday, September 25, 2018, 13:20 [IST]\nമായാനദിയിലെ അപർണ്ണ എന്ന അപ്പുവിനെ പ്രേക്ഷകർക്ക് അത്രവേഗം മറക്കാൻ സാധിക്കുകയില്ല. മായാനദി എന്ന ഒറ്റ ചിത്രത്തിലൂടെ പ്രേക്ഷകരുടെ ഹൃദയത്തിൽ കയറി കൂടിയ താരമാണ് ഐശ്വര്യ ലക്ഷ്മി. മലയാളി പുതുമുഖ നായിക എന്ന നിലയിൽ ഒരു സിനിമ കൊണ്ട് തന്നെ തന്റെ കഴിവും ശക്തിയും തെളിയിച്ചു കൊടുത്തു. തുടക്കത്തിൽ തന്നെ ബോൾഡായ അപ്പു എന്ന കഥാപാത്രത്തെ ബിഗ് സ്ക്രീനിൽ എത്തിച്ച് മികച്ച കൈയടി വാങ്ങാൻ ഐശ്വര്യ ലക്ഷ്മിയ്ക്ക് സാധിച്ചു.\nസെക്സ് ഈസ് നോട്ട് പ്രോമിസ് എന്ന് തുറന്ന് പറയാനുളള അപ്പുവിന്റെ ധൈര്യം പ്രശംസനീയാർഹമാണ്. സമൂഹത്തിനെ പേടിച്ച് പലരും ഉള്ളിലൊതുക്കി നടക്കുന്ന പല ആഗ്രഹങ്ങളും അപ്പു എന്ന കഥാപാത്രം അതിന്റേതായ തന്മയത്തോടു കൂടിയാണ് ചിത്രത്തിൽ അവതരിപ്പിക്കുന്നത്. പ്രണയത്തിൽ മറ്റൊരു മുഖമായിരുന്നു അപർണ്ണയും മാത്തനും.  മായാനദിയിലെ പ്രണയ രംഗം ഏറെ ശ്രദ്ധിക്കപ്പെട്ടതായിരുന്നു. നല്ലതും മോശവുമായ ഒരുപാട് കമന്റുകൾ കേട്ടിരുന്നു. വീട്ടിൽ നിന്ന് ലഭിച്ച പ്രതികരണത്തെ കുറിച്ച് നടി തുറന്നു പറയുകയാണ്. മനോരമ ഓൺലൈന്റെ ഐ മീ മൈ സെൽഫ് എന്ന പരിപാടിയിലായിരുന്നു താരത്തിന്റെ വെളിപ്പെടുത്തൽ.\nമിഴിയിൽ നിന്നും ഗാനം\nമായാനദിയിലെ ഏറ്റവും ശ്രദ്ധിക്കപ്പെട്ട ഒരു ഗാനമായിരുന്നു മിഴിയിൽ നിന്നും.. ഈ ഗാനം ചിത്രീകരിക്കുന്ന സമയത്തെ അസ്വഭാവികമായ ചില സംഭവങ്ങൾ താരം പറയുകയാണ്. സിനിമയുടെ ഷൂട്ടിങ്ങിന്റെ പല ഘട്ടത്തിലും ആഷിഖ് ഇക്കയോട് ( ആഷിഖ് ആബു) ചോദിച്ചിരുന്നു. ജീവിച്ചിരുന്ന ആരുമായിട്ടെങ്കിലും ഈ കഥയ്ക്ക് ബന്ധമുണ്ടോയെന്ന്, കാരണം അത്തരത്തിലുള്ള ഒരുപാട് അനുഭവങ്ങൾ അവിടെ നിന്ന് അനുവഭിച്ചിരുന്നു. രാത്രി പത്തു മണിയ്ക്കാണ് മിഴിയിൽ നിന്നും എന്നുള്ള പാട്ട് ഷൂട്ട് ചെയ്യുന്നത്. മഴ ക്രിയേറ്റ് ചെയ്യാൻ വേണ്ടി റെയിൻ മെഷീൻ ഓക്കെ സെറ്റ് ചെയ്തിട്ടുണ്ടായിരുന്നു. എന്നാൽ സീൻ എടുക്കാൻ തുടങ്ങിയപ്പോൾ തന്നെ മഴ തുടങ്ങി. അതുപോലെ പെട്ടെന്ന് തന്നെ സീനുകൾ ഓക്കെയായി. ഡായലോഗുകൾ ഓക്കെ പഠിക്കാതെ വളരെ എളുപ്പമായി പറയാൻ സാധിക്കുന്നു. എന്നിങ്ങനെയുള്ള ഒരുപാട് സംഭവങ്ങൾ സെറ്റിൽ ഉണ്ടായിരുന്നു.\nആ പാട്ട് അഭിനയിച്ചത്\nഅമ്മയ്ക്കും അച്ഛനും ഒറ്റമോളാണ്. ആരെങ്കിലും എന്നോട് അത് ചെയ്യരുതെന്ന് പറഞ്ഞാൽ അത് ചെയ്യുക തന്നെ ചെയ്യും . അങ്ങനെ നിരവധി പണി വാങ്ങി കൂട്ടിയിട്ടുമുണ്ട്. തനിയ്ക്ക് എന്തുകൊണ്ട് ഈ സീൻ ചെയ്തു കൂടാ എന്ന ചോദ്യം എന്റെ മനസ്സിൽ ഉണ്ടാവുകയായിരുന്നു, വളരെ പേടിച്ചാണ് ഈ സീൻ ചെയ്തത്. സമൂഹം എന്തു പറയും എന്നൊരു പേടി തനിയ്ക്ക് ഉണ്ടായിരുന്നു. അതിലുപരി എന്റെ അമ്മയുടേയും അച്ഛന്റേയും പ്രതികരണം. ഇത് എന്നെ വല്ലാതെ ഭയപ്പെടുത്തിയിരുന്നു.\nപ്രണയ രംഗം അഭിനയിക്കാൻ പേടിയുണ്ടായിട്ടും ആഷിക്കേട്ടനോടു, ശ്യാമേട്ടനോടും ദിലീഷേട്ടനോടുമുള്ള വിശ്വാസത്തിന്റെ പേരിലായിരുന്നു ആ സീൻ ചെയ്തത്. അവർ ഒരിക്കലും ഈ സീൻ ചിത്രത്തിന്റെ മാർക്കറ്റിങ്ങിനായി ഉപയോഗിക്കില്ലെന്ന് എനിയ്ക്ക് ഉറപ്പുണ്ടായിരുന്നു. കൂടാതെ ഇതൊരിക്കലും അശ്ലീലമാകില്ലെന്നൊരു വിശ്വാസവും തനിയ്ക്കുണ്ടായിരുന്നു. ഒരിക്കലെങ്കിലും പ്രണയിച്ചിട്ടുള്ളവർക്ക് ഇതിൽ അശ്ലീലത കണ്ടെത്താൻ സാധിക്കില്ല.\nഅമ്മയ്ക്കും അച്ഛനും വിഷമുണ്ടായി\nഎന്റെ അമ്മയും അച്ഛനും ഈ സീൻ കണ്ടു. എല്ലാ മാതാപിതാക്കളേയും പോലെ അവർക്കും വിഷമമുണ്ടാക്കി. എന്നൽ അത് അവർ പിന്നീടും പറഞ്ഞോണ്ട് നടക്കുകയോ അതിനെ കുറിച്ച് ചിന്തിച്ച് വിഷമിക്കുകയോ ചെയ്തിരുന്നില്ല. ഇത് സിനിമയ്ക്ക് വേണ്ടിയായിരുന്നു എന്നുള്ള കാര്യം അവർക്ക് മനസ്സിലായി. മായാനദി നല്ലൊരു സിനിമയാണെന്ന് അവർ ഇപ്പോഴും പറയും\nഹൈപ്പർ ആക്ടീവായ കഥാപാത്രങ്ങൾ അഭിനയിച്ച് ഫലിപ്പിക്കാൻ വളരെ ബദ്ധിമുട്ടാണ്. അതേസമയം അപ്പുവിനേയോ പ്രിയയേ പോലെയോയുള്ള കഥാപാത്രങ്ങൾ അഭിനയിക്കാൻ തനിയ്ക്ക് കുറച്ചു കൂടി എളുപ്പമാണെന്ന് താരം പറഞ്ഞു. എന്റെ യഥാർഥ സ്വഭാവമുള്ള കഥാപാത്രങ്ങൾ അഭിനയിച്ച് ഫലിപ്പിക്കാന് നല്ല പ്രയാസമായിരിക്കുമെന്നും താരം കൂട്ടിച്ചേർത്തു\nRead more about: mayaanadhi aishwarya lekshmi tovino thomas movie മായാനദി ഐശ്വര്യ ലക്ഷ്മി ടൊവിനോ തോമസ്\nactoress Aishwarya Lekshmi says about mayanadi love seens


ചെറുകിടവ്യവസായികള്‍ക്കും പുതുസംരംഭകര്‍ക്കും ലോണ് സൗകര്യമൊരുക്കി ക്യുക്ക്‌റുപ്പി. മുന് ആക്‌സിസ്സ് ബാങ്കുദ്യോഗസ്ഥരായ ഷെരീഫും ജോസ്‌ന വാസുദേവനും സഹപ്രവര്‍ത്തകരും ചേര്‍ന്ന് ഇക്കഴിഞ്ഞ വര്‍ഷം സെപ്തംബറിലാണ് ക്യുക്ക്‌റുപ്പിക്കു തുടക്കം കുറിച്ചത്. അത്യാവശ്യഘട്ടങ്ങളില് ബിസിനസ്സിനായി പണം ആവശ്യമായി വരുമ്പോള് വ്യവസായികള് ബാങ്കുകളെ സമീപിക്കും, എന്നാല് അവര്‍ക്ക് ആവശ്യമായ സമയത്ത് ലോണ് അനുവദിച്ചു നല്‍കില്ല, ലോണ് ലഭിക്കാന് അര്‍ഹതയുള്ള അപേക്ഷകര്‍പോലും ബാങ്കിന്റെ റൂള്‍സും റെഗുലേഷന്‍സും താങ്ങാനാവാതെ അവരുടെ പ്രയത്‌നങ്ങള് പാതിവഴിയില് ഉപേക്ഷിക്കുന്നു.\nക്യുക്ക് റുപ്പി പൂര്‍ണമായും ഒരു ഓണ്‍ലൈന് പോര്‍ട്ടല് ആണ്. വ്യവസായികള്‍ക്ക് തങ്ങളുടെ അവശ്യങ്ങള്‍ക്ക് ഏതു ബാങ്കിനെ സമീപിക്കണം എന്നത് ക്യുക്ക് റുപ്പിയില് സെര്‍ച്ച് ചെയ്തു കണ്ടു പിടിക്കാം. അഞ്ചു കോടി രൂപ വരെയുള്ള ബിസിനസ്സ് ലോണ്, പേഴ്‌സണല് ലോണ് തുടങ്ങിയവ ക്യുക്ക്‌റുപ്പി വഴി ലഭിക്കുന്നു. ഒരു വ്യവസായി തന്റെ ബിസിനസ്സിനായി മെഷിനറിയും മറ്റു സാധനങ്ങളും വാങ്ങുന്നതിനായി ഒരുകോടി രൂപ ലോണ് ലഭിക്കുന്നതിനായി ഒരു ഇടനിലക്കാരന് വഴി മൂന്നു ബാങ്കുകളെ സമീപിക്കുന്നു. അദ്ദേഹം തന്റെ വിലപ്പെട്ടസമയവും പണവും ഇതിനായി ചിലവാക്കി പക്ഷേ ഇടനിലക്കാരന് ഏതു ബാങ്കിനെ സമീപിച്ചാല് അദ്ദേഹത്തിന് ലോണ് ലഭിക്കും എന്നത് പറയുന്നില്ല. സമാനമായ ഒരുപാട് സംഭവങ്ങള് ധാരാളം ഉണ്ടായിട്ടുണ്ട്. ഇത് ശ്രദ്ധയില്‍പ്പെട്ടിട്ടാണ് ഷെരീഫും ജോസ്‌നയും ഈ പ്രശ്‌നം പരിഹരിക്കുന്നതിന് ക്യുക്ക് റുപ്പിക്ക് തുടക്കം കുറിച്ചത്. ബാങ്കിംഗ് മേഖലയില് പത്ത് വര്‍ഷത്തെ മുന് പരിചയമുള്ള സ്ഥാപകര്‍ക്ക് മറ്റു ബാങ്കുകളും ഫിനാന്‍ഷ്യല് സ്ഥാപനങ്ങളും ക്യുക്ക് റുപ്പിയുടെ ഓണ്‍ലൈിന് പോര്‍ട്ടലില് ഉള്‍പ്പെടുത്താന് സാധിച്ചു.\nഉപഭോക്താവിന് ക്യുക്ക് റുപ്പിയുടെ വെബ്‌സൈറ്റില് നിന്ന് തങ്ങള്‍ക്കാവശ്യമുള്ളത് തിരെഞ്ഞെടുക്കാം. ക്യുക്ക് റുപ്പിയില് ഓണ്‍ലൈന് വഴിതന്നെ ഉപഭോക്താവ് ബാങ്കിന്റെ വ്യവസ്തകള്‍ക്കനുസരിച്ച് ലോണ് ലഭിക്കാന് യോഗ്യരാണോ എന്നും അറിയാന് സാധിക്കുന്നു.\nയോഗ്യതാപരീക്ഷണം ഓണ്‍ലൈനിലുടെ ചെയ്യുന്നതിനാല് അപേക്ഷ പ്രോസസിങ്ങിന് പകുതി സമയമേയെടുക്കുന്നുള്ളു. ക്യുക്ക് റുപ്പി കസ്റ്റമേഴ്‌സിന് സൗജന്യമായി ഉപയോഗിക്കാം. മത്സരം തീരെ ഇല്ലാത്തൊരു മേഖലയാണിത്. ഇപ്പോള് ക്യുക്ക് റുപ്പിയുടെ പ്രവര്‍ത്തനങ്ങള് അന്‍പതു ശതമാനം മാത്രമേ ഓണ്‍ലൈനായിട്ടുള്ളു. ഭാവിയില് അപേക്ഷ സമര്‍പ്പിക്കുന്നതു മുതല് പണം ലഭിക്കുന്നതുവരെ ഓണ്‍ലൈന് ആക്കുക എന്നതാണ് ഷെരീഫിന്റെയും ജോസ്‌നയുടെയും ലക്ഷ്യം.\nസെപ്തംബറില് തുടക്കം കുറിച്ചതിനു ശേഷം അയ്യായിരം പേര് ക്യുക്ക്‌റുപ്പിയുടെ വെബ്‌സൈറ്റ് സന്ദര്‍ശിച്ചു അതില് 375 അപേക്ഷകള് ലഭിച്ചു. അതില് 302 അപേക്ഷകര്‍ക്കു ലോണ് അനുവദിച്ചു. ഡിസംബറോടെ ഒന്നേകാല് കോടി രൂപയാണ് വിതരണം ചെയ്തത്.


Harbhajan Singh, Club Cricket, National Team, Sri Lanka, Twenty20 World Cup 2012, ഹര്‍ഭജന് സിങ്, ക്ലബ് ക്രിക്കറ്റ്, ദേശീയ ടീം, ശ്രീലങ്ക, ട്വന്റി20 ലോകകപ്പ് 2012 | ഹര്‍ഭജന് ഇനിയും നിര്‍ഭാഗ്യകാലം തന്നെ - Malayalam Thatscricket\nഹര്‍ഭജന് ഇനിയും നിര്‍ഭാഗ്യകാലം തന്നെ\nPublished: Saturday, July 14, 2012, 16:57 [IST]\nചെല്‍ട്ടനാം: ഇന്ത്യന് ടീമിലേക്ക് തിരിച്ചെത്താന് ഫോം വീണ്ടെടുക്കാനുള്ള കഠിന പരിശ്രമത്തിലേര്‍പ്പെട്ടിരിക്കുന്ന ഹര്‍ഭജന് സിങ്ങിന് പെട്ടെന്നൊരു തിരിച്ചു വരവ് സാധ്യമാകും എന്നു തോന്നുന്നില്ല. ദേശിയ ടീമില് ഇടം കണ്ടെത്താനാവാതെ ഇപ്പോള് ക്ലബ് ക്രിക്കറ്റില് ശ്രദ്ധ കേന്ദ്രീകരിച്ചിരിക്കുന്ന ഭാജിക്ക് അവിടെയും ഭാഗ്യം തെളിയുന്ന ലക്ഷണം കാണാനില്ല.\nഹര്‍ഭജന്റെ ടീം ആയ എസ്സെക്‌സിനെ ഗ്ലൗസെസ്റ്റര്‍ഷെയര് 284 റണ്ണുകള് വാരിക്കൂട്ടി കെട്ടിപ്പൂട്ടുകയാണുണ്ടായത്. എസ്സെക്‌സിനു വേണ്ടിയുള്ള ആദ്യ കളിയില് 12 ഓവറുകളില് നിന്നായി 33 റണ്‍സ് ആണ് ഹര്‍ഭജന് എടുത്തത്. ആദ്യ രണ്ടു മത്സരങ്ങളില് ബൗള് ചെയ്യുകയും ചെയ്‌തു.\nസെപ്‌റ്റംബറില് നടക്കുന്ന ട്വന്റി20 ലോകകപ്പ് മത്സരത്തില് തിരിച്ചെത്താമെന്ന പ്രതീക്ഷയിലായിരുന്നു ഈ 32 വയസ്സുകാരന്. 98 ടെസ്റ്റ് മത്സരങ്ങളില് നിന്നും 227 ഏകദിന മത്സരത്തില് നിന്നുമായി 683 വിക്കറ്റുകള് തെറിപ്പിച്ചിട്ടുണ്ട് ഭാജി ഇതുവരെ.\nകഴിഞ്ഞ ഇംഗ്ലണ്ട് പര്യടനത്തോടെയാണ് ഹര്‍ഭജന് ഇന്ത്യന് ടീമിനു പുറത്തായത്. പൂര്‍വ്വാധികം ശക്തി പ്രാപിച്ച് ഹര്‍ഭജന് ദേശീയ ടീമിലേക്ക് തിരിച്ചെത്തുമെന്നു തന്നെ പ്രതീക്ഷിക്കാം.\nRead more about: harbhajan singh, sri lanka, twenty20 world cup 2012, ഹര്‍ഭജന് സിങ്, ശ്രീലങ്ക, ട്വന്റി20 ലോകകപ്പ് 2012\nBidding to makeacomeback to the Indian cricket team, off-spinner Harbhajan Singh on Thursday went wicketless in his first county match of the season for Essex as Gloucestershire piled up 284 for four at the College Ground here.\nഹര്‍ഭജനും തുടങ്ങുന്നു ക്രിക്കറ്റ് അക്കാദമി\nഭാജി പിന്നില് നിന്നും കുത്തിയെന്ന് ശ്രീശാന്ത്


ജാമ്യത്തിന് കോഴ: ബി.ജെ.പി. കൂടുതല് പ്രതിസന്ധിയിലേക്ക്\nജോയി ഇട്ടന് ഫൊക്കാന നാഷണല് കോര്‍ഡിനേറ്റര്\tഅമേരിക്കയില് ചുഴലിക്കാറ്റ്, 91 മരണം\tഅറസ്റ്റിലാകും മുന്‍പേ ശ്രീശാന്ത് ടീമിനു പുറത്ത് എന്ന് സൂചന ശ്രീശാന്തിന്‍റെ ഓവറില് ചന്ദ്രേഷ് പട്ടേല് നേടിയത് 2.5 കോടി\tചെന്നിത്തല മന്ത്രി സ്ഥാനത്തെക്കില്ല , കെപിസിസി പ്രസിഡന്‍റായി തുടരും\tമലങ്കര സഭയുടെ സൌത്ത് വെസ്റ്റ് അമേരിക്കൻ ഭദ്രാസനം പുതിയ വഴിതിരിവിലേക്ക്\tവിഷന് 2020 :കിഴക്കമ്പലം വികസന സെമിനാര് സംഘടിപിച്ചു.\tജാമ്യത്തിന് കോഴ: ബി.ജെ.പി. കൂടുതല് പ്രതിസന്ധിയിലേക്ക്\nബാംഗ്ലൂര്: ആന്ധ്രയിലെ അനധികൃത ഖനനക്കേസില് അറസ്റ്റിലായ മുന്‍മന്ത്രി ജനാര്‍ദന റെഡ്ഡിക്ക് ജാമ്യം ലഭിക്കാന് ജഡ്ജിക്ക് കോഴ നല്‍കിയെന്ന കേസ് ബി.ജെ.പി.ക്ക് തിരിച്ചടിയായി. ജനാര്‍ദനറെഡ്ഡിയുടെ അനുയായികളായ എം.എല്.എ.മാര് കേസില് അന്വേഷണം നടത്തുന്ന ആന്‍റി കറപ്ഷന് ബ്യൂറോയുടെ നിരീക്ഷണത്തിലാണ്. കാംബ്ലി എം.എല്.എ. സുരേഷ് ബാബുവിന് പിന്നാലെ സോമശേഖരറെഡ്ഡിയും അറസ്റ്റുഭീതിയിലാണ്. കേസില് ചോദ്യംചെയ്യലിന് ബുധനാഴ്ച ഹൈദരാബാദ് എ.സി.ബി. ഓഫീസില് ഹാജരാകുന്ന സോമശേഖരറെഡ്ഡിയെ അറസ്റ്റുചെയ്യുമെന്ന് സൂചനയുണ്ട്. ജഡ്ജിക്ക് കോഴനല്‍കിയ കേസില് ബി.ജെ.പി. എം.എല്.എമാര് ഉള്‍പ്പെട്ടത് ദേശീയതലത്തില്‍ത്തന്നെ ബി.ജെ.പി.ക്ക് തിരിച്ചടിയായിരിക്കുകയാണ്. 100 കോടി രൂപ കോഴ നല്‍കാന് റെഡ്ഡിപക്ഷത്തെ എം.എല്.എമാര് തയ്യാറായതായ വെളിപ്പെടുത്തല് ബി.ജെ.പി. നേതാക്കള്‍ക്കെതിരെ ഉയരുന്ന ആരോപണങ്ങളെ ശരിവെക്കുന്നതാണെന്ന് കോണ്‍ഗ്രസും അഭിപ്രായപ്പെട്ടു. വരാനിരിക്കുന്ന നിയമസഭാതിരഞ്ഞെടുപ്പില് പ്രതിപക്ഷം പ്രധാനമായും ഉയര്‍ത്തുന്ന പ്രശ്‌നം ഇതായിരിക്കും.\nബെല്ലാരി മേഖലയില് റെഡ്ഡിപക്ഷത്തെ പിന്തുണയ്ക്കുന്ന പതിനഞ്ചോളം എം.എല്.എ.മാരുണ്ട്. അനുയായിയായ ആനന്ദസിങ്ങിന് മന്ത്രിസ്ഥാനം നല്‍കിക്കൊണ്ടാണ് റെഡ്ഡി പക്ഷത്തിന്റെ വിമതനീക്കത്തിന് മുഖ്യമന്ത്രി ജഗദീഷ് ഷെട്ടാര് താത്കാലികമായി തടയിട്ടത്. എന്നാല് സോമശേഖരറെഡ്ഡിയെ എ.സി.ബി. അറസ്റ്റു ചെയ്യുകയാണെങ്കില് അന്വേഷണഏജന്‍സിയുടെ നിരീക്ഷണത്തിലുള്ള എം.എല്.എമാരെ കൈയൊഴിയാന് ബി.ജെ.പി. നിര്‍ബന്ധിതരാകും. കര്‍ണാടക മില്‍ക്ക് ഫെഡറേഷന് ചെയര്‍മാന്‍സ്ഥാനത്തു നിന്ന സോമശേഖരറെഡ്ഡിയെ നീക്കംചെയ്യാനും നിര്‍ബന്ധിതരാകും. ഇത് പാര്‍ട്ടിയില് വീണ്ടും വിഭാഗീയതയ്ക്ക് ഇടയാക്കുമെന്നാണ് കരുതുന്നത്. ഇതോടൊപ്പം അനധികൃതഖനനത്തില് യെദ്യൂരപ്പയ്‌ക്കെതിരെയുള്ള അന്വേഷണറിപ്പോര്‍ട്ട് ആഗസ്ത് മൂന്നിന് സി.ബി.ഐ സുപ്രീംകോടതിയില് സമര്‍പ്പിക്കാനിരിക്കുകയാണ്. യെദ്യൂരപ്പ കുറ്റക്കാരനാണെന്ന് കണ്ടെത്തിയാല് ബി.ജെ.പിയില് വീണ്ടും പ്രതിസന്ധിയിലാകും.


ഐ പാഡ്3ക്ക് ഇന്ത്യയില് വില 39,999 രൂപ\nFriday 23rd March 2012 10:00am\nമുംബൈ: ചൂടപ്പം പോലെ വിറ്റഴിഞ്ഞു കൊണ്ടിരിക്കുന്ന ആപ്പിളിന്റെ പുതിയ ഐ പാഡ് ഇന്ത്യയിലെത്തുമ്പോള് വില 39,999 രൂപ. ഐ പാഡ് 3യുടെ 16 ജി.ബി വൈ-ഫൈ മോഡലിന് ഇന്ത്യന് ഓണ്‍ലൈന് റീട്ടെയില് കമ്പനിയായ tradus.in ല് 3191 രൂപ കിഴിവില് 36,799 രൂപയാണ് വില നിശ്ചയിച്ചിരിക്കുന്നത്. അതിനാല് ഏകദേശം 39,990 രൂപയായിരിക്കും ഇന്ത്യന് മാര്‍ക്കറ്റില് ഐ പാഡ് 3യുടെ വില എന്നാണ് സൂചന. ഐ പാഡ്2ഇന്ത്യയില് ഇറങ്ങിയപ്പോള് 29,500 രൂപയായിരുന്നു വില.\nആദ്യഘട്ടത്തില് വില്‍പന ആരംഭിച്ച 11 രാജ്യങ്ങളില് മൂന്ന് ദിവസം കൊണ്ട് മൂന്ന് മില്യണ് ഐ പാഡുകളാണ് വിറ്റുപോയിരിക്കുന്നത്. രണ്ടാം ഘട്ടത്തില് ഐ പാഡ് ലഭ്യമാകുന്ന രാജ്യങ്ങളില് ഒന്നാം സ്ഥാനത്താണ് ഇന്ത്യ.\nഐ പാഡ് 2വിനെക്കാള് വീതിയും ഭാരവും ഇത്തിരി കൂടുതലാണ് പുതിയ അവതാരത്തിന്. നിലവാരം പുലര്‍ത്തുന്ന5മെഗാപിക്‌സല് ക്യാമറയില് ഫുള് എച്ച്.ഡി വീഡിയോ റെക്കോര്‍ഡ് ചെയ്യാം. ഐ പാഡിന്റെ മുന് തലമുറകളെക്കാളും കരുത്താര്‍ന്ന ഹാര്‍ഡ്‌വെയറുകളുമായാണ് ഐ പാഡ് 3യുടെ വരവ്. 2048×1536 എന്ന ഉയര്‍ന്ന പിക്‌സല് റെസല്യൂഷനില് 9.7 ഇഞ്ച് റെറ്റിന ഡിസ്‌പ്ലേ ടച്ച് സ്‌ക്രീനാണ് ഐ പാഡ് 3യുടെ പ്രധാന സവിശേഷത.


ഹത്രാസ്: പെൺകുട്ടിയുടെ വീട്ടിലേക്ക് പുറപ്പെട്ട രാഹുൽ ഗാന്ധിയെ തള്ളിയിട്ടു, മോദിജിക്ക് മാത്രമേ ഈ രാജ്യത്ത് നടക്കാന് കഴിയൂ എന്നുണ്ടോ? രോഷത്തോടെ രാഹുൽ - BIG14NEWS\nHome All News ഹത്രാസ്: പെൺകുട്ടിയുടെ വീട്ടിലേക്ക് പുറപ്പെട്ട രാഹുൽ ഗാന്ധിയെ തള്ളിയിട്ടു, മോദിജിക്ക് മാത്രമേ ഈ രാജ്യത്ത് നടക്കാന്...\nലഖ്‌നൗ: ഹാത്രാസിലേക്കുള്ള യാത്രാമധ്യേ പൊലീസുകാര് തങ്ങളോട് ക്രൂരമായി പെരുമാറിയതായും ലാത്തിച്ചാര്‍ജ്ജ് നടത്തിയതായും കോണ്‍ഗ്രസ് നേതാവ് രാഹുല് ഗാന്ധി. പൊലീസുകാര് തന്നെ തള്ളിമാറ്റിയെന്നും ലാത്തിച്ചാര്‍ജ്ജ് നടത്തിയെന്നും രാഹുല് ഗാന്ധി പറഞ്ഞു.\n‘ഇപ്പോള് പൊലീസുകാര് എന്നെ തള്ളിമാറ്റി. ലാത്തിചാര്‍ജ് നടത്തി. എന്നെ നിലത്തേക്ക് തള്ളിയിട്ടു. മോദിജിക്ക് മാത്രമേ ഈ രാജ്യത്ത് നടക്കാന് കഴിയുകയുള്ളൂ എന്നാണോ, സാധാരണക്കാരന് ഇവിടെ ഇറങ്ങി നടക്കാന് കഴിയില്ലേ, ഞങ്ങളുടെ വാഹനം തടഞ്ഞതുകൊണ്ടാണ് ഞങ്ങള് നടക്കാന് തീരുമാനിച്ചത്. ഹാത്രാസിലെ പെണ്‍കുട്ടിയുടെ കുടുംബത്തെ കാണാതെ മടങ്ങിപ്പോകില്ലെന്നും’ രാഹുല് പറഞ്ഞു. കസ്റ്റഡിയിലാകുന്നതിന് തൊട്ടുമുന്‍പായിരുന്നു രാഹുലിന്റെ പ്രതികരണം.\nPrevious articleരാഹുലും പ്രിയങ്കയും കരുതൽ കസ്റ്റഡിയിൽ\nNext articleകാണാതെ മടങ്ങില്ലെന്ന് ഉറച്ച് രാഹുലും പ്രിയങ്കയും; അറസ്റ്റ് ചെയ്ത് യുപി പോലീസ്, വൻ പ്രതിഷേധം


എല്ലാ മണ്ഡലങ്ങളിലെയും വിവിപാറ്റ് രസീതുകൾ എണ്ണണമെന്ന് സുപ്രീം കോടതി; പ്രതിപക്ഷ ആവശ്യം അംഗീകരിച്ചു |\nഎല്ലാ മണ്ഡലങ്ങളിലെയും വിവിപാറ്റ് രസീതുകൾ എണ്ണണമെന്ന് സുപ്രീം കോടതി. ഓരോ ലോക്‌സഭാ മണ്ഡലത്തിലും ഉൾപ്പെടുന്ന എല്ലാ നിയമസഭാ മണ്ഡലങ്ങളിലും ഇത് നടപ്പാക്കണം. അഞ്ച് ശതമാനം വിവിപാറ്റ് രസീതുകൾ എണ്ണാനാണ് സുപ്രീം കോടതിയുടെ വിധി. നേരത്തെ ഇത് ഒരു ശതമാനമായിരുന്നു. പ്രതിപക്ഷ പാർട്ടികളാണ് ഈ ആവശ്യമുന്നയിച്ച് കോടതിയെ സമീപിച്ചത്.\nഓരോ നിയമസഭാ മണ്ഡലങ്ങളിലെയും 50 ശതമാനം വിവിപാറ്റ് രസീതുകൾ എണ്ണണമെന്നായിരുന്നു പ്രതിപക്ഷ കക്ഷികളുടെ ആവശ്യം. 50 ശതമാനം സ്ലിപ്പുകൾ എണ്ണിയാൽ ഫലപ്രഖ്യാപനം ആറ് ദിവസം വരെ വൈകുമെന്ന് കമ്മീഷൻ സുപ്രീം കോടതിയെ അറിയിച്ചു. ഇതോടെയാണ് അഞ്ച് ശതമാനം വിവിപാറ്റ് രസീതുകൾ എണ്ണണമെന്ന് സുപ്രീം കോടതി നിർദേശിച്ചത്.\nവോട്ടിംഗ് യന്ത്രത്തിൽ വ്യാപക ക്രമക്കേടുകൾ നടക്കുന്നതായി പ്രതിപക്ഷം നേരത്തെ ആരോപിച്ചിരുന്നു. എന്നാൽ തെരഞ്ഞെടുപ്പ് കമ്മീഷൻ ഇത് തള്ളിക്കളയുകയായിരുന്നു. ഇതിനെതിരെ പ്രതിപക്ഷം കോടതിയെ സമീപിച്ചതിലാണ് അനുകൂല വിധി സമ്പാദിച്ചിരിക്കുന്നത്.\n← നിങ്ങൾക്ക് വിഷമമുണ്ടെന്നറിയാം, നിങ്ങളുടെ കണക്കുകൂട്ടലിനുമപ്പുറമാണ് എൽ ഡി എഫ് പോകുന്നത്; മനോരമയോട് മുഖ്യമന്ത്രി\nതൃശ്ശൂരിൽ കലക്ടർ ഹിന്ദുവായിരിക്കണം, അനുപമ ക്രിസ്ത്യാനിയാണെങ്കിൽ മാറ്റണമെന്ന് ടി ജി മോഹൻദാസ് →


16എംപി ക്യാമറയുമായി എത്തിയ ബജറ്റ് ഫോണുകള് | Best budget smartphones with 16MP camera under Rs. 15,000 - Malayalam Gizbot\n16എംപി ക്യാമറയുമായി എത്തിയ ബജറ്റ് ഫോണുകള്\n| Published: Sunday, March 24, 2019, 20:00 [IST]\nസ്മാര്‍ട്ട്‌ഫോണുകള് ഇപ്പോള് പല നിരക്കിലും വിപണിയില് എത്തുന്നുണ്ട്. അത്തരം സ്മാര്‍ട്ട്‌ഫോണുകള് വന് തോതിലാണ് വിറ്റഴിയുന്നതും. ഈ സ്മാര്‍ട്ട്‌ഫോണുകളില് ഏറ്റവം കുറഞ്ഞത് 16എംപി ക്യാമറകളെങ്കിലും ഉണ്ടാകും.\nഈ 16എംപി ക്യാമറകള് 15,000 രൂപയ്ക്കുളളില് ലഭ്യമാണ്. ചില സ്മാര്‍ട്ട്‌ഫോണുകളില് ഡ്യുവല് AF, AI സീന് റെകഗ്നിഷന് എന്നീ സവിശേഷതകളും ഉണ്ട്. അതു പോലെ സെല്‍ഫി ക്യാമറകള് AI ബ്യൂട്ടി 2.0യും ഉണ്ട്.\n. 6.3 ഇഞ്ച് ഫുള്‍വ്യൂ 2.5D കര്‍വ്വ്ഡ് ഗ്ലാസ് ഡിസ്‌പ്ലേ\n. 4/6ജിബി റാം, 64ജിബി സ്‌റ്റോറേജ്\n. 5.8 ഇഞ്ച് ഫുള് എച്ച്ഡി പ്ലസ് ഡിസ്‌പ്ലേ\n. 1.8GHz ഒക്ടാകോര് സ്‌നാപ്ഡ്രാഗണ് പ്രാസസര്\n. 4/6ജിബി റാം, 64ജിബി സ്റ്റോറേജ്\n. 2TB ജിബി മൈക്രോ എസ്ഡി കാര്‍ഡ് എക്‌സ്പാന്‍ഡബിള്\n. 6.18 ഇഞ്ച് എച്ച്ഡി പ്ലസ് ഡിസ്‌പ്ലേ\n. 2GHz ക്വാഡ്‌കോര് പ്രാസസര്\n.6ഇഞ്ച് എച്ച്ഡി പ്ലസ് സൂപ്പര് അമോലെഡ് ഡിസ്‌പ്ലേ\n. 6.0 ഇഞ്ച് ഫുള്‍എച്ച്ഡി പ്ലസ് ഡിസ്‌പ്ലേ\n. 1.45GHz ക്വാഡ്‌കോര് പ്രോസസര്\n. 12എംപി റിയര് ക്യാമറ, 2എംപി സെക്കന്‍ഡറി ക്യാമറ\n. 5.5 ഇഞ്ച് ഫുള്‍എച്ച്ഡി ഐപിഎസ് ഡിസ്‌പ്ലേ\n. 2.2GHz ഒക്ടാകോര് പ്രോസസര്\n. 6.3 ഇഞ്ച് ഫുള്‍എച്ച്ഡി പ്ലസ് ഡിസ്‌പ്ലേ\n. 1.8GHz ഒക്ടാകോര് പ്രോസസര്\nBest budget smartphones with 16MP camera under Rs. 15,000\nStory first published: Sunday, March 24, 2019, 20:00 [IST]


സങ്കീർത്തനങ്ങൾ ൩൯ - വിശുദ്ധ ബൈബിൾ [മലയാളം ബൈബിൾ 1992]\n൩൯:൧ ൩൯:൨ ൩൯:൩ ൩൯:൪ ൩൯:൫ ൩൯:൬ ൩൯:൭ ൩൯:൮ ൩൯:൯ ൩൯:൧൦ ൩൯:൧൧ ൩൯:൧൨ ൩൯:൧൩\nനാവുകൊണ്ടു പാപം ചെയ്യാതിരിപ്പാന് ഞാന് എന്റെ വഴികളെ സൂക്ഷിക്കുമെന്നും ദുഷ്ടന് എന്റെ മുമ്പില് ഇരിക്കുമ്പോള് എന്റെ വായ് കടിഞ്ഞാണിട്ടു കാക്കുമെന്നും ഞാന് പറഞ്ഞു.\nഞാന് ഉരിയാടാതെ ഊമനായിരുന്നു; നന്മയെ ഗണ്യമാക്കാതെ മൌനമായിരുന്നു; എന്റെ സങ്കടം പൊങ്ങിവന്നു.\nഎന്റെ ഉള്ളില് ഹൃദയത്തിന്നു ചൂടു പിടിച്ചു, എന്റെ ധ്യാനത്തിങ്കല് തീ കത്തി; അപ്പോള് ഞാന് നാവെടുത്തു സംസാരിച്ചു.\nയഹോവേ, എന്റെ അവസാനത്തെയും എന്റെ ആയുസ്സു എത്ര എന്നതിനെയും എന്നെ അറിയിക്കേണമേ; ഞാന് എത്ര ക്ഷണികന് എന്നു ഞാന് അറിയുമാറാകട്ടെ.\nഇതാ, നീ എന്റെ നാളുകളെ നാലുവിരല് നീളമാക്കിയിരിക്കുന്നു; എന്റെ ആയുസ്സു നിന്റെ മുമ്പാകെ ഏതുമില്ലാത്തതുപോലെയിരിക്കുന്നു; ഏതു മനുഷ്യനും ഉറെച്ചുനിന്നാലും ഒരു ശ്വാസമത്രേ. സേലാ.\nമനുഷ്യരൊക്കെയും വെറും നിഴലായി നടക്കുന്നു നിശ്ചയം; അവര് വ്യര്‍ത്ഥമായി പരിശ്രമിക്കുന്നു നിശ്ചയം; അവന് ധനം സമ്പാദിക്കുന്നു; ആര് അനുഭവിക്കും എന്നറിയുന്നില്ല.\nഎന്നാല് കര്‍ത്താവേ, ഞാന് ഏതിന്നായി കാത്തിരിക്കുന്നു? എന്റെ പ്രത്യാശ നിങ്കല് വെച്ചിരിക്കുന്നു.\nഎന്റെ സകലലംഘനങ്ങളില്‍നിന്നും എന്നെ വിടുവിക്കേണമേ; എന്നെ ഭോഷന്റെ നിന്ദയാക്കി വെക്കരുതേ.\nഞാന് വായ് തുറക്കാതെ ഊമനായിരുന്നു; നീയല്ലോ അങ്ങനെ വരുത്തിയതു.\nനിന്റെ ബാധ എങ്കല്‍നിന്നു നീക്കേണമേ; നിന്റെ കയ്യുടെ അടിയാല് ഞാന് ക്ഷയിച്ചിരിക്കുന്നു.\nഅകൃത്യംനിമിത്തം നീ മനുഷ്യനെ ദണ്ഡനങ്ങളാല് ശിക്ഷിക്കുമ്പോള് നീ അവന്റെ സൌന്ദര്യത്തെ പുഴുപോലെ ക്ഷയിപ്പിക്കുന്നു; ഏതു മനുഷ്യനും ഒരു ശ്വാസമത്രേ ആകുന്നു. സേലാ.\nയഹോവേ, എന്റെ പ്രാര്‍ത്ഥന കേട്ടു എന്റെ അപേക്ഷ ചെവിക്കൊള്ളേണമേ. എന്റെ കണ്ണുനീര് കണ്ടു മിണ്ടാതിരിക്കരുതേ; ഞാന് എന്റെ സകലപിതാക്കന്മാരെയും പോലെ നിന്റെ സന്നിധിയില് അന്യനും പരദേശിയും ആകുന്നുവല്ലോ.\nഞാന് ഇവിടെനിന്നു പോയി ഇല്ലാതെയാകുന്നതിന്നു മുമ്പെ ഉന്മേഷം പ്രാപിക്കേണ്ടതിന്നു നിന്റെ നോട്ടം എങ്കല്‍നിന്നു മാറ്റേണമേ.


ചിറക്കര താഴത്തേയ്ക്ക് : ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 50 | Malayalam UK\nJanuary 17 05:44 2021 by News Desk\tPrint This Article\nചിറക്കര താഴത്ത് അച്ഛൻ വാങ്ങിയ വീട്ടിലേയ്ക്ക് താമസം മാറുന്നതിന് മുമ്പ് മൂന്ന് മാസത്തോളം അച്ഛന്റെ ഗോപലനമ്മാവന്റെ വീട്ടിലായിരുന്നു ഞങ്ങൾ താമസിച്ചിരുന്നത്. അച്ഛന്റെ ഇളയ അമ്മാവന്റെ വീടും പുരയിടവുമായിരുന്നു അച്ഛൻ വാങ്ങിച്ചത്. വയലിനരികത്തായതിനാൽ കിണറ്റിൽ ധാരാളം വെള്ളം. കൃഷി ചെയ്യാനും പറ്റിയ മണ്ണ്. ഒരു കൊച്ച് വീട്. വീട്ടിൽ നിന്ന് വിട്ട് റോഡരികിലായി മൂന്ന് കടമുറികളും അതിന്റെ പുറകിൽ ഒരു വരാന്തയും പിന്നെ കുറേ തെങ്ങ്, മാവുകൾ, ആഞ്ഞിലികൾ . അച്ഛാമ്മയുടെ പറമ്പ് അച്ഛന് കിട്ടിയത് അച്ഛൻ വാങ്ങിയ പറമ്പിന് ചേർന്നായതിനാൽ പറമ്പിന്റെ വിസ്തൃതി കൂടിക്കിട്ടി. അച്ഛന്റെ അമ്മാവൻ ശ്രീ കേശവൻ, ഭാര്യ ഇന്ദിര മകൾ വത്സല എന്നിവരായിരുന്നു ആ വീട്ടിലെ അന്തേവാസികൾ. അവർ വയലിനക്കരെ വാങ്ങിയ ഒരു വീട്ടിലേക്ക് താമസം മാറി. രണ്ടു മൂന്ന് ദിവസം കഴിഞ്ഞ് വീടും കടയുമൊക്കെ ചെറിയ തോതിൽ വൃത്തിയാക്കിയാണ് ഞങ്ങൾ അങ്ങോട്ടേയ്ക്ക് താമസം മാറിയത്.\nമുമ്പ് തയ്യൽ മെഷീനിൽ ഞങ്ങളുടെ അമ്മ ഞങ്ങളുടെ തുണികൾ തയ്ച്ച് കൊണ്ടിരിയ്ക്കുമ്പോൾ അമ്മയുടെ മനസ്സിലെ തീവ്രമായ ആഗ്രഹങ്ങൾ ചിലപ്പോഴൊക്കെ പാട്ടിന്റെ രൂപത്തിലോ വാചകമായോ പുറത്തു വരാറുണ്ടായിരുന്നു. അതിൽ ചിലത് “നാളീകേരത്തിന്റെ നാട്ടിലെനിയ്ക്കൊരു നാഴിയിടങ്ങഴി മണ്ണുണ്ട്. അതിൽ നാരായണക്കിളി കൂടു പോലുള്ളൊരു നാലുകാലോലപ്പുരയുണ്ട്.” “ആറു കാലി പുരയെങ്കിലും കെട്ടിയാൽ മതിയായിരുന്നു” എന്നൊക്കെ.\nഅങ്ങനെ ഞങ്ങൾ കാത്ത് കാത്തിരുന്ന ആ സുദിനം വന്നെത്തി. വൈകുന്നേരമാണ് അങ്ങോട്ട് താമസം മാറാൻ തീരുമാനിച്ചിരുന്നത്. അതിന്റെ മുന്നൊരുക്കങ്ങളായി ശാരദ വല്യമ്മച്ചി വിളക്ക് തേച്ച് വച്ചു. ഒരു ബഞ്ച് തത്കാലത്തേയ്ക്ക് ഞങ്ങൾ താമസം മാറാൻ പോകുന്ന വീട്ടിൽ കൊണ്ടിട്ടു. അമ്മ അത്യാവശ്യം പാചകത്തിനാവശ്യമായ സാധനങ്ങളും പാത്രങ്ങളും കെട്ടിവച്ചു.\nഈ വസ്തുവും വീടും വാങ്ങാനായി അച്ഛനും അമ്മയും കൂടി ചിട്ടി പിടിച്ച തുക കൂടാതെ അച്ഛന്റെ അമ്മാവൻ കടമായും കുറച്ച് തുക നൽകിയിരുന്നു. അച്ഛന്റെ അമ്മാവന്റെ കുടുംബവും തൊട്ടയൽപക്കത്തുള്ള അച്ഛന്റെ കുഞ്ഞമ്മയുടെ കുടുംബവും അമ്മയുടെ അടുത്ത ബന്ധുക്കളും കൂടി ചേർന്ന ചെറിയ ചായ സൽക്കാരത്തോടു കൂടിയ ലളിതമായ ചടങ്ങായിരുന്നു താമസം മാറൽ ചടങ്ങ്. താമസം മാറിയെങ്കിലും അന്നത്തെ അത്താഴം അച്ഛന്റെ അമ്മാവന്റെ വീട്ടിൽ നിന്നു തന്നെയായിരുന്നു. അത് ഞങ്ങൾ അവിടെ പോയി കഴിച്ചു. പിറ്റേന്ന് മുതൽ ഞങ്ങളുടെ വീട്ടിൽ പാചകം തുടങ്ങി.\nപകൽ അയൽപക്കത്തെ കുട്ടികളോടൊപ്പം ഞങ്ങൾ പറമ്പിലൊക്ക കറങ്ങി നടന്നു. കേശവൻ വല്യച്ചന് ചെടികളും പച്ചക്കറി കൃഷിയും കുറച്ചൊക്കെ ഉണ്ടായിരുന്നത് അവിടെ അവശേഷിച്ചിരുന്നു. കൂടാതെ കുറേ ഞാലിപ്പൂവൻ വാഴയും. വാഴ കിണറ്റിന്റെ താഴെയുള്ള തട്ടിൽ മാത്രമേ ഉണ്ടായിരുന്നുള്ളൂ.\nഅടുക്കളയുടെ വരാന്തയിൽ ഒരു ആട്ടുകല്ലും ഒരു തത്തമ്മയോടുകൂടിയ കൂടും അടുക്കളയിൽ ഒരു ഉരലും കേശവൻ വല്യച്ഛന്റെതായി അവശേഷിച്ചിരുന്നു. പിന്നീട് ഉരൽ ഞങ്ങളും ആട്ടുകല്ല് ലക്ഷ്മി അച്ഛാമ്മയും വാങ്ങി.\nഞങ്ങൾ ആ വീട്ടിലേയ്ക്ക് താമസം മാറി ഒരു മാസത്തിനകം തന്നെ കേശവൻ വല്യച്ഛൻ മരിച്ചു. വയലിനക്കരെയുള്ള വീട്ടിലേയ്ക്ക് താമസം മാറിയെങ്കിലും കേശവൻ വല്യച്ഛന് സുഖമില്ലാതായതിനാൽ ചികിത്സാർത്ഥം വല്യച്ഛന്റെ ഭാര്യാ സഹോദരന്റെ കൊല്ലത്തെ വീട്ടിലായിരുന്നു അവർ. ഒരു ദിവസം ഞങ്ങൾ കുട്ടികൾ പറമ്പിന്റെ താഴത്തെ തട്ടിൽ നിൽക്കുമ്പോഴാണ് കേശവൻ വല്യച്ചന്റെ മൃതദേഹം കൊണ്ടുവന്ന വണ്ടി അക്കരയ്ക്ക് പോകുന്നത് കണ്ടത്. കൊച്ചു ശാന്തേച്ചിയ്ക്ക് കാര്യം വേഗം മനസ്സിലായി. ആ ചേച്ചിയും കുട്ടികളും വണ്ടിയുടെ പിറകെ അക്കരയ്ക്ക് ഓടി. അന്ന് വീടുകളിൽ ഫോണില്ലാതിരുന്നതിനാൽ ആരെങ്കിലും വന്ന് അറിയിക്കുമ്പോഴേ മരണം അറിഞ്ഞിരുന്നുള്ളൂ. ഞങ്ങൾ അമ്മയോട് കാര്യം പറഞ്ഞു. ഞങ്ങളും അമ്മയും കൂടി അക്കരയിലെ മരണ വീട്ടിലേയ്ക്ക് പോയി. ദൂരെഎവിടെയോ പോയിരുന്ന ലക്ഷ്മി അച്ഛാമ്മയും ഗോപാലൻ വല്യച്ചനും സ്ഥലത്തെത്തിയപ്പോഴാണ് കാര്യങ്ങൾക്ക് ഒരു തീരുമാനമായത്. മൃതദേഹം ആ രാത്രി തന്നെ ഇക്കരെ ലക്ഷ്മി അച്ഛാമ്മയുടെ വീട്ടിലയ്ക്ക് മാറ്റി. മരണാനന്തര ചടങ്ങുകൾ എല്ലാം ലക്ഷ്മി അച്ഛാമ്മയുടെ വീട്ടിൽ വച്ചായിരുന്നു. ആരോ അച്ഛന് ടെലഗ്രാം അയച്ചു. പിറ്റേന്ന് അച്ഛൻ ജോലി സ്ഥലത്തു നിന്നും എത്തി. ചടങ്ങുകൾ എല്ലാം കഴിഞ്ഞപ്പോഴാണ് ഞങ്ങൾ തത്തക്കൂട് ശ്രദ്ധിച്ചത്. കൂട് തുറന്ന് കിടന്നിരുന്നു. തത്തമ്മയെ കാണാനില്ലായിരുന്നു. ആദ്യം കുറച്ച് വ്യസനം തോന്നിയെങ്കിലും അതിന്റെ ഉടമസ്ഥന്റെ ആത്മാവ് ശരീരം വിട്ടു പോയതു പോലെ തത്തമ്മയും കൂട് വിട്ട് പോയെന്ന് ഞങ്ങൾ സമാധാനിച്ചു.\nഞങ്ങൾ ആ വീടും പറമ്പും വാങ്ങുന്നതിന് മുമ്പ് കേശവൻ വല്യച്ഛൻ ഓല മെടഞ്ഞ് കൊല്ലത്ത് പട്ടണപ്രദേശത്ത് വിറ്റിരുന്ന ഒരു കുടുംബത്തിന് ഓല ശേഖരിച്ച് വയ്ക്കാനും മെടയാനും മറ്റുമായി ആ പറമ്പിന്റെ താഴെ തട്ട് നൽകിയിരുന്നു. തോടും വയലുമൊക്കെ വളരെയടുത്തായതിനാൽ അവർക്ക് ഓല കുതിക്കാൻ സൗകര്യത്തിനായാണ് ഈ പറമ്പ് ഉപയോഗിച്ചിരുന്നത്. അവരുടേയും ഓലമെടയുന്നവരുടെയും ഉപജീവനമാർഗ്ഗമായതിനാൽ കുറേ വർഷങ്ങൾ കൂടി പറമ്പ് സൗജന്യമായി ഉപയോഗിക്കുവാൻ അച്ഛൻ അവരെ അനുവദിച്ചിരുന്നു. അതിനാൽ പകൽ എപ്പോഴും ആളും പേരുമുള്ള പറമ്പായിരുന്നു ഞങ്ങളുടേത്. ഒന്നോ രണ്ടോ ലോറിയിൽ കൊള്ളുന്നത്രയും മെടഞ്ഞ ഓലയാകുമ്പോൾ ലോറികൾ എത്തും. പിന്നെ മെടഞ്ഞ ഓല കൊല്ലത്തെ വീടുകളുടെ മേൽ കൂരയിലും വേലിയിലും സ്ഥാനം പിടിയ്ക്കും. അന്ന് ധാരാളം നല്ല ഓലകൾ ഞങ്ങളുടെ നാട്ടിൽ ലഭ്യമായിരുന്നു. സ്ത്രീകൾ ഓലമെടയുന്നത് നോക്കി ഞങ്ങളും ഓല മെടയാൻ പഠിച്ചു. പശുവിന് പുല്ലു പറിക്കുന്ന വല്ലമുണ്ടാക്കാനും . കാലം കഴിഞ്ഞപ്പോൾ ഓലയുടെ ലഭ്യത കുറഞ്ഞു. പട്ടണപ്രദേശത്ത് ഓല മേഞ്ഞ വീടുള്ളവർ മേൽക്കൂര ഓടോ ഷീറ്റോ ആക്കി മാറ്റി. പിന്നീട് കോൺക്രീറ്റ് മേൽക്കൂരയുള്ള വീടുകളുമായി. തേങ്ങാ വെട്ടുന്ന സമയത്ത് പല വീട്ടുകാർക്കും ഓല വിൽക്കുന്നതിലൂടെയും പഴയ കാലത്ത് വരുമാനം ലഭിച്ചിരുന്നു. ഞങ്ങളുടെ പറമ്പിൽത്തന്നെ ഓലമെടയുന്നതിലൂടെ ധാരാളം സ്ത്രീകൾക്ക് തൊഴിലും വരുമാനവും ലഭിച്ചിരുന്നു. അതെല്ലാം നിന്നപ്പോൾ ഓലക്കച്ചവടക്കാർ മറ്റു സാധനങ്ങളുടെ കച്ചവടത്തിലേയ്ക്ക് വഴിമാറി. ഓല മെടഞ്ഞിരുന്ന സ്ത്രീകൾ പല തൊഴിൽ മേഖലയിലേയ്ക്ക് തിരിയേണ്ടി വന്നു. അന്ന് ഓല മെടഞ്ഞിരിക്കുന്നവർക്കെല്ലാം ടെറസ്സ് വീടായി. ഓല ശേഖരിക്കുക, മടലിന്റെ നടുക്ക് വച്ച് കീറി രണ്ട് ഭാഗമാക്കി മടൽപ്പൊളി ചീകി കളഞ്ഞ് കനം കുറച്ച് ഓലകൾ നിശ്ചിത എണ്ണം വീതം ഒതുക്കി കെട്ടി തോട്ടിൽ അണകെട്ടി വെളളം നിർത്തി അതിൽ കൊണ്ടിട്ട് രണ്ടു ദിവസം കുതിർത്ത് മൃദുവാക്കി മെടയാൻ പരുവപ്പെടുത്തി മെടയുന്നിടത്ത് എത്തിക്കുന്നത് പുരുഷൻമാരുടെ ജോലിയായിരുന്നു. അങ്ങനെ, പുതു തലമുറയ്ക്ക് പരിചയമില്ലാഞ്ഞ ഒരു തൊഴിൽ മേഖല കാലത്തിന്റെ മാറ്റത്തിനൊപ്പം മാഞ്ഞു പോയി.\nഒരു വഴി രൂപപ്പെടുന്നത് : ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 53\nതൃക്കാർത്തിക: ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 43\nയാത്രാമൊഴി : രാജു കാഞ്ഞിരങ്ങാട് എഴുതിയ കവിത 0


ശബരിമല വിധി: സര്‍ക്കാറിനെതിരേ നവോത്ഥാന സമിതി, രാജാവിനേക്കാള് വലിയ രാജഭക്തിയെന്നും ആരോപണം | The NRI News\nശബരിമല വിധി: സര്‍ക്കാറിനെതിരേ നവോത്ഥാന സമിതി, രാജാവിനേക്കാള് വലിയ രാജഭക്തിയെന്നും ആരോപണം\nNovember 16, 2019 10:54 am NRI Desk Head News, Kerala\nതിരുവനന്തപുരം: ശബരിമല യുവതീ പ്രവേശനത്തില് സര്‍ക്കാര് നിലപാടിനെതിരേ രൂക്ഷ വിമര്‍ശനവുമായി നവോത്ഥാന സമിതി ജനറല് സെക്രട്ടറി പുന്നല ശ്രീകുമാര്. ഒരു ചാനലിനു നല്‍കിയ അഭിമുഖത്തിലാണ് സര്‍ക്കാര് നിലപാടിനെയും ദേവസ്വം മന്ത്രി കടകംപള്ളി സുരേന്ദ്രന്റെ\nനിലപാടിനെയും അദ്ദേഹം ചോദ്യം ചെയ്യുന്നത്. ശബരിമലയില് യുവതീ പ്രവേശനത്തിന് സ്റ്റേയില്ലെന്ന കാര്യം സര്‍ക്കാര് മറക്കുകയാണ്. ഈ അവസരത്തില് തല്‍ക്കാലത്തേക്ക് ശബരിമലയില് യുവതികളെ പ്രവേശിപ്പിക്കേണ്ടെന്ന സര്‍ക്കാര് നിലപാട് സുപ്രിംകോടതിയില്\nസമര്‍പ്പിച്ച സത്യവാങ് മൂലത്തിനെതിരാണെന്നും അദ്ദേഹം ചൂണ്ടിക്കാട്ടി.\nഈ നിലപാട് ഇരട്ടത്താപ്പാണ്. രാജാവിനേക്കാള് വലിയ രാജഭക്തിയാണിപ്പോള് സര്‍ക്കാര് കാണിക്കുന്നതെന്നും അദ്ദേഹം കൂട്ടിച്ചേര്‍ത്തു. ദേവസ്വം മന്ത്രി കടകംപള്ളി സുരേന്ദ്രന്റെ പ്രസ്താവന ഭരണഘടനാ വിരുദ്ധമാണെന്നും അദ്ദേഹം ചൂണ്ടിക്കാട്ടി. ഏതായാലും സര്‍ക്കാര് രൂപീകരിച്ച നവോത്ഥാന സമിതിയുടെ ജനറല് സെക്രട്ടറി തന്നെ ഇത്തരമൊരു അഭിപ്രായപ്രകടനം നടത്തിയത് സര്‍ക്കാരിനെ വെട്ടിലാക്കിയിരിക്കുകയാണ്. ഈ ഇരട്ടത്താപ്പിനെതിരേ കൂടുതല് പേര് രംഗത്തെത്തുമെന്നാണ് പ്രതീക്ഷിക്കുന്നത്. സര്‍ക്കാരിന് ലഭിച്ച നിയമോപദേശത്തിന്റെ ഭാഗമായാണ് സര്‍ക്കാര് ഇങ്ങനെയൊരു നിലപാട് സ്വീകരിക്കാന് നിര്‍ബന്ധിതരായത്. അപ്പോള് നേരത്തെ സുപ്രിം കോടതിയില് സമര്‍പ്പിച്ച സത്യവാങ് മൂലത്തെതന്നെ വിസ്മരിക്കുകയായിരുന്നു.


ഏഞ്ചലയുടെ യാത്ര, നമ്മളുടേയും; ഷാര്‍ലറ്റ് | Charlotte| spanish movie review| IFFI 2021\nNov 26, 2021, 08:19 PM IST\nഏഞ്ചല, ലീ, എന്നീ കഥാപാത്രങ്ങള് തമ്മിലുള്ള ആത്മബന്ധമാണ് ചിത്രത്തിലെ ഏറ്റവും വലിയ ആകര്‍ഷണമായി തോന്നുന്നത്. അവരുടെ ബന്ധത്തെ ഒറ്റവാക്കില് നിര്‍വചിക്കാന് പ്രയാസമാണ്.\nഷാർലറ്റിൽ നിന്നൊരു രംഗം\nസിമണ് ഫ്രാങ്കോ സംവിധാനം ചെയ്ത സ്പാനിഷ് ചിത്രമായ ഷാര്‍ലറ്റ് അന്താരാഷട്ര മത്സരവിഭാഗത്തിലാണ് പ്രദര്‍ശനത്തിനെത്തിയത്. ഡ്രാമഡി വിഭാഗത്തിലുള്ള ഈ ചിത്രത്തില് ഏഞ്ചല മോലിന എന്ന അഭിനേത്രിയാണ് കേന്ദ്രകഥാപാത്രം. ഒരു കാലത്ത് സിനിമയില് വലിയ താരമായി ജ്വലിച്ചു നിന്ന ഏഞ്ചല മോലിന ഇന്ന് ഇന്ന് വാര്‍ധക്യത്തില് ആളുകളാല് വിസ്മരിക്കപ്പെട്ടു കഴിഞ്ഞു. അങ്ങനെയിരിക്കേ തന്നെ പ്രശസ്തിയിലേക്ക് കൈപിടിച്ചു നടത്തിയ സംവിധായകന് പരാഗ്വേയില് അയാളുടെ അവസാന സിനിമ ചിത്രീകരിക്കുന്നുണ്ടെന്ന് ഏഞ്ചല മനസ്സിലാക്കുന്നത്. ആ സിനിമയില് അഭിനയിക്കുമെന്ന ദൃഢനിശ്ചയവുമായി തന്റെ സുഹൃത്തും സഹായിയുമായ ലീ എന്ന യുവാവിനൊപ്പം ഏഞ്ചല നടത്തുന്ന സംഭവബഹുലമായ യാത്രയാണ് ചിത്രത്തിന്റെ പ്രമേയം.\nമാനസിക പ്രശ്‌നങ്ങളുമായി ഏഞ്ചല മനശാസ്ത്രജ്ഞനെ സമീപിക്കുന്നതാണ് ചിത്രത്തിന്റെ തുടക്കം. ഏഞ്ചല തന്റെ പ്രശ്‌നങ്ങള് വിവരിക്കുന്നതിനിടയില് മനശാസ്ത്രജ്ഞൻ കുഴഞ്ഞ് വീഴുന്നു. ബോധരഹിതനായി കിടക്കുന്ന അയാളെ ഉണര്‍ത്താന് ശ്രമിക്കുമ്പോള് ഏഞ്ചല പരാജയപ്പെടുന്നു. പതിയെ അവിടെ നിന്ന് എഴുന്നേറ്റ് മേശയിലിരിക്കുന്ന ഉറക്ക ഗുളികള് മോഷ്ടിച്ചാണ് മുറിവിട്ടിറങ്ങുന്നത്. പുറത്ത് നില്‍ക്കുന്ന മനശാസ്ത്രജ്ഞന്റെ സഹായി ഇനി എന്നാണ് വീണ്ടും കാണാന് വരുന്നതെന്ന് ഏഞ്ചലയോട് ചോദിക്കുന്നു. ഇനി താന് വരുന്നില്ലെന്നും മനശാസ്ത്രജ്ഞന് മരിച്ചുവെന്നാണ് തോന്നുന്നതെന്നും ഏഞ്ചല മറുപടി പറയുന്നു.\nപിന്നീട് കാണിക്കുന്നത് ഏഞ്ചല താമസിക്കുന്ന വീടാണ്. നടിയുടെ മുഖത്തെ ജരാനരകള്‍ക്കും ചുളിവുകള്‍ക്കും സമാനമായി കൊട്ടാര സദൃശമായ ആ വീടിനും മങ്ങലേറ്റ് കഴിഞ്ഞിരുന്നു. ലീ എന്ന സഹായിക്കൊപ്പമാണ് ഏഞ്ചലയുടെ ജീവിതം. അങ്ങനെയിരിക്കെയാണ് തന്നെ സൂപ്പര്‍താരമാക്കിയ സംവിധായകന്റെ അവസാന സിനിമ പരാഗ്വേയില് ആരംഭിക്കുന്നുവെന്ന വാര്‍ത്ത ഏഞ്ചല വായിച്ചറിയുന്നത്. ഈ സിനിമ തന്റെ സ്വപ്‌നമായിരുന്നുവെന്നും തനിക്ക് പരാഗ്വേയിലേക്ക് യാത്ര ചെയ്യണമെന്നും ഏഞ്ചല പറയുന്നു. എന്നാല് ലീ അതിനെ എതിര്‍ക്കുന്നു. വളരെ രസകരമായ വാഗ്വാദങ്ങള്‍ക്കൊടുവില് ലീ ഏഞ്ചലയുടെ ഇംഗിതത്തിന് വഴങ്ങുന്നു. അര്‍ജന്റീനയില് നിന്ന് പരാഗ്വയിലേക്ക് ലീയും ഏഞ്ചലയും ഒരു കാരവനില് നടത്തുന്ന സംഭവബഹുലമായ യാത്രയാണ് ചിത്രത്തിന്റെ കാതല്.\nഏഞ്ചല, ലീ, എന്നീ കഥാപാത്രങ്ങള് തമ്മിലുള്ള ആത്മബന്ധമാണ് ചിത്രത്തിലെ ഏറ്റവും വലിയ ആകര്‍ഷണമായി തോന്നുന്നത്. അവരുടെ ബന്ധത്തെ ഒറ്റവാക്കില് നിര്‍വചിക്കാന് പ്രയാസമാണ്. ലീ ഏഞ്ചലയുടെ സഹായിയാണ്, സുഹൃത്താണ്. അതിലുപരി ലീയുടെ കാര്യം സംസാരിക്കുമ്പോള് ഏഞ്ചലയില് മാതൃഭാവങ്ങള് വിടരുന്നത് കാണാം.\nശക്തമായ തിരക്കഥയും അവതരണവുമാണ് ഷാര്‍ലറ്റിനെ ഒരു മികച്ച അനുഭവമാക്കി മാറ്റുന്നത്. കഥാപാത്രങ്ങളുടെ യാത്രയില് പങ്കാളികളാവുകയും ഏഞ്ചലയുടെ വിജയം തങ്ങളുടേതാണെന്ന് പ്രേക്ഷകര്‍ക്ക് തോന്നുകയും ചെയ്യുന്നതാണ് ചിത്രത്തിന്റെ ഏറ്റവും വലിയ വിജയം.\nContent Highlights: Charlotte, spanish movie review, IFFI 2021


മഹേന്ദ്ര റൈസിൽ ഗ്ലാമർ ഫോട്ടോഷൂട്ടുമായി പ്രിയ താരം മാളവിക മേനോൻ..! - STAR PIX MEDIA\nHome Gallery മഹേന്ദ്ര റൈസിൽ ഗ്ലാമർ ഫോട്ടോഷൂട്ടുമായി പ്രിയ താരം മാളവിക മേനോൻ..!\nമഹേന്ദ്ര റൈസിൽ ഗ്ലാമർ ഫോട്ടോഷൂട്ടുമായി പ്രിയ താരം മാളവിക മേനോൻ..!\nസിനിമകളെക്കാളും ചില താരങ്ങൾ ഹിറ്റാവുന്നത് സോഷ്യയൽ മീഡിയയിലാണ്. അത്തരത്തിൽ കേരളം ഒട്ടാകെ ഹിറ്റായ നടിയാണ് മാളവിക മേനോൻ. വളരെ ചുരുങ്ങിയ സമയത്തിനുള്ളിൽ നിരവധി സിനിമകളിൽ സഹനടിയായും പ്രധാനകഥാപാത്രമായും അരങേറാൻ ഭാഗ്യം ലഭിച്ചിരുന്നു. 916 എന്ന ചിത്രത്തിലൂടെയാണ് മാളവിക വെള്ളിത്തിരയിലേക്ക് കടക്കുന്നത്.\n916ൽ അത്ര ജനശ്രെദ്ധ പിടിച്ചു പറ്റാൻ കഴിഞ്ഞില്ലെങ്കിലും പിന്നീട് ഇറങ്ങിയാ ചലചിത്രങ്ങളിൽ മലയാളികളുടെ പ്രിയങ്കരിയായി മാറുകയായിരുന്നു മാളവിക. ഹീറോ, ജോസഫ്, പൊറിഞ്ചു മറിയം ജോസ്, മാമാങ്കം തുടങ്ങിയ സിനിമകളിൽ തിളക്കമാർണ അഭിനയ പ്രകടനം കാഴ്ചവെക്കാൻ സാധിച്ചു. സിനിമ ലോകത്തെക്കാളും നടി സജീവം സമൂഹ മാധ്യമങ്ങളിലാണ്.\nമാളവിക പങ്കുവെക്കുന്ന ഓരോ ചിത്രങ്ങളും വീഡിയോകളും ഉത്സാഹത്തോടെയാണ് ആരാധകർ സ്വീകരിക്കുന്നത്. എന്ത് പങ്കുവെച്ചാലും സൈബർ ഇടങ്ങളിൽ മാളവിക തിളങ്ങി നിൽക്കാറുണ്ട്. ഇപ്പോൾ വൈറലാവുന്നത് മാളവികയുടെ ചില ഫോട്ടോസാണ്. മോഡൽ കൂടിയായ മാളവിക അനേകം ചിത്രങ്ങൾ ഇതിനോടകം തന്നെ വൈറലായിട്ടുണ്ട്.\nഇത്തവണ വ്യത്യസ്ത ലുക്കിലും വേഷത്തിലുമാണ്. ചുവന്ന മഹിന്ദ്ര ജീപ്പിന്റെ മുന്നിൽ കൂളിംഗ് ഗ്ലാസും ധരിച്ച് ഗ്ലാമറായിട്ടാണ് മാളവിക പ്രേത്യക്ഷപ്പെട്ടിരിക്കുന്നത്. മോഡേൺ ആയത് കൊണ്ട് തന്നെ ആരാധകർ വലിയ തോതിൽ ഉള്ള സ്നേഹമാണ് മാളവികയ്ക്ക് നൽകാറുള്ളത്.\nമിനിറ്റുകൾക്കുള്ളിൽ ഇൻസ്റ്റാഗ്രാമിൽ മുൻപന്തിയിൽ വരെ എത്തി നിൽക്കുകയാണ്. മോഹൻലാൽ നായകനായി റിലീസ് ചെയ്യാനുള്ള ആറാട്ട് ആണ് മാളവികയുടെ ഏറ്റവും പുതിയ ചലച്ചിത്രം. ലാലേട്ടൻ ആരാധകരും, മാളവികയുടെ ആരാധകരും ഏറെ പ്രതീക്ഷയോടെ കാത്തിരിക്കുകയാണ് പുത്തൻ സിനിമയ്ക്ക് വേണ്ടി.


കാശ്മീരിൽ ഒരു മുസ്ലിം കുഞ്ഞിനെ കാമ ദേശീയത ബലാൽസംഗം ചെയ്തു കൊന്ന സംഭവം സമാനതകൾ ഇല്ലാത്ത തരത്തിൽ രാജ്യത്തെമ്പാടും ജനരോഷത്തിനും പ്രധിഷേധത്തിനും ഇടയാക്കി. ഇത്തരം പ്രതിഷേധങ്ങളിൽ എല്ലാം തന്നെ മുസ്ലിം പ്രാതിനിധ്യം ഉണ്ടായിരുന്നു താനും. അതിലൊന്നും തന്നെ മുസ്ലിം സാന്നിധ്യം ഏതെങ്കിലും തരത്തിൽ ഇത്തരം പ്രതിഷേധ സമരങ്ങളെ തകർക്കുന്നു എന്ന് ആരും വിശേഷിപ്പിച്ചിരുന്നില്ല. മുംബൈയിലും ഡൽഹിയിലും ഒക്കെ നടന്ന പ്രതിഷേധ സമരങ്ങളിൽ ഉണ്ടായിരുന്ന വലിയ മുസ്ലിം സാന്നിധ്യം ഒരുതരത്തിലും സംഘർഷമോ ഇത്തരം പ്രതിഷേങ്ങളെ ഇല്ലാതാക്കുന്നതോ ആയി ആരും തന്നെ ചിത്രീകരിച്ചില്ല. ബലാത്സംഗികൾക്കനുകൂലമായ സംഘപരിവാര് നിലപാടുകളെ എതിർക്കുന്നതിൽ ഇപ്പറഞ്ഞ മുസ്ലിം പങ്കാളിത്തവും കാര്യമായിത്തന്നെ ഉണ്ടായിരുന്നു. എന്നാൽ ഒറ്റയ്ക്ക് ഒരു പ്രതിഷേധ ജാഥ സംഘടിപ്പിക്കാന് മുസ്ലിം സംഘടനകൾ പലപ്പോഴും തയ്യാറായിരുന്നുമില്ല.\nമുസ്‌ലിം സംഘടനകളും വ്യക്തികളും ഒരു പൊതുധാരയുടെ ഭാഗമായി നിന്നുകൊണ്ട് പ്രതിഷേധിക്കാനാണ് ശ്രമിച്ചത്. മറുവശത്തു സംഘപരിവാർ ഈ സംഭവത്തെ മതരാഷ്ട്രീയത്തിന്‍റെ ഭാഗമായി കണ്ട് അതിനെ പ്രതിരോധിക്കാൻ ശ്രമിക്കുമ്പോഴാണ് മുസ്ലീങ്ങൾ ഇത്തരത്തിലുള്ള ഒരു മാറ്റത്തിന് തയ്യാറായത്. ഈ മാറ്റം ഇന്ത്യൻ മുസ്ലീങ്ങൾ ഇന്നനുഭവിക്കുന്ന രാഷ്ട്രീയ ഒറ്റപ്പെടലിന്റെ രേഖപ്പെടുത്തൽ കൂടിയാണ്. ജാനാധിപത്യപരമായി തന്നെ ഒരു സംഘടിത പ്രതിഷേധം മുസ്ലീങ്ങൾ നടത്തിയാൽ അതിനെ തീവ്രവാദമാക്കി മാറ്റുന്ന ഇസ്ലാം പേടിയുടെ ഇരകൾ ആകുന്നു എന്നതുകൊണ്ടാണ് മുസ്ലീങ്ങൾ ഇത്തരം പ്രതിഷേധത്തിൽ നിന്നു മാറി നില്‍ക്കുന്നത്. ഇത് ജനാധിപത്യത്തിന്റെ പരാജയം കൂടിയാണ് എന്ന് പറയാം. ഇത്തരം ഒരു ഭയം മുസ്ലീങ്ങളിൽ ഉണ്ടാക്കി എടുക്കാനുള്ള ആർ എസ് എസിന്റെ ശ്രമങ്ങൾക്ക് കുറെയൊക്കെ അറിഞ്ഞും ചിലതൊക്കെ അറിയാതെയും പിന്തുണക്കുന്നതിൽ നമ്മുടെ ഇടതു പക്ഷക്കാരും (സി പി എം) യുക്തിവാദികളും പിന്നെ നവ-സ്വാതന്ത്ര്യ വാദികളും വഹിക്കുന്ന പങ്ക് ചെറുതല്ല. മുസ്ലിം ജീവിതത്തെയും, മതാനുഷ്ഠാനങ്ങളേയും വികൃതമായി ചിത്രീകരിക്കുന്ന രാഷ്‌ടീയ അജണ്ട നടപ്പിലാക്കുന്നതിൽ വലിയ വിജയം സംഘപരിവാർ സംഘടനകൾക്ക് ഉണ്ടായിട്ടുണ്ട്. കാരണം ഇവര് ഉപയോഗിക്കുന ബിംബങ്ങൾ എല്ലാം തന്നെ പ്രചരിപ്പിക്കുന്ന സന്ദേശം പൊതുസമൂഹം അപകടത്തിൽ ആണെന്നതാണ്. നവമാധ്യമങ്ങളിൽ ഇത്തരം പ്രചാരണം ശക്തമാണ്. ഈ ശ്രമത്തിൽ സംഘപരിവാർ വിജയിക്കുന്നതിന്‍റെ കാരണം നമ്മുടെ നവ-ഉദാരവാദികളും ഇടതുപക്ഷവുമാണ്. ഉദാഹരണത്തിന് നവ മാധ്യമങ്ങളിൽ പലപ്പോഴും ഇസ്ലാമിനും മുസ്ലീമിനും എതിരായ സംഘി പോസ്റ്റുകൾ പങ്കുവയ്ക്കുന്നതിൽ ഇടതുപക്ഷക്കാരും യുക്തിവാദികളും ഒരു പോലെ മത്സരിക്കാറുണ്ട്.\nകാശ്മീരില് ബലാത്സംഗം ചെയ്തു കൊലചെയ്യപ്പെട്ട എട്ടു വയസ്സുകാരിയുടെ പ്രശ്നത്തിൽ കേരളത്തിൽ ഉണ്ടായ വലിയ പ്രതിഷേധങ്ങളിൽ മുസ്ലിം സംഘടനകൽ പൊതുവികാരത്തോടൊപ്പം നിന്നു. എന്നാൽ ഒറ്റപ്പെട്ട ഒരു വലിയ പ്രതിഷേധം നേരത്തെ സൂചിപ്പിച്ച പോലെ മുസ്ലിം സംഘടനകൽ പ്രഖ്യാപിച്ചിരുന്നില്ല എന്നത് ഒരു യാഥാർഥ്യമാണ്. തീവ്ര നിലപാടുള്ള സംഘടനകൾ അവരുടേതായ ചില ഒറ്റപ്പെട്ട പ്രതിഷേധ ജാഥകൾ നടത്തിയിരുന്നു. ഈ വിഷയത്തിൽ ഉണ്ടായ പൊതുസമീപനം വളരെ ക്രിയാത്മകമായി മാറുമ്പോഴും കുട്ടിയുടെ മതമാണ് ഇത്തരത്തിൽ ക്രൂരമായി കൊലചെയ്യപ്പെടാൻ ഇടയാക്കിയത് എന്നതും വിസ്മരിക്കാൻ കഴിയില്ല. പ്രതിഷേധ സമരങ്ങളിൽ പലപ്പോഴും ഈ കൊലപാതകത്തിന്റെ പിന്നിലെ ക്രൂരതയും അതുന്നയിക്കുന്ന മാനുഷിക വിരുദ്ധതയും ആയിരുന്നു പ്രധാന ചോദ്യം. അതിൽ ശരിയുണ്ടുതാനും. എന്നാൽ ഇതിന്റെ പിന്നിൽ ഉള്ള മത-ബലാത്സംഗ ദേശീയത ഒരു പ്രശ്നമായി ഉയർത്താൻ മുസ്ലിം രാഷ്ട്രീയ സംഘടനകൾക്കുള്ള ജനാധിപത്യാവകാശം പലപ്പോഴും നിഷേധിക്കപ്പെട്ടു എന്നതാണ് വസ്തുത.\nമുസ്ലിം രാഷ്‌ടീയത്തിന്റെ ഇത്തരം ഇടപെടലുകൾ അലസോരപ്പെടുത്തിയത് ഫാസിസ്റ്റ് രാഷ്ട്രീയത്തെയാണ്. കാരണം അതുവഴി മുസ്ലീങ്ങൾക്ക് കിട്ടുന്ന മുഖ്യധാര സാന്നിധ്യം സംഘപരിവാർ സംഘത്തെയാണ് അസ്വസ്ഥമാക്കാന് പോകുന്നതാണ്. അതുകൊണ്ട് തന്നെ ഇത്തരം പ്രതിരോധങ്ങൾ ഉണ്ടാക്കുന്ന രാഷ്ട്രീയം തകർക്കേണ്ടത് ഒരു സംഘപരിവാർ ആവശ്യമായിരുന്ന. അതിനേറ്റവും എളുപ്പം രാജ്യത്ത് നിലനിൽക്കുന്ന ഇസ്ലാം പേടിയെ ഫലപ്രദമായി ഉപയോഗിക്കുക എന്നതാണ്. വ്യക്തമായി പറഞ്ഞാൽ മുസ്ലിങ്ങൾ സംഘടിക്കുന്നതിനെ എങ്ങനെയാണ് ദേശവിരുദ്ധപ്രവർത്തനമായി ചിത്രീകരിക്കപ്പെടുന്നത്, അതേരീതിയിൽ ഒരു പൊതുബോധം ഉണ്ടാകുക. അതുവഴി ഇരപക്ഷത്തുനിന്നും മുസ്ലിം അടർത്തിമാറ്റപ്പെടുകയും ചെയ്യും. ഇതിനേറ്റവും എളുപ്പം ഇസ്ലാമിനെയും വിശ്വാസിയായ മുസ്ലീമിനെയും സംശയത്തോടെ കാണുന്ന ഉദാരവാദികളെയും, ഇടതു പക്ഷക്കാരെയും (സി പി എം), സ്വതന്ത്ര ചിന്തകരേയും പിന്നെ ഇസ്ലാമിനോട് മാത്രം അസഹിഷ്ണുതയുള്ള യുക്തിവാദികളെയും (സവർണ്ണ യുക്തി വാദികൾ എന്നും വേണമെങ്കിൽ പറയാം) ഈ വിഷയത്തിൽ മുസ്ലിം പൊതു ബോധത്തിനെതിരായി സംഘടിപ്പിക്കുക എന്നതാണ്. അത് തികച്ചും ഫലപ്രദമായി തന്നെ നടപ്പിലാക്കി എന്നതിന്‍റെ തെളിവാണ് വാട്സപ്പ് ഹര്‍ത്താൽ ആഹ്വാനം ഉണ്ടായ ഉടൻ ഇതൊരു ജിഹാദി പ്രവർത്തനം ആണ് എന്ന രീതിയിൽ സ്വതന്ത്ര ചിന്തകരുടേയും ഇടതുപക്ഷക്കാരുടെയും (സി പി എം) നെടുങ്കൻ ലേഖനങ്ങൾ വന്നത്. നവമാധ്യമങ്ങളിൽ ഇതൊരു ആഘോഷമായി മാറി. മൂരികളുടെ ഹർത്താൽ എന്നായിരുന്നു പൊതുവിൽ ഇവരുടെ പക്ഷം. സമരത്തിൽ പൊതു മുതൽ നശിപ്പിക്കുകയും, മുതിർന്ന നേതാവിന് ലാത്തിചാർജിൽ മുറിവുണ്ടായപ്പോൾ ആ ചോര തന്റെ തന്നെ ഷർട്ടിൽ തേച്ചുപിടിപ്പിക്കാൻ ആവേശം കാണിക്കുകയും ചെയ്തവരാണ് ഹർത്താലിനിടയിൽ അക്രമികൾ ബേക്കറി ആക്രമിച്ചതിനെ പരിഹസിച്ചത്. ഇത്തരം പരിഹാസങ്ങളിൽ നിറഞ്ഞുനിന്നു സംഘപരിവാർ യുക്തിയെ അതേപടി നമ്മുടെ ഉദാരവാദികൾ അംഗീകരിക്കുകയായിരുന്നു. ഇത്തരത്തിൽ രാജ്യത്ത് ഉണ്ടായ പൊതുബോധത്തെ തകർക്കാന് നടത്തിയ ഗുഡാലോചന നടപ്പിലാക്കാൻ ഉദാരവാദികളുടെയും യുക്തിവാദികളുടെയും സി പി എം പ്രവർത്തകരുടെയും ഒരു വലിയ ഒരു ഐക്യനിര രൂപപ്പെട്ടു. അതാണ് ആ ഹർത്താലിനെ ജനകീയമാക്കിയതും സമൂഹത്തിൽ ചർച്ചയാക്കിയതും.\nപ്രധാനപ്പെട്ട ഒരു വസ്തുത ഈ വിഷയത്തിൽ ഒരു കൂട്ടമോ അല്ലെങ്കിൽ ഒരു സംഘടനയോ ഹർത്താല് പ്രഖ്യാപിച്ചാൽ അതിൽ നിന്നും മാറിനിൽക്കാൻ ആർക്കും കഴിയില്ല എന്നതാണ്. കേരളത്തിൽ പ്രാദേശിക രാഷ്ട്രീയപ്രശ്നത്തിന്റെ പേരിൽ വരെ ഹർത്താൽ നടത്താറുണ്ട്. അതുകൊണ്ട് തന്നെ മതം തികച്ചും വൈകാരികമായി മാത്രം എടുക്കുന്ന തീവ്ര നിലപാടുള്ള സംഘടനകളും വ്യക്തികളും ഇതിൽ പങ്കെടുത്തത്. അവരുടെ പ്രശ്നം സമൂഹത്തിൽ സാന്നിധ്യം അറിയിക്കുക എന്നതായിരുന്നു. എന്നാൽ ഇവർക്ക് വലിയ പിന്തുണ മുസ്ലീങ്ങൾ ഇടയിൽ ഇല്ലാ എന്നതും ഒരു വസ്തുതയാണ്. ഇതറിയാത്തവരായി നമ്മുടെ ഇടതുപക്ഷവും (സി പി എം) നവ ഉദാരവാദികളും മാത്രമേയുള്ളു. മുസ്ലിം ജീവിതം ഇന്നും അജ്ഞാതമായി തുടരുന്ന ഒരു വലിയ വിഭാഗം കേരളത്തിൽ ഉണ്ട് എന്നതും വിസ്മരിക്കാൻ കഴിയില്ല. ഈ അജ്ഞതയാണ് പലപ്പോഴും വെറുപ്പായി പുറത്തു വരുന്നത്.\nവാട്സ്അപ്പ് ഹർത്താൽ കവർന്നെടുത്തത് മുസ്ലിംങ്ങളുടെ ജനാധിപത്യ അവകാശമാണ്. കേരളത്തിലെ വാട്സപ്പ് ഹര്‍ത്താൽ ഒരു സംഘ പരിവാർ പദ്ധതി ആയിരുന്നു എന്ന വാർത്ത വന്നതോടെ പ്രധിരോധത്തിലായത് ഉറച്ച തീരുമാനവം രാഷ്ട്രീയവും ഒക്കെ ഉണ്ട് എന്ന് മലയാളികൾ കരുതിയിരുന്നവരാണ്. മുസ്ലിം തീവ്രവാദമാണ് ഇതിന്റെ പിന്നിൽ എന്ന് പ്രഖ്യാപിച്ചവർ പിന്നീട് നിശബ്ദരായി. ഇതാണ് സംഘപരിവാർ സംഘടനകൾ ആവശ്യപ്പെടുന്നതും നമ്മുടെ ഉദാരവാദികളുടെ പരാജയവും. യൂറോപ്യൻ ചിന്തകർ ഇതിനെ ഇസ്ലാം പേടി എന്ന് പറയും നമ്മൾ അതിനെ സംഘപരിവാർ അനുഭാവം എന്നും പറയും. ഈ ചിന്താകുഴപ്പത്തിൽ നിന്നും പുറത്തുവരാത്തിടത്തോളം കേരളത്തിൽ മുസ്ലിം ജീവിതവും രാഷ്‌ടീയവും അജ്ഞാതമായി തന്നെ നിലനിൽക്കും.\nhindutwa justiceforasifa left liberals muslimpolitics nationalism rationalist sanghparivar whatsaphartal


ഹമ്പലീ മദ്ഹബ് – Islam Padasala\nപ്രസിദ്ധരായ കര്‍മ്മശാസ്ത്ര ഇമാമുമാരില് നാലാമന്. ഇമാം അഹ്മദുബ്നു ഹമ്പലിന്റെ കര്‍മ്മശാസ്ത്രവീക്ഷണങ്ങളില് പടുത്തുയര്‍ത്തപ്പെട്ട മദ്ഹബാണ് ഹമ്പലീ മദ്ഹബ്. ഇതര കര്‍മ്മശാസ്ത്ര മദ്ഹബുകളെപ്പോലെ സാമൂഹിക സ്വാധീനമാര്‍ജ്ജിക്കാന് ഈ മദ്ബഹിനായില്ല. ഇമാം ഗസ്സാലി തന്റെ ഇഹ്യാ ഉലൂമിദ്ദീനില് ഈ വസ്തുത വെളിപ്പെടുത്തിയിട്ടുണ്ട്. ശാം, ഇറാഖ് മേഖലകള് ഹനഫീ മദ്ഹബിന്റെ സ്വാധീന കേന്ദ്രങ്ങളായിയിരുന്നു. ഇമാം അഹ്മദ്ബുനു ഹമ്പലിന് അനുയായികള് കുറവായിരുന്നെന്നും ഉള്ളവരിലധികവും ശാമിലും ഇറാഖിലും ഇവയുടെ പരിസര പ്രദേശങ്ങളിലുമായിരുന്നെന്നും ഇബ്നു ഖല്‍ദൂന് തന്റെ മുഖദ്ദിമയില് വ്യക്തമാക്കിയിട്ടുണ്ട്. ‘ഞങ്ങളുടെ നാട്ടില് ഹമ്പലീ മദ്ഹബ് നാമാവശേഷമായിരുന്നതിനാല് ഈ മദ്ഹബിലെ കര്‍മ്മശാസ്ത്ര വീക്ഷണങ്ങളെക്കുറിച്ച് സംശയം ചോദിക്കുന്ന ഒരാളെയും ഞാന് കണ്ടിട്ടില്ലെന്ന്’ ഹിജ്റ ആയിരത്തി മുന്നൂറുകളുടെ ആദ്യ ദശകങ്ങളില് ഡമസ്കസില് ജീവിച്ചിരുന്ന പ്രഗത്ഭ പണ്ഡിതന് ഇബ്നുബദ്റാന് രേഖപ്പെടുത്തിയിട്ടുണ്ട്. (അല് മദ്ഖല് ഇലാ മദ്ഹബി അഹ്മദ്).\nഇറാഖിലെ അതിര്‍ത്തിക്കു പുറത്തേക്ക് ഈ മദ്ഹബ് പ്രചരിക്കുന്നത് ഹിജ്റഃ 4-ാം നൂറ്റാണ്ടിനുശേഷമാണ്. ഇമാം അഹ്മദിന്റെ ശിഷ്യന്മാരില് പ്രമുഖരായ സ്വാലിഹ്, അബ്ദുല്ല (ഇമാം അഹ്മദിന്റെ മക്കള്), അബൂബക്കര് അല് അഥ്റമി, അബ്ദുല് മലിക്ക്ബ്നു അബ്ദില് ഹമീദ് ബ്നു മഹ്റാനില് മൈമൂനി, അഹ്മദ്ബ്നു മുഹമ്മദ് അബൂബക്കര് അല് മര്‍വസി, ഇബ്റാഹീമുബ്നു ഇസ്ഹാഖ് അല് ഹര്‍ബി എന്നിവരാണ് ഹമ്പലീ മദ്ഹബിന്റെ പ്രചാരണത്തില് മുഖ്യ പങ്കുവഹിച്ചത്.\nപില്‍ക്കാലത്ത് ഇബ്നുതൈമിയ്യഃ, ശിഷ്യന് ഇബ്നുല് ഖയ്യിം, മുഹമ്മദ് ബ്നു അബ്ദില് വഹാബ് എന്നീ പരിഷ്കര്‍ത്താക്കളും ഈ മദ്ഹബിന്റെ പ്രചരണത്തില് പങ്ക് വഹിച്ചിട്ടുണ്ട്. ഇവരെല്ലാം ഹമ്പലീ മദ്ഹബിന്റെ വക്താക്കളായിരുന്നതിനാല് ഇവര് നേതൃത്വം നല്‍കിയ സലഫിയ്യഃ, വഹാബിയ്യഃ തുടങ്ങിയ പരിഷ്കരണ പ്രസ്ഥാനങ്ങള്‍ക്കു വഴി തെളിയിച്ചത് ഇമാം അഹ്മദ് ബ്നു ഹമ്പലിന്റെ ആശയങ്ങളായിരുന്നുവെന്ന് വിലയിരുത്തപ്പെടുന്നു.\nനാല് കര്‍മ്മശാസ്ത്ര മദ്ഹബുകളില് നാലാമതായി എന്നത് ഈ മദ്ഹബിന്റെ പ്രചാരത്തെ സാരമായി ബാധിച്ചു. ഹമ്പലീ മദ്ഹബിന്റെ അനുയായികളില്‍പ്പെട്ട പണ്ഡിത•ാരധികവും ഭൌതിക വിരക്തിയാല് ഭരണമേഖലകളില് നിന്നകന്ന് ജീവിച്ചു. അധ്യാപന മേഖലകളില് നിന്നകന്ന് ആരാധനാ മേഖലകളില് തങ്ങളെ ബന്ധിക്കുകയും ചെയ്തു. ഇതും ഈ മദ്ഹബിന്റെ അനുയായിവൃന്ദം പരിമിതമായിത്തീരാന് കാരണമായതായി സൂചിപ്പിക്കപ്പെടുന്നു. ഹമ്പലീ മദ്ഹബിലെ ത്തന്നെ കര്‍മ്മശാസ്ത്ര പണ്ഡിതനായിരുന്ന അബുല് വഫാഅ് അലിയ്യുബ്നു അഖീല് ഈ യാഥാര്‍ത്ഥ്യം അംഗീകരിക്കുന്നുണ്ട്: ‘ഹമ്പലീ മദ്ഹബിന്റെ അനുയായികള് തന്നെയാണ് അതിനോട് അനീതികാണിച്ചത്. എന്തെന്നാല് അബൂഹനീഫയുടെയും ശാഫിയുടെയും അനുയായികള് വൈജ്ഞാനികമായി പ്രാവീണ്യം നേടി ഖാദിസ്ഥാനമേല്‍ക്കുകയും ഭരണസാരഥ്യം വഹിക്കുകയും ചെയ്തിരുന്നു. ഇത് ഈ മദ്ഹബുകളുടെ പ്രചരണത്തിന് നിമിത്തമായി. എന്നാല് ഇമാം അഹ്മദിന്റെ അനുയായികളില് വൈജ്ഞാനിക പ്രാവീണ്യമാര്‍ജ്ജിച്ചവര് തങ്ങളുടെ ഭൌതികവിരക്തിയാല് അധ്യാപന മേഖലകളില്‍നിന്നകന്ന് ആരാധനാമേഖലയില് മുഴുകി ജീവിക്കുകയാണുണ്ടായത്. (അല് മദ്ഖല് – ഇബ്നു ബദ്റാന്).\nഹമ്പലീ മദ്ഹബിന്റെ അടിസ്ഥാനങ്ങള്\nഅഞ്ച് അടിസ്ഥാനങ്ങളിലാണ് ഇമാം അഹ്മദ് തന്റെ കര്‍മ്മവീക്ഷണങ്ങള് ക്രമപ്പെടുത്തിയിട്ടുള്ളത്.\nഒന്ന്: പൂര്‍ണ്ണമായും നസ്സ്വിനെ (ഖുര്‍ആന്, സുന്നത്ത്) അവലംബിക്കുക.\nഒരു വിഷയത്തില് വ്യക്തമായ നസ്സ്വുണ്ടായിരിക്കെ അതിന്നെതിരില് റിപ്പോര്‍ട്ട് ചെയ്യപ്പെട്ടിട്ടുള്ള സ്വഹാബിമാരുടെ അഭിപ്രായങ്ങളെപ്പോലും അദ്ദേഹം പരിഗണിച്ചിരുന്നില്ല. ഈ അടിസ്ഥാനത്തില് (ഇദ്ദയുടെ വിഷയത്തില്) ഫാത്വിമഃബിന്‍ത് ഖൈസ് റിപ്പോര്‍ട്ട് ചെയ്ത ഹദീസിന്റെ അടിസ്ഥാനത്തില് ഉമര്(റ)വിന്റെ അഭിപ്രായത്തെയും തയമ്മുമിന്റെ വിഷയത്തില് അമ്മാറുബ്നു യാസിറിന്റെ ഹദീസിന്നെതിരില് വന്ന ഉമര്(റ)വിന്റെ അഭിപ്രായത്തെയും മുസ്ലിം കാഫിറില് നിന്നും കാഫിര് മുസ്ലിമില് നിന്നും അനന്തരാവകാശം സ്വീകരിക്കുകയില്ലെന്ന സ്വഹീഹായ ഹദീസിന്നെതിരില് കാഫിറില് നിന്ന് മുസ്ലിം അനന്തരാവകാശം സ്വീകരിക്കുമെന്ന മുആദ്ബ്നു ജബലിന്റെ അഭിപ്രായത്തെയും അദ്ദേഹം അവഗണിച്ചു.\nഇജ്മാഇനെക്കാളും ഖിയാസിനെക്കാളും സ്വഹീഹായ ഹദീസിന് ഇമാം അഹ്മദ് പ്രാമുഖ്യം നല്‍കി. ഇജ്മാഇന്റെ പ്രാമാണികത അംഗീകരിച്ചുകൊണ്ടു തന്നെ പ്രയോഗികമായി അസംഭവ്യമാണെന്നതിനാല് ഇജ്മാഇനെ അദ്ദേഹം പരിഗണിച്ചില്ല. ഇതര ഇമാമുകള് ദുര്‍ബല ഹദീസുകളേക്കാള് ഇജ്മാഇന്ന് പ്രാധാന്യം നല്‍കിയപ്പോള് ഇമാം അഹ്മദ് ഇജ്മാഇനെ അവഗണിച്ച് ദുര്‍ബല ഹദീസുകള് പരിഗണിക്കുകയാണുണ്ടായത്.\nരണ്ട്: സ്വഹാബിമാരുടെ ഫത്വകള്\nഖുര്‍ആനിനും സുന്നത്തിനും ശേഷം സ്വഹാബിമാരുടെ ഭിന്നാഭിപ്രായമില്ലാത്ത ഫത്വകളായിരുന്നു നിയമനിര്‍ദ്ധാരണത്തില് ഇമാം അഹ്മദിന്റെ അവലംബം. സൂക്ഷ്മതയാല് ഇതിനെ അദ്ദേഹം ഇജ്മാഅ് ആയി പരിഗണിച്ചിരുന്നില്ല. മറിച്ച്, ‘ഇതില് എതിരഭിപ്രായമുള്ളതായി ശ്രദ്ധയില്‍പ്പെട്ടിട്ടില്ല’ എന്നു മാത്രമാണദ്ദേഹം അതിനെക്കുറിച്ച് പറഞ്ഞിരുന്നത്.\nമൂന്ന്: സ്വഹാബിമാര്‍ക്ക് എതിരഭിപ്രായമുള്ള വിഷയങ്ങള്.\nഅവയില് നസ്സ്വുമായി കൂടുതല് അടുത്ത് നില്‍ക്കുന്ന അഭിപ്രായം.\nനാല്: മേല്‍പറഞ്ഞ അടിസ്ഥാനങ്ങളുടെ അഭാവത്തില് ദുര്‍ബലമായ ഹദീസുകളെയാണ് അദ്ദേഹം പരിഗണിച്ചിരുന്നത്. എന്നാല് ദുര്‍ബലഹദീസുകളില് അടിസ്ഥാനരഹിതമായത് അദ്ദേഹം ഒഴിവാക്കിയിട്ടുമുണ്ട്.\nഅതായത് ഒരു പ്രശ്നത്തില് ഖുര്‍ആനോ ഹദീസോ നല്‍കിയ വിധിയുടെ നിദാനം കണ്ടെത്തി ആ നിദാനം അടങ്ങിയ മറ്റു പ്രശ്നങ്ങള്‍ക്കും അതേവിധി ബാധകമാക്കുന്ന രീതി.\nഇബ്നുല് ഖയ്യിം തന്റെ ‘ഇഅ്ലാമുല് മുവഖിഈനി’ല് ഈ അഞ്ചടിസ്ഥാനങ്ങളും ഉദ്ധരിച്ചിട്ടുണ്ട്.\nഈ അഞ്ചടിസ്ഥാനങ്ങള്‍ക്കു പുറമേ ഇസ്തിസ്വ്ഹാബ് (പണ്ട് നടപ്പുണ്ടായിരുന്നതും ഖുര്‍ആനും സുന്നത്തും ദുര്‍ബലമാക്കിയിട്ടില്ലാത്തതുമായ നിയമം തുടര്‍ന്നും അംഗീകരിക്കുന്ന രീതി), അല് മസ്വാലിഹുല് മുര്‍സലഃ (ഖുര്‍ആനും സുന്നത്തും അവഗണിക്കുകയോ പരിഗണിക്കുകയോ ചെയ്യാത്ത പൊതു താല്‍പര്യങ്ങളെ മുന്‍നിര്‍ത്തിയുള്ള നിയമനിര്‍മാണം), സദ്ദുദ്ദറാഇഅ് (തിന്മക്ക് പ്രേരകമായേക്കാവുന്ന മാര്‍ഗ്ഗങ്ങള് തടയുക) എന്നിവയും ഹമ്പലീ മദ്ഹബിന്റെ കാഴ്ചപ്പാടില് നിയമനിര്‍മ്മാണത്തിനുള്ള അംഗീകൃത ഉറവിടങ്ങളാണ്.\nഇമാം അഹ്മദുബ്നു ഹമ്പല് കര്‍മ്മശാസ്ത്ര ഗ്രന്ഥങ്ങള് രചിച്ചിട്ടില്ലെന്നാണ് പ്രബലമായ അഭിപ്രായം. തന്റെ കര്‍മ്മശാസ്ത്ര വീക്ഷണങ്ങള് രേഖപ്പെടുത്തുവാനോ ക്രോഡീകരിക്കുവാനോ അദ്ദേഹം ആരെയും അനുവദിച്ചിരുന്നില്ല. എന്നല്ല ഇതദ്ദേഹത്തിന് അങ്ങേയറ്റത്തെ ദേഷ്യമുള്ള കാര്യമായിരുന്നു. ശിഷ്യന്മാരിലൊരാള് തന്റെ കര്‍മ്മ ശാസ്ത്ര വീക്ഷണങ്ങള് ക്രോഡീകരിച്ചതായി ശ്രദ്ധയില്‍പ്പെട്ടപ്പോള് അദ്ദേഹം അതെടുത്തെറിഞ്ഞു കളയുകയാണുണ്ടായത്. ഇസ്ലാമിക വിജ്ഞാനം ഖുര്‍ആനും സുന്നത്തും മാത്രമാണെന്നും വ്യക്തികളുടെ അഭിപ്രായം, അതാരുടേതായാലും രേഖപ്പെടുത്തേണ്ടതില്ലെന്നുമായിരുന്നു അദ്ദേഹത്തിന്റെ നിലപാട്. ജനങ്ങള് അടിസ്ഥാനങ്ങള് വിട്ട് ഇവയില് ശ്രദ്ധ കേന്ദ്രീകരിക്കുമെന്ന ഭയമായിരുന്നു ഈ നിലപാടിന്നാധാരം.\nഎന്നാല് ഹമ്പലീ കര്‍മ്മശാസ്ത്രം ആദ്യമായി ക്രോഡീകരിച്ചത് ഇമാം അഹ്മദിന്റെ തന്നെ മക്കളായിരുന്ന സ്വാലിഹും അബ്ദുല്ലയുമായിരുന്നു. പിന്നീട് അഹ്മദ്ബ്നു മുഹമ്മദുബ്നു ഹാറൂന് അല് ഖല്ലാല് നാട്ടിലുടനീളം സഞ്ചരിച്ച് ഇമാം അഹ്മദുമായി ബന്ധപ്പെട്ട ആളുകളെ നേരില് കണ്ട് ഇമാം അഹ്മദിന്റെ വിജ്ഞാനീയങ്ങള് ക്രോഡീകരിക്കുകയും ഇരുപതിലധികം വാള്യങ്ങളുള്ള ‘അല് ജാമിഅ്’ എന്ന ഗ്രന്ഥം രചിക്കുകയും ചെയ്തു. ഇതാണ് ഹമ്പലീ മദ്ഹബിലെ അടിസ്ഥാന ഗ്രന്ഥം. അല് ജാമിഇനു പുറമേ കിതാബുല് ഇലല്, കിതാബുസ്സുന്നഃ എന്നിവയും ഇദ്ദേഹത്തിന്റെ കൃതികളാണ്. പിന്നീട് അബുല്‍ഖാസിം ഉമര്‍ബ്നു അബീയഅ്ലയും തന്റെ ‘മുഖ്തസ്വര് അല് ഖിറഖി’ എന്ന കൃതിയില് ഹമ്പലീ കര്‍മ്മശാസ്ത്രം സമാഹരിച്ചിട്ടുണ്ട്. ഇതിനെ അധികരിച്ച് മുന്നൂറിലധികം വിശദീകരണ ഗ്രന്ഥങ്ങളും രചിക്കപ്പെട്ടിട്ടുണ്ട്. ശൈഖ് മുവഫിഖുദ്ധീന് ഇബ്നുഖുദാമയുടെ ‘അല് മുഗ്നി’ എന്ന കൃതി ഇതില് പ്രസിദ്ധമാണ്. ഇവയ്ക്കു പുറമേ ഇദ്ദേഹത്തിന്റെ തന്നെ കൃതികളായ അല് ഉംദഃ, അല് മുഖ്നിഅ്, അല് കാഫീ എന്നിവയും ഹമ്പലീ മദ്ഹബിലെ പ്രസിദ്ധ ഗ്രന്ഥങ്ങളാണ്.\n‘അല് ഖാദീ’ : അബൂയഅ്ല എന്ന സ്ഥാനപ്പേരിലറിയപ്പെടുന്ന മുഹമ്മദ് ബ്നു ഹുസൈനുബ്നു ഖലഫിനെയാണ് ഹമ്പലികള് ഈ നാമംകൊണ്ടുദ്ദേശിക്കുന്നത്. അലാഉദ്ദീന് അലിയ്യുബ്നു സുലൈമാനുല് മര്‍ദാവിയും പിന്‍ഗാമികളുടെ അടുക്കല് ഇതേ പേരിലാണറിയപ്പെടുന്നത്.\n‘അശ്ശൈഖ്’ : മുവഫിഖുദ്ദീന് ഇബ്നു ഖുദാമയെയാണ് ഈ നാമം കൊണ്ടര്‍ത്ഥമാക്കുന്നത്.\n‘അല് ഇമാം’ : ഇബ്നു തൈമിയ്യയാണ് ഇതുകൊണ്ടുദ്ദേശ്യം. മുവഫിഖുദ്ദീന്, ഇബ്നുതൈമിയ്യ എന്നിവരെ ചേര്‍ത്തുകൊണ്ട് ‘ശൈഖാന്’ എന്നും വിശേഷിപ്പിക്കപ്പെടുന്നു.\n‘അശ്ശാരിഅ്’ : ഇതുകൊണ്ടര്‍ത്ഥമാക്കുന്നത് അബ്ദുര്‍റഹ്മാന് ഇബ്നു അബീ ഉമറാണ്.


കേരളത്തിലെ അര്‍ജന്റീന ആരാധകര്‍ക്ക് മെസ്സിയുടെ വക സമ്മാനം - myKhel Malayalam\n» കേരളത്തിലെ അര്‍ജന്റീന ആരാധകര്‍ക്ക് മെസ്സിയുടെ വക സമ്മാനം\nകേരളത്തിലെ അര്‍ജന്റീന ആരാധകര്‍ക്ക് മെസ്സിയുടെ വക സമ്മാനം\nUpdated: Friday, June 29, 2018, 14:01 [IST]\nമലയാളികൾക്ക് മെസ്സിയുടെ അംഗീകാരം | Oneindia Malayalam\nകൊച്ചി: ലോകകപ്പ് നടക്കുന്ന വേളയില് കേരളത്തിലെ അര്‍ജന്റീന ആരാധകരെ ആവേശത്തിലാക്കി മെസ്സിയുടെ സമ്മാനം. ലോകകപ്പിനോടനുബന്ധിച്ച് മെസ്സിയുടെ ഔദ്യോഗിക വെബ്‌സൈറ്റായ മെസ്സി.കോമില് നടത്തിയ വോട്ടെടുപ്പില് ഒന്നാമതെത്തിയ വീഡിയോയ്ക്കാണ് സമ്മാനം. ചെല്ലാനത്തെ ഫാദര് വിപിന് പോസ്റ്റ് ചെയ്ത വീഡിയോയ്ക്കാണ് സമ്മാനം. ഇക്കാര്യം വിപിനെ അറിയിച്ചിട്ടുണ്ട്.\nസമ്മാനമായി മെസ്സി കയ്യൊപ്പിട്ട ഫുട്‌ബോള് ചെല്ലാനത്തെത്തും. വാമോസ് ലിയോ കോണ്ടെസ്റ്റില് ലോകമെങ്ങുനിന്നുമുള്ള അര്‍ജന്റീന, മെസ്സി ആരാധകരുടെ വീഡിയോകള് ആയിരുന്നു മത്സരത്തിനുണ്ടായിരുന്നത്. വോട്ടിങ്ങില് മലയാളികളുടെ വീഡിയോ ഒന്നാംസ്ഥാനത്തെത്തുകയും ചെയ്തു. ലോകത്തിന്റെ വിവിധ ഭാഗങ്ങളില് നിന്നും തിരഞ്ഞെടുത്ത വീഡിയോകളില് മൂന്നണ്ണം കേരളത്തില് നിന്നാണന്നത് ആരാധകരുടെ സന്തോഷം ഇരട്ടിയാക്കുന്നു.\nചെല്ലാനത്തെ അര്‍ജന്റീന ആരാധകര് നേരത്തെതന്നെ അന്താരാഷ്ട്ര മാധ്യമങ്ങളില് ഇടം നേടിയതാണ്. വിപിന്റെ ഒരു വീഡിയോ കണ്ട ബാഴ്‌സലോണ അദ്ദേഹത്തെ വിളിച്ചിരുന്നു. പിന്നീട് ഈ വീഡിയോ മെസ്സിയുടെ ഫേസ്ബുക്കില് അപ്‌ലോഡ് ചെയ്യുകയും ചെയ്തു. ഇതുതന്നെയാണ് പിന്നീട് മത്സരത്തിനെത്തിയതും.\nനേരത്തെ ലോകകപ്പിനു മുന്നോടിയായി മെസ്സി പോസ്റ്റ് ചെയ്ത വീഡിയോയില് മലയാളി ആരാധകരെയും വാര്‍ത്തയായിരുന്നു. ലോകമെങ്ങും മെസ്സിയുടെ അര്‍ജന്റീനയുടെയും ആരാധകരുള്ളപ്പോള് കേരളത്തേയും മലയാളികളെയും ചെല്ലാനത്തെയും പ്രത്യേകം അടയാളപ്പെടുത്താനായതിന്റെ സന്തോഷത്തിനാണ് വിപിനും നാട്ടുകാരും.\nRead more about: argentina kerala lionel messi world cup 2018 football world cup fifa world cup fifa world cup 2018 russia world cup football fifa അര്‍ജന്റീന ലയണല് മെസ്സി കേരളം ലോകകപ്പ് 2018 ഫുട്ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ് 2018 റഷ്യ ലോകകപ്പ് ഫുട്ബോള് ഫിഫ\nStory first published: Friday, June 29, 2018, 13:41 [IST]


IND vs SA | കോവിഡിന്റെ പുതിയ വകഭേദം; ഇന്ത്യയുടെ ദക്ഷിണാഫ്രിക്കൻ പര്യടനം അനിശ്ചിതത്വത്തിൽ – News18 Malayalam\nമൂന്ന് ടെസ്റ്റുകളും മൂന്ന് ഏകദിനങ്ങളും നാല് ടി20 മത്സരങ്ങളുമടക്കം ഒരു മാസത്തിലധികം നീളുന്ന പരമ്പരയ്ക്കായി അടുത്ത മാസമാണ് ഇന്ത്യൻ ടീം ദക്ഷിണാഫ്രിക്കയിലേക്ക് പര്യടനം നടത്താൻ നിശ്ചയിച്ചിരുന്നത്.\nLast Updated : November 26, 2021, 21:52 IST\nഇന്ത്യയുടെ ദക്ഷിണാഫ്രിക്കൻ പര്യടനത്തെ (India's Tour of South Africa) അനിശ്ചിത്വതത്തിലാക്കി കൊറോണ വൈറസിന്‍റെ പുതിയ വകഭേദം (Corona Virus New Variant). പുതിയ വകഭേദം കണ്ടെത്തിയ രാജ്യത്ത് മറ്റൊരു ലോക്ക്ഡൗൺ (Lockdown) നടപടി ഉണ്ടായേക്കുമെന്നാണ് റിപ്പോർട്ട്. നിരവധി തവണ ജനിതകമാറ്റം സംഭവിച്ച കൊറോണ വൈറസിന്‍റെ പുതിയ വകഭേദം കണ്ടെത്തിയതായി ദക്ഷിണാഫ്രിക്കന് ശാസ്ത്രജ്ഞര് വ്യാഴാഴ്ചയാണ് സ്ഥിരീകരിച്ചത്. സമീപകാലത്ത് ദക്ഷിണാഫ്രിക്കയില് കോവിഡ് കേസുകളുടെ (Covid Cases) എണ്ണത്തില് വലിയ വർധനവ് രേഖപ്പെടുത്തിയിരുന്നു. നവംബര് ആദ്യം മുതല് കോവിഡ് കേസുകളുടെ കണക്കിൽ പത്തിരട്ടി വർധനവാണ് രേഖപ്പെടുത്തിയത്.\nഇന്ത്യന് ക്രിക്കറ്റ് ടീമിന്റെ ദക്ഷിണാഫ്രിക്കന് പര്യടനം ഡിസംബർ 17ന് തുടങ്ങാനായിരുന്നു നിശ്ചയിച്ചിരുന്നത് . ഇതിനായി ഡിസംബര് എട്ടിന് ദക്ഷിണാഫ്രിക്കയിലേക്ക് പറക്കാനിരിക്കുകയായിരുന്നു ഇന്ത്യൻ സംഘം. ജനുവരി അവസാനം വരെ നീളുന്ന പരമ്പരയിൽ മൂന്ന് ടെസ്റ്റുകളും മൂന്ന് ഏകദിനങ്ങളും നാല് ടി20 മത്സരങ്ങളുമായിരുന്നു ഉൾപ്പെട്ടിരുന്നത്. ഇതിൽ ടെസ്റ്റ് മത്സരങ്ങൾ ലോക ടെസ്റ്റ് ചാമ്പ്യൻഷിപ്പിന്റെ (World Test Championship) ഭാഗമായി നടക്കുന്നവയായതിനാൽ ഈ മൂന്ന് ടെസ്റ്റുകളും ടൂർണമെന്റിൽ ഇന്ത്യയുടെ മുന്നേറ്റത്തിൽ നിർണായക മത്സരങ്ങളാണ്.\nകൊറോണ വൈറസിന്‍റെ പുതിയ വകഭേദം കണ്ടെത്തിയതോടെ, ഇവിടെനിന്നുള്ള യാത്രക്കാര്‍ക്ക് മറ്റു രാജ്യങ്ങള് നിയന്ത്രണം ഏര്‍പ്പെടുത്തിയിട്ടുണ്ട്. ക്വാറന്റീന് വ്യവസ്ഥകളും മാറും. ദക്ഷിണാഫ്രിക്കയില് നിന്നുള്ള യാത്രകള് നിയന്ത്രിക്കാന് ചില യൂറോപ്യൻ രാജ്യങ്ങൾ നടപടികൾ സ്വീകരിക്കുന്നുണ്ട്.\nഅതേസമയം, ഇന്ത്യയുടെ എ ടീം നിലവില് ദക്ഷിണാഫ്രിക്കന് പര്യടനത്തിലാണ്. സീനിയര് ടീമിന്റെ പരമ്പരയ്ക്കു മുന്നോടിയായി ഇന്ത്യ എ ടീം മൂന്ന് അനൗദ്യോഗിക ടെസ്റ്റുകളാണ് ദക്ഷിണാഫ്രിക്ക എ ടീമിനെതിരേ കളിക്കുന്നത്. ഇതില് ആദ്യ ടെസ്റ്റ് സമനിലയില് പിരിഞ്ഞിരുന്നു. നിലവില് ദക്ഷിണാഫ്രിക്കയില് പര്യടനം നടത്തുന്ന നെതര്‍ലന്‍ഡ്സ് ക്രിക്കറ്റ് ടീം ക്രിക്കറ്റ് സൗത്താഫ്രിക്കയുമായി ചര്‍ച്ചകള് നടത്തുമെന്നും വ്യക്തമാക്കിയിട്ടുണ്ട്.\nകുറച്ചുദിവസങ്ങള്‍ക്കുശേഷം മാത്രമേ ഇക്കാര്യത്തെക്കുറിച്ച് അന്തിമ തീരുമാനമുണ്ടാകൂ എന്ന് ബിസിസിഐ (BCCI) ഭാരവാഹി അറിയിച്ചു. ഇക്കാര്യത്തിൽ കേന്ദ്ര സർക്കാർ എന്ത് നടപടിയാകും എടുക്കുക എന്നതാണ് ബിസിസിയും ഇന്ത്യൻ ക്രിക്കറ്റ് ആരാധകരും ഉറ്റുനോക്കുന്നത്.\nAlso read- Rahul Chahar | എൽബി അപ്പീൽ നിഷേധിച്ചു; സൺഗ്ലാസ് വലിച്ചെറിഞ്ഞ് രാഹുൽ ചാഹർ - വിവാദം\nFirst published: November 26, 2021, 21:52 IST\nBCCICorona virusCovid 19India vs South Africaindian cricket team


രാഹുല് ഗാന്ധിയുടെ സ്ഥാനാര്‍ത്ഥിത്വം; തീരുമാനം വൈകുന്നതില് മനപ്രയാസമെന്ന് മുല്ലപ്പള്ളി രാമചന്ദ്രന്\nരാഹുല് ഗാന്ധിയുടെ സ്ഥാനാര്‍ത്ഥിത്വ തീരുമാനം വൈകുന്നതില് മനപ്രയാസമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. ദക്ഷിണേന്ത്യയില് മത്സരിക്കുന്നതില് തീരുമാനമെടുക്കേണ്ടത് രാഹുല് ഗാന്ധിയാണ്. അത് സംബന്ധിച്ച് എപ്പോള് തീരുമാനമുണ്ടാകുമെന്ന് അറിയില്ലെന്നും മുല്ലപ്പള്ളി രാമചന്ദ്രന് പറഞ്ഞു.\nലീഗ് പ്രകടിപ്പിച്ച ആശങ്ക തെറ്റായി വ്യാഖ്യാനിക്കേണ്ടതില്ല. സ്ഥാനാര്‍ത്ഥിത്വം അട്ടിമറിക്കുന്നതില് താന് വിമര്‍ശിച്ചത് സിപിഐഎമ്മിനെയല്ല. ഡല്‍ഹി ഇടപെടലിനെ കുറിച്ച് പിന്നീട് വിശദീകരിക്കാമെന്നും മുല്ലപ്പള്ളി രാമചന്ദ്രന് പറഞ്ഞു. കോട്ടയത്തെ യുഡിഎഫ് സ്ഥാനാര്‍ത്ഥി തോമസ് ചാഴികാടന്റെ വാഹന പ്രചാരണ പരിപാടി ഉദ്ഘാടനം ചെയ്യുന്നതിന് എത്തിയതായിരുന്നു മുല്ലപ്പള്ളി രാമചന്ദ്രന്.\nRead more: വയനാട്ടിലെ സ്ഥാനാർഥിത്വം വൈകുന്നതിൽ പ്രതിഷേധവുമായി മുസ്ളീം ലീഗ് രംഗത്ത്\nവയനാട്ടിലെ സ്ഥാനാര്‍ഥിത്വം വൈകുന്നതില് പ്രതിഷേധവുമായി മുസ്ലീം ലീഗ് ഇന്നലെ രംഗത്തെത്തിയിരുന്നു. പാണക്കാട് ഹൈദരലി ശിഹാബ് തങ്ങളുടെ വസതിയില് അടിയന്തര നേതൃയോഗം ചേര്‍ന്ന നേതാക്കള് വയനാട് മണ്ഡലത്തിലെ ആശങ്കയും പ്രതിഷേധവും കോണ്ഗ്രസ് ഹൈക്കമാന്‍ഡിനെയും കെപിസിസി നേതൃത്വത്തെയും അറിയിച്ചു. തീരുമാനം െൈവകുന്നത് മണ്ഡലത്തിലെ വിജയസാധ്യതയെ ബാധിക്കുമെന്നാണ് മുസ്ലീം ലീഗ് നേതാക്കള് ചൂണ്ടിക്കാട്ടുന്നത്.\nRead more on: loksabha election | mullapally ramachandran


കൽക്കെട്ട് തകർന്ന് റോഡിന്റെ വശം ഇടിഞ്ഞുതാണുതൂക്കുപാലം-മുണ്ടിയെരുമ റോഡിലെ കലുങ്ക് അപകടാവസ്ഥയിൽ | 14Sep2021\nകൽക്കെട്ട് തകർന്ന് റോഡിന്റെ വശം ഇടിഞ്ഞുതാണുതൂക്കുപാലം-മുണ്ടിയെരുമ റോഡിലെ കലുങ്ക് അപകടാവസ്ഥയിൽ\nതൂക്കുപാലം-മുണ്ടിയെരുമ റോഡിൽ പുത്തൻപറമ്പിൽപടിക്ക് സമീപമുള്ള കലുങ്കിന്റെ കൽക്കെട്ട് തകർന്നതിനെത്തുടർന്ന് റോഡിന്റെ വശം ഇടിഞ്ഞ് താഴ്ന്ന നിലയിൽ\nനെടുങ്കണ്ടം : കൽക്കെട്ട് തകർന്നിനെത്തുടർന്ന് തൂക്കുപാലം-മുണ്ടിയെരുമ റോഡിൽ പുത്തൻപറമ്പിൽപടിക്ക് സമീപം പതിറ്റാണ്ടുകൾ പഴക്കമുള്ള കലുങ്ക് അപകടാവസ്ഥയിൽ. കലുങ്കിന്റെ അടിത്തറയോട് ചേർന്നുള്ള കൽക്കെട്ടാണ് തകർന്നിരിക്കുന്നത്.\nഇതോടെ റോഡിന്റെ വശവും ഇടിഞ്ഞ് താഴാൻ തുടങ്ങി. ദിവസേന നിരവധി വാഹനങ്ങൾ കടന്നുപോകുന്ന റോഡിലെ കലുങ്ക് അറ്റകുറ്റപ്പണികൾ നടത്തി ബലക്ഷയം പരിഹരിക്കുന്നതിന് നടപടി വേണമെന്നാണ് നാട്ടുകാരുടെ ആവശ്യം. തൂക്കുപാലം-മുണ്ടിയെരുമ റോഡിനോളം പഴക്കമുള്ളതാണ് പുത്തൻപറമ്പിൽപടിക്ക് സമീപമുള്ള കലുങ്ക്. റോഡിന് മറുവശത്തുള്ള ചതുപ്പ് നിറഞ്ഞ പ്രദേശത്തുനിന്ന് വെള്ളം കല്ലാർ പുഴയിലേക്ക് ഒഴുക്കുന്നതിനായാണ് കലുങ്ക് നിർമിച്ചത്.\nഎന്നാൽ, കാലപ്പഴക്കംമൂലം നിലവിൽ കലുങ്കിന് ബലക്ഷയമുണ്ടെന്ന് നാട്ടുകാർ ചൂണ്ടിക്കാട്ടുന്നു. അടിത്തറയോട് ചേർന്നുള്ള കൽക്കെട്ട് തകർന്നതിനൊപ്പം കലുങ്കിന്റെ ഇരുവശത്തുമുള്ള റോഡിന്റെ ഭാഗങ്ങളും ഇടിഞ്ഞ് താഴ്ന്ന അവസ്ഥയിലാണ്. മഴക്കാലത്ത് റോഡിലൂടെ ഒഴുകിയെത്തുന്ന വെള്ളം കലുങ്കിന്റെ വശങ്ങളിലൂടെ ഒഴുകിയിറങ്ങിയതാണ് ഇവിടം ഇടിഞ്ഞ് താഴാൻ കാരണമായതെന്നും നാട്ടുകാർ പറയുന്നു.\nമഴക്കാലത്ത് കലുങ്കിന് മുകളിൽ വെള്ളം കെട്ടിക്കിടക്കുന്നുണ്ടെന്നും നാട്ടുകാർ പറഞ്ഞു. കലുങ്കിന് മുമ്പും ശേഷവുമുള്ള റോഡിന്റെ ഭാഗം ഇറക്കപ്പുറമായതിനാൽ മഴയത്ത് വെള്ളം കലുങ്കിന് മുകളിലൂടെതന്നെയാണ് ഒഴുകുന്നത്.\nറോഡ് പലതവണ അറ്റകുറ്റപ്പണികൾ നടത്തിയിട്ടുണ്ടെങ്കിലും കലുങ്കിന്റെ അറ്റകുറ്റപ്പണികളൊന്നും ഇരുവരെ നടത്തിയിട്ടില്ല. ഭാരവാഹനങ്ങളടക്കം ദിവസേന നിരവധി വാഹനങ്ങളാണ് ഇതുവഴി കടന്നുപോകുന്നത്. അപകടാവസ്ഥയിലായ കലുങ്കിന്റെ ബലക്ഷയം അടിയന്തരമായി പരിഹരിച്ചില്ലെങ്കിൽ അപകടങ്ങൾ ഉണ്ടാവാനുള്ള സാധ്യതയും കൂടുതലാണ്.\nഅപകടാവസ്ഥയിലായ കലുങ്ക് പുനർനിർമിക്കാൻ പൊതുമരാമത്ത് റോഡ് വിഭാഗം അടിയന്തര നടപടി സ്വീകരിക്കണമെന്നാണ് നാട്ടുകാരുടെ ആവശ്യം.


ശബരിമല സ്ത്രീപ്രവേശനം..! നിലയ്ക്കലില് സമരക്കാരുടെ സമരപ്പന്തല് പോലീസ് പൊളിച്ചുനീക്കി; സന്നിധാനത്ത് വന് സുരക്ഷ ഒരുക്കി - BIGNEWSLIVE | Latest Malayalam News\nപത്തനംതിട്ട: ശബരിമല സ്ര്തീപ്രവേശനവുമായി ബന്ധപ്പെട്ട് സ്ത്രീകളെ മലയിലേക്ക് കയറ്റില്ലെന്ന് പ്രതിഷേധിച്ച് നിലയ്ക്കലില് നടത്തുന്ന സമരക്കാരുടെ സമരപ്പന്തല് പോലീസ് പൊളിച്ചുനീക്കി. ഒരു വിഭാഗം വിശ്വാസികള് നടത്തിവന്ന പ്രതിഷേധത്തിന്റെ മറവില് വാഹനങ്ങള് തടയുകയും ആളുകളെ കൈയേറ്റം ചെയ്യുകയും ചെയ്തതോടെയാണ് പോലീസ് നടപടി.\nഅതേസമയം ശബരിമല നട ഇന്ന് തുറക്കുന്ന സാഹചര്യത്തില് ഭക്തരെ സന്നിധാനത്തേക്ക് കടത്തിവിടാന് തുടങ്ങി. രണ്ട് എസ്പിമാരുടെ നേതൃത്വത്തില് വന് സുരക്ഷ ഒരുക്കിയിട്ടുണ്ട്. പമ്പയിലും നിലയ്ക്കലിലുമായി 1000 പോലീസകാരെ നിയോഗിച്ചിട്ടുണ്ട്.\nഅതേസമയം സന്നിധാനത്ത് ഇന്ന് രാവിലെ അവലോകനയോഗം ചേരുന്നുണ്ട്. ദേവസ്വം മന്ത്രി നേതൃത്വം വഹിക്കുന്ന യോഗത്തില് വനിത ഉദ്യോഗസ്ഥരടക്കമുള്ളവര് പങ്കെടുക്കും.\nപുലര്‍ച്ചെ ഹനുമാന് സേനയുടെ നേതൃത്വത്തില് നടത്തിയ പ്രതിഷേധം നേരിയ സംഘര്‍ഷത്തിനിടയാക്കി. ചാനല് മാധ്യമപ്രവര്‍ത്തകര്‍ക്കു നേരെ കൈയ്യേറ്റശ്രമവും നടന്നു. തുടര്‍ന്ന് പോലീസിന്റെ നിയന്ത്രണം മറികടന്ന് സമരപ്പന്തലില് കയറിയ നാലുപേരെ പോലീസ് കസ്റ്റഡിയിലെടുത്തു.\nചൊവ്വാഴ്ച രാത്രിയോടെ ബസ്സുകള് പരിശോധിക്കാനെന്ന പേരില് സമരക്കാര് വാഹനങ്ങള് തടയുകയും തമിഴ്‌നാട്ടുകാരായ ദമ്പതികളെ ബസില്‍നിന്ന് പുറത്തിറക്കിവിടുകയും മര്‍ദ്ദിക്കുകയും ചെയ്തിരുന്നു.


രാജ്യത്ത് കഴിഞ്ഞ 24 മണിക്കൂറിനിടെ 9,419 പേര്‍ക്ക് കൊവിഡ് സ്ഥിരീകരിച്ചു. 159 പേര് മരിച്ചതോടെ ആകെ മരണസംഖ്യ 4,74,111 ആയി. ഇതുവരെ 3,46,66,241 പേര്‍ക്കാണ് രാജ്യത്ത് വൈറസ് ബാധ സ്ഥിരീകരിച്ചത്.94,742 പേരാണ് നിലവില് സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായി കഴിയുന്നത്. കഴിഞ്ഞ ദിവസത്തെ കണക്കുകളെക്കാള് 11.6% കൂടുതലാണ് ഇന്നത്തെ കണക്കുകള്. 8,251 പേര് 24 മണിക്കൂറിനിടെ രോഗമുക്തി നേടി.\n5,038 പേര്‍ക്കാണ് കേരളത്തില് കഴിഞ്ഞ ദിവസം കൊവിഡ് സ്ഥിരീകരിച്ചത്. 68,427 സാമ്പിള് പരിശോധനയ്ക്ക് വിധേയമാക്കി. രോഗമുക്തി നേടിയവര് 4039 പേരും കൊവിഡ് മരണം സ്ഥിരീകരിച്ചത് 35 പേര്‍ക്കുമാണ്.അതിനിടെ മഹാരാഷ്ട്രയില് ഒമിക്രോണ് സ്ഥിരീകരിച്ചയാളുടെ പരിശോധന ഫലം നെഗറ്റീവായി. 33 കാരനായ മറൈന് എഞ്ചിനീയരാണ് രോഗമുക്തി നേടി ആശുപത്രി വിട്ടത്. ഏഴ് ദിവസം ഹോം ക്വാറന്റൈനില് തുടരാന് നിര്‍ദേശം നല്‍കിയിട്ടുണ്ട്. വാര്‍ത്താ ഏജന്‍സിയായ പിടിഐ ആണ് ഇക്കാര്യം റിപ്പോര്‍ട്ട് ചെയ്തത്.


മലപ്പുറത്ത് പെട്രോളിന് 44.52 രൂപ ; പമ്പിൽ വൻ തിരക്ക്.. - MalluChronicle\nമലപ്പുറത്ത് പെട്രോളിന് 44.52 രൂപ ; പമ്പിൽ വൻ തിരക്ക്..\nകേന്ദ്ര,സംസ്ഥാന നികുതികൾ കുറച്ച് പെട്രോൾ ഒരു ലിറ്ററിന് 44.52 രൂപ നിരക്കിൽ വിതരണം ചെയ്തത്. 'പ്രത്യേക' ഓഫറിൽ ഇന്ധനം നിറക്കാൻ നിരവധി വാഹനങ്ങളാണ് പമ്പിലെത്തിയത്.\nThumbi October 23, 2021 1 min read\nമലപ്പുറം: മലപ്പുറത്ത് പെട്രോളിന് 44.52 രൂപക്ക് വിൽപ്പന നടന്നു. രജ്യത്ത് ഇന്ധനവില വർധനവിൽ പ്രതിഷേധിച്ച് മലപ്പുറം ജില്ല കോൺഗ്രസ് നത്തിയ പ്രതിഷേധ പരിപാടിയിൽ പ്രതീകത്മകമാക്കി ഉണ്ടാക്കിയ പെട്രോൾ പമ്പിലാണ് യാത്രക്കാർക്ക് കേന്ദ്ര,സംസ്ഥാന നികുതികൾ കുറച്ച് പെട്രോൾ ഒരു ലിറ്ററിന് 44.52 രൂപ നിരക്കിൽ വിതരണം ചെയ്തത്.\n‘പ്രത്യേക’ ഓഫറിൽ ഇന്ധനം നിറക്കാൻ നിരവധി വാഹനങ്ങളാണ് പമ്പിലെത്തിയത്.\nശനിയാഴ്ച മലപ്പുറം കെ.എസ്.ആർ.ടി.സി പരിസരത്ത് നടന്ന ‘നികുതി രഹിത നീതി പെട്രോൾ പമ്പ്’ എന്ന പ്രതിഷേധ പരിപാടി കെ.പി.സി.സി വർക്കിങ്ങ് പ്രസിഡൻറ് കൊടിക്കുന്നിൽ സുരേഷ് എം.പി. ഉദ്ഘാടനം ചെയ്തു. ഡി.സി.സി പ്രസിഡൻറ് വി.എസ് ജോയി അധ്യക്ഷത വഹിച്ചു.\nഇതേസമയം,തുടർച്ചയായ നാലാം ദിവസവും പെട്രോൾ – ഡീസൽ വില കൂട്ടി. പെട്രോളിന് 35 പൈസയും, ഡീസലിന് 36 പൈസയുമാണ് വര്‍ദ്ധിപ്പിച്ചത്. തിരുവനന്തപുരത്ത് പെട്രോള് വില 110ന് അടുത്തെത്തി.\nതിരുവനന്തപുരത്ത് ഒരു ലിറ്റര് പെട്രോളിന് 109 രൂപ 51 പൈസയും, ഡീസലിന് 103 രൂപ 15 പൈസയുമായി. കൊച്ചിയില് പെട്രോള് ലിറ്ററിന് 107 രൂപ 55 പൈസയും ഡീസലിന് 101 രൂപ 32 പൈസയുമാണ് ഇന്നത്തെ നിരക്ക്. കോഴിക്കോട് പെട്രോളിന് 107 രൂപ 69 പൈസയും, ഡീസലിന് 101 രൂപ 46 പൈസയുമായി.കഴിഞ്ഞ പത്ത് ദിവസത്തിനിടെ എട്ടാം തവണയാണ് പെട്രോള് വില കൂട്ടുന്നത്. സെപ്റ്റംബര് 24ന് ശേഷം ഒരു ലിറ്റര് പെട്രോളിന്6രൂപ 50 പൈസയും, ഡീസലിന്7രൂപ 73 പൈസയുമാണ് കൂട്ടിയത്.\nTags: india-news-today-petrol-deisel kerala News\nPrevious: ഇന്ത്യയിൽ ഇലക്ട്രിക് കാർ വിപ്ലവം സൃഷ്ടിക്കാൻ ടെസ്‌ല;നിർമ്മാണവും ഇന്ത്യയിൽ തുടങ്ങിയേക്കും…\nNext: പറവട്ടാനിയിലെ ഗുണ്ടാ കൊല; ഗുണ്ടാ സംഘം സഞ്ചരിച്ച ഓട്ടോറിക്ഷ കണ്ടെത്തി


വെളളപ്പൊക്ക സാധ്യതാമേഖലകളിൽ നിന്ന് ആളുകളെ മാറ്റും; സംസ്ഥാനത്ത് കൺട്രോൾ റൂമുകൾ തുറന്നു | Chance to Heavy Rain and Thunderstorm and Control Rooms are Open in State\nവെളളപ്പൊക്ക സാധ്യതാമേഖലകളിൽ നിന്ന് ആളുകളെ മാറ്റും; സംസ്ഥാനത്ത് കൺട്രോൾ റൂമുകൾ തുറന്നു\n1077 എന്ന ട്രോള് ഫ്രീ നമ്പറില് കണ്‍ട്രോള് റൂമില് ബന്ധപ്പെടാവുന്നതാണ്.\n15 May 2022 3:02 AM GMT\nതിരുവനന്തപുരം: അടുത്ത3മണിക്കൂറിൽ സംസ്ഥാനത്തെ എല്ലാ ജില്ലകളിലും ഒറ്റപ്പെട്ടയിടങ്ങളിൽ ഇടിയോടുകൂടിയ മഴക്ക് സാധ്യതയെന്ന് കാലാവസ്ഥ കേന്ദ്രത്തിന്റെ മുന്നറിയിപ്പ്. മഴ മുന്നറിയിപ്പിനെ തുടർന്ന് വെളളപ്പൊക്ക സാധ്യതയുളള സ്ഥലങ്ങളിൽ നിന്ന് ആളുകളെ മാറ്റാൻ നിർദേശം നൽകിയിട്ടുണ്ട്. മണിക്കൂറിൽ 40 കീ.മി വരെ വേഗതയിൽ വീശിയടിച്ചേക്കാവുന്ന കാറ്റിനും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. അടുത്ത അഞ്ച് ദിവസങ്ങളിലും മഴ കനക്കുമെന്ന മുന്നറിയിപ്പുളളതിനാൽ 24 മണിക്കൂറും പ്രവർത്തിക്കുന്ന കൺട്രോൾ റൂമുകൾ തുറന്നു.\nജില്ലാ- താലൂക്ക് തലങ്ങളില് 24 മണിക്കൂറും പ്രവര്‍ത്തിക്കുന്ന കണ്‍ട്രോള് റൂമുകള് പ്രവര്‍ത്തിക്കും. 1077 എന്ന ട്രോള് ഫ്രീ നമ്പറില് കണ്‍ട്രോള് റൂമില് ബന്ധപ്പെടാവുന്നതാണ്. വൈദ്യുതി സംബന്ധിച്ച പ്രശ്‌നങ്ങള് 1912 എന്ന നമ്പറില് അറിയിക്കാം. നഗരത്തിലെ വെളളക്കെട്ട് നിരീക്ഷിക്കുന്നതിനായി എറണാകുളത്ത് പ്രത്യേക കണ്‍ട്രോള് റൂം തുറന്നിട്ടുണ്ട്. തദ്ദേശ സ്വയംഭരണ വകുപ്പിന്‍റെ നേതൃത്വത്തിലും പ്രത്യേക കണ്ട്രോൾ റൂം സജ്ജമാക്കും.\nതിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി, കോട്ടയം, എറണാകുളം, തൃശ്ശൂർ, മലപ്പുറം, കോഴിക്കോട് എന്നീ ജില്ലകളിൽ ഒറ്റപ്പെട്ടയിടങ്ങളിൽ ഇടിയോടുകൂടിയ മഴയ്ക്കും മണിക്കൂറിൽ 40 കീ.മി വരെ വേഗതയിൽ വീശിയടിച്ചേക്കാവുന്ന കാറ്റിനും മറ്റു ജില്ലകളിലെ ഒറ്റപ്പെട്ടയിടങ്ങളിൽ മഴയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഇന്ന് ആറ് ജില്ലകളിൽ ഓറഞ്ച് അലർട്ട് പ്രഖ്യാപിച്ചിട്ടുണ്ട്. കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം എന്നീ ജില്ലകളിലാണ് ഓറഞ്ച് അലർട്ട്.\nകേരളാ തീരത്ത് ഇന്നും നാളേയും മത്സ്യബന്ധനത്തിന് വിലക്കേർപ്പെടുത്തിയിട്ടുണ്ട്. മലയോര പ്രദേശങ്ങളിലും തീരപ്രദേശത്തും ജാഗ്രത നിര്‍ദേശം നൽകി. മഴ മുന്നറിയിപ്പിനെ തുടർന്ന് ഇക്കോ ടൂറിസം കേന്ദ്രങ്ങളായ പൊന്മുടി, കല്ലാര്, മങ്കയം എന്നിവിടങ്ങള് അടച്ചു. ജില്ലാ ദുരന്തനിവാരണ അതോറിറ്റിയുടെ ഉത്തരവ് അനുസരിച്ചാണ് ഇക്കോ ടൂറിസം കേന്ദ്രങ്ങള് അടച്ചത്. ഡിവിഷണല് ഫോറസ്റ്റ് ഓഫീസറാണ് ഇക്കാര്യം അറിയിച്ചത്.\nശബരിമല തീർത്ഥാടകരുടെ സുരക്ഷ ഉറപ്പ് വരുത്താൻ വേണ്ട നടപടികൾ സ്വീകരിക്കാൻ ഇന്നലെ ചീഫ് സെക്രട്ടറിയുടെ നേതൃത്വത്തിൽ ചേർന്ന യോഗത്തിൽ തീരുമാനിച്ചിരുന്നു. എല്ലാ വകുപ്പുകളുടെയും ഏകോപനത്തോടെയുള്ള പ്രവർത്തനത്തിന് ആവശ്യമായ നിർദേശങ്ങളും ഇന്നലെ ചേർന്ന യോഗം നൽകിയിരുന്നു.\nSTORY HIGHLIGHTS: Chance to Heavy Rain and Thunderstorm and Control Rooms are Open in State


വസന്ത പാഠങ്ങള് - Sathyadeepam\n|^| Home -> Pangthi -> കാലവും കണ്ണാടിയും -> വസന്ത പാഠങ്ങള്\nകൊറോണ വൈറസ് പടര്‍ന്നു പിടിക്കുന്നതിന്‍റെ ഭീതിയിലാണ് ലോകം. അതിന്‍റെ പ്രത്യാഘാതങ്ങള് ദൂരവ്യാപകമായി നാം അനുഭവിക്കാന് തുടങ്ങിയിരിക്കുന്നു. എന്നാല് യുദ്ധം, മഹാമാരികള്, പ്രകൃതിക്ഷോഭങ്ങള്, ആഭ്യന്തരകലഹം, ഭീകരാക്രമണം തുടങ്ങിയവ നേരിട്ട് അനുഭവമില്ലാത്ത കേരളീയര്‍ക്ക് വലിയ ആഘാതമാണ് കോറോണയുടെ വ്യാപനം. 2018-ലെ പ്രളയം, നിപ്പ വൈറസ് തുടങ്ങിയവ വിജയകരമായി നേരിട്ട അനുഭവം നമുക്ക് ഉണ്ടെന്നത് ശരിയാണ്. നാം ഇപ്പോള് നേരിടുന്ന ഈ പകര്‍ച്ച വ്യാധി ഏതാനും കാര്യങ്ങള് വെളിപ്പെടുത്തുന്നുണ്ട്. സമൂഹജീവികള് എന്ന നിലയിലും ദൈവവിശ്വാസികള് എന്ന നിലയിലും നാം ഉള്‍ക്കൊള്ളേണ്ട കാര്യങ്ങളാണവ.\nവേണ്ടിവന്നാല് ഒറ്റയ്ക്ക് ജീവിക്കാം എന്ന അബോധചിന്ത ഒരു പരിധിവരെ ഭരിക്കുന്ന സമൂഹമാണ് നമ്മുടേത്. എന്നാല് എത്ര നിര്‍ണ്ണായകമാണ് നമ്മുടെ ജീവിതത്തില് സമൂഹം എന്നു വെളിപ്പെടുന്ന സന്ദര്‍ഭമാണിത്. നാം എത്ര സൂക്ഷിച്ചാലും സമൂഹം മുഴുവനായി മുന്‍കരുതല് എടുക്കുന്നില്ലെങ്കില് നമ്മുടെ ജീവിതം അവതാളത്തിലായിപ്പോകും എന്നതാണ് വാസ്തവം. ഇതിന്‍റെ മറുഭാഗമാണ് നമുക്കുള്ള സാമൂഹിക ഉത്തരവാദിത്വം. രോഗം സംശയിച്ചുകഴിഞ്ഞവരില് ചിലര് സ്വമേധയാ എടുത്ത മുന്‍കരുതലുകള് അവര്‍ക്കുവേണ്ടി മാത്രമായിരുന്നില്ല, പൊതുസമൂഹത്തിനുവേണ്ടിയായിരുന്നു. രോഗബാധിതരോടും കുടുംബാംഗങ്ങളോടും നിര്‍ഭാഗ്യവശാല് ചിലര് കാണിക്കുന്ന എതിര്‍പ്പ് നമ്മിലുള്ള മഠയത്തരത്തിന്‍റെയും സാമൂഹികവിരുദ്ധതയുടെയും അടയാളം കൂടിയാണ്.\nസാമൂഹിക ശുചിത്വശീലങ്ങളുടെ പ്രാധാന്യം ഇപ്പോള് എല്ലാവര്‍ക്കും വ്യക്തമാകുന്നുണ്ട്. പൊതുസ്ഥലത്ത് തുപ്പരുത്; തുമ്മുമ്പോള് തൂവാല ഉപയോഗിക്കണം, കൈ നന്നായി കഴുകണം, വായിലും കണ്ണിലും അലക്ഷ്യമായി വിരല് ഇടരുത് തുടങ്ങിയ ആരോഗ്യശീലങ്ങള് നമുക്ക് അറിവുള്ളതാണ്. പൊതുസ്ഥലങ്ങളില് ഇവ പാലിക്കാത്തവരെ നാം കാണാറുണ്ട്. പക്ഷേ, ഇപ്പോള് മാസ്ക് ധരിച്ചു നടക്കാന് നാം നിര്‍ബന്ധിതരായിരിക്കുന്നു. കൊറോണക്കാലത്തിനുശേഷം മാസ്ക്കുകള് അനാവശ്യമായി മാറും; പക്ഷേ, ശുചിത്വശീലങ്ങളുടെ പ്രാധാന്യം ഒരിക്കലും കാലഹരണപ്പെടുകയില്ല എന്ന പാഠം നമുക്കുള്ളതാണ്.\nആരോഗ്യവകുപ്പ് ഉള്‍പ്പെടെയുള്ള സര്‍ക്കാര് സംവിധാനങ്ങളുടെ പ്രാധാന്യം വെളിപ്പെടുന്ന അവസരമാണിത്. ഈ പകര്‍ച്ചപ്പനി നേരിടാന് സര്‍ക്കാര് സംവിധാനം ഒരുക്കുകയും അതിന്‍പ്രകാരം അനേകം പേര് ഇക്കാര്യത്തിനുവേണ്ടി അദ്ധ്വാനിക്കുകയും ചെയ്യുന്നുണ്ട്. ഉപകാരമില്ലാത്ത കൂട്ടങ്ങള് എന്ന മട്ടില് സര്‍ക്കാര് ജീവനക്കാരെ ഒറ്റയടിക്ക് എഴുതിത്തള്ളുന്നവര് തങ്ങളുടെ ധാരണ തിരുത്തേണ്ട സമയമാണിത്.\nസൂക്ഷിച്ചാല് ദുഃഖിക്കണ്ട എന്ന ചൊല്ല് എല്ലായിടത്തും ബാധകമാണ്. എങ്കിലും ഒരു സമൂഹം എന്ന നിലയില് നമ്മിലെ ഭയപ്പാടുകളുടെ ആഴം വെളിവാക്കുന്ന സന്ദര്‍ഭമാണിത്. കൊറോണയെത്തുടര്‍ന്ന് ചൈനാ-നിര്‍മ്മിത വസ്തുക്കളെല്ലാം എടുത്തെറിഞ്ഞവരുണ്ട്. പ്രാണഭയം അത്ര നിസ്സാരമല്ല. പക്ഷേ, കണക്കുകള് പ്രകാരം, കൊറോണബാധിതരിലെ മരണനിരക്ക് രണ്ട് ശതമാനം മാത്രമാണ്. പലപ്പോഴും പരിഭ്രാന്തിയും സുരക്ഷാ മുന് കരുതലുകളും തമ്മിലുള്ള അകലം കുറയുന്നത് നാം കാണാതിരുന്നുകൂടാ. മാധ്യമങ്ങളുടെ വെപ്രാളറിപ്പോര്‍ട്ടിംഗ് ശൈലിയാണ് ഇതിനുള്ള ഒരു പ്രധാന കാരണം.\nകൊറോണയ്ക്കെതിരെയുള്ള എല്ലാ മുന്‍കരുതലുകളും എല്ലാ സന്നാഹമൊരുക്കിയുള്ള പടപ്പുറപ്പാടും ഒറ്റക്കാര്യം മുന്‍നിര്‍ത്തിയാണ്. ഒറ്റ ജീവനും നഷ്ടപ്പെട്ടു കൂടാ. ഓരോ ജീവനും വിലപ്പെട്ടതാണ്. ഇങ്ങനെതന്നെയാണ് സമൂഹം പ്രതികരിക്കേണ്ടത്. ഇതു തന്നെയാകണം മാനദണ്ഡം. പക്ഷേ, ഓര്‍ക്കാന് വേറെ ചിലതുണ്ട്. ഓരോ ദിവസവും കേരളത്തിലെ റോഡുകളില് പൊലിയുന്ന ജീവന് എത്രയാണ്? 4259 പേരാണ് 2018-ല് കേരളത്തില് റോഡപകടങ്ങളില് മരണപ്പെട്ടത്. കൊറോണ നേരിടാന് കാണിക്കുന്ന ഇഛാശക്തിയില് കുറച്ചെങ്കിലും നമുക്ക് ഇക്കാര്യത്തിലും വേണ്ടേ? ക്യാന്‍സര്, കിഡ്നി രോഗങ്ങള് വഴിയുള്ള ജീവനഷ്ടം നിസ്സാരമാണോ? ജീവനെതിരെയുള്ള ഭീഷണിക്ക് നാം എല്ലാ മേഖലകളിലും പ്രാമുഖ്യം കൊടുക്കേണ്ടതുണ്ട്. ഈ വസന്ത പിന്‍മാറുന്ന ദിവസങ്ങള് വരും. പക്ഷേ, മനുഷ്യജീവന് അപഹരിക്കുന്ന മറ്റ് കാര്യങ്ങള് ഇവിടെയുണ്ടാകും. അവ ശ്രദ്ധിക്കുമ്പോഴാണ് നാം ശരിക്കും പരിഷ്കൃതരാകുന്നത്.\nപകര്‍ച്ചപ്പനി ദൈവവിശ്വാസികളില് ചില ചോദ്യങ്ങളും യുക്തിവാദികളില് പരിഹാസവും ജനിപ്പിക്കുന്നുണ്ട്. അത് മനസ്സിലാക്കാവുന്നതേയുള്ളൂ. ദൈവം സുഖപ്പെടുത്തുന്നത് മരുന്നുകള് വഴിയുമാണ്; നേരിട്ട് മാത്രമല്ല. പ്രതിരോധമുറകള് സ്വീകരിക്കുക എന്നതും ദൈവവിശ്വാസത്തിന്‍റെ ഭാഗമാണ്. ദൈവത്തിന് ശക്തിയില്ലാത്തതുകൊണ്ടല്ല അത്; മറിച്ച്, ദൈവം സൃഷ്ടിച്ച മനുഷ്യബുദ്ധി നാം ഉപയോഗിക്കണം എന്നും ദൈവം ആഗ്രഹിക്കുന്നുണ്ട്. ഞാന് മുന്‍കരുതലൊന്നും എടുക്കുകയില്ല, വേണമെങ്കില് ദൈവം എന്നെ രക്ഷിക്കട്ടെ എന്ന് പറയുന്നത് ദൈവവിശ്വാസമല്ല; ദൈവത്തെ പരീക്ഷിക്കലാണ്. ദൈവത്തില് കൂടുതലായി ആശ്രയിക്കാനും നമ്മുടെ എല്ലാ പരിമിതികളും മനസ്സിലാക്കാനുമുള്ള ധ്യാനകാലം കൂടിയാണ് പകര്‍ച്ചപ്പനിക്കാലം.


11 വര്‍ഷം, പെന്‍ഷന് പണം റോഡിലെ കുഴികളില് ചെലവിട്ട് ദമ്പതികള്; വൈറലായി ഗട്ടറുകളുടെ ആംബുലന്‍സ് | old couple spend their pension amount to clear potholes in road in Hyderabad\n11 വര്‍ഷം, പെന്‍ഷന് പണം റോഡിലെ കുഴികളില് ചെലവിട്ട് ദമ്പതികള്; വൈറലായി ഗട്ടറുകളുടെ ആംബുലന്‍സ്\nനിരവധി തവണ പരാതിപ്പെട്ടതിന് ശേഷവും പരിഹാരമുണ്ടാകാതെ വന്നതോടെയാണ് ഈ വൃദ്ധ ദമ്പതികള് നിരത്തിലേക്ക് ഇറങ്ങിയത്. ഹൈദരബാദിലും പരിസരത്തുമായി രണ്ടായിരത്തിലേറെ ഗട്ടറുകളാണ് ഇതിനോടകം ഇവര് പരിഹരിച്ചിട്ടുള്ളത്. പെന്‍ഷനായി ലഭിച്ച പണത്തില് നിന്ന് നാല് ലക്ഷത്തോളം രൂപ ഇതിനോടകം റോഡിലെ കുഴികള് അടയ്ക്കാനായി ചെലവാക്കിയെന്നും ദമ്പതികള്\nHyderabad, First Published Jul 20, 2021, 9:47 AM IST\nപെന്‍ഷന് കിട്ടുന്ന പണം എങ്ങനയൊക്കെ ചിലവഴിക്കാമെന്നതില് വേറിട്ട മാതൃകയാവുകയാണ് ഈ ദമ്പതികള്. പതിനൊന്ന് വര്‍ഷമായി പെന്‍ഷന് കിട്ടിയ പണം ഉപയോഗിച്ച റോഡുകളിലെ ഗട്ടറുകള് അടയ്ക്കുകയാണ് ഹൈദരബാദ് സ്വദേശികളായ ഈ ദമ്പതികള്. 73കാരനായ ഗംഗാധര് തിലക് ക്ട്നം ഭാര്യ വെങ്കിടേശ്വരി കാട്നം എന്നിവരാണ് ഒരു ദശാബ്ദത്തോളമായി റോഡിലെ കുഴികള് അടയ്ക്കുന്നത്. നിരവധി തവണ പരാതിപ്പെട്ടതിന് ശേഷവും പരിഹാരമുണ്ടാകാതെ വന്നതോടെയാണ് ഈ വൃദ്ധ ദമ്പതികള് നിരത്തിലേക്ക് ഇറങ്ങിയത്.\nഹൈദരബാദ് നഗരത്തിലും പരിസരത്തുമായി കാറില് സഞ്ചരിച്ചാണ് ദമ്പതികളുടെ ഗട്ടര് അടയ്ക്കല്. ഗട്ടറുകള് ശ്രദ്ധയില്‍പ്പെട്ടാല് സമീപത്തായി വാഹനമൊകുക്കിയ ശേഷം കാറിനുള്ളില് സൂക്ഷിച്ച ഉപകരണങ്ങളുമായി ഇരുവരും നിരത്തിലേക്ക് ഇറങ്ങും. ഗട്ടറുകളുടെ ആംബുലന്‍സ് എന്നാണ് ഈ കാറിനെ ഇപ്പോള് നാട്ടുകാര് വിളിക്കുന്നത്. ഗംഗാധര് തിലകിനെ റോഡ് ഡോക്ടറെന്നും ഇതിനോടകം വിളിപ്പേര് വീണിട്ടുണ്ട്. സോഫ്റ്റ് വെയര് എന്‍ജിനിയറായിരുന്നു ഗംഗാധര് തിലക്. നിരവധി റോഡ് ആക്സിഡന്‍റുകളുടെ കാരണം റോഡിലെ കുഴികള് ആണെന്ന നിരീക്ഷണത്തിലാണ് ഇവരുടെ നിസ്വാര്‍ത്ഥ സേവനം.\nഹൈദരബാദിലും പരിസരത്തുമായി രണ്ടായിരത്തിലേറെ ഗട്ടറുകളാണ് ഇതിനോടകം ഇവര് പരിഹരിച്ചിട്ടുള്ളത്. പെന്‍ഷനായി ലഭിച്ച പണത്തില് നിന്ന് നാല് ലക്ഷത്തോളം രൂപ ഇതിനോടകം റോഡിലെ കുഴികള് അടയ്ക്കാനായി ചെലവാക്കിയെന്നും ദമ്പതികള് പറയുന്നു. തുടക്കത്തില് ദമ്പതികളെ ആരും ശ്രദ്ധിച്ചിരുന്നില്ല. എന്നാല് സര്‍ക്കാര് ജീവനക്കാര് ദമ്പതികളെ തിരിച്ചറിഞ്ഞതോടെയാണ് കട്നാം ദമ്പതികള് വൈറലാവുന്നത്. റോഡിലെ കുഴികള് പരിഹരിക്കാനായി ശ്രമദാന് എന്ന പേരില് ഒരു ട്രസ്റ്റും ഇവര് രൂപീകരിച്ചിട്ടുണ്ട്.\nLast Updated Jul 20, 2021, 9:46 AM IST\nspending pension money to fill up Potholes


❝ഏഷ്യൻ കപ്പ് 💪🇮🇳 യോഗ്യത നേടി നമ്മുടെ അഭിമാനം ടീം 🇮🇳😍 ഇന്ത്യ ❞ - Sportssify\n❝ഏഷ്യൻ കപ്പ് 💪🇮🇳 യോഗ്യത നേടി നമ്മുടെ അഭിമാനം ടീം 🇮🇳😍 ഇന്ത്യ ❞\nവേൾഡ് കപ്പ് ഏഷ്യൻ യോഗ്യത മത്സരത്തിൽ അഫ്ഗാനിസ്ഥാനെ സമനിലയിൽ തളച്ച് ഏഷ്യൻ കപ്പിന് യോഗ്യത നേടി ടീം ഇന്ത്യ. ദോഹയിൽ നടന്ന മത്സരത്തിൽ ഇരു ടീമുകളും ഓരോ ഗോളുകൾ നേടിയാണ് സമനിലയിൽ പിരിഞ്ഞത്. മത്സരം സമനിലയിൽ ആയതോടെ ഗ്രൂപ്പിൽ ഖത്തർ ഒമാനും പിന്നിൽ മൂന്നാമതായതോടെയാണ് ഏഷ്യൻ കപ്പിന് യോഗ്യത നേടിയത്. സുനിൽ ഛേത്രിയുടെ നേതൃത്വത്തിലുള്ള ഇന്ത്യൻ ടീം അഫ്ഗാന്റെ ശക്തമായ വെല്ലുവിളി അതിജീവിച്ചാണ് യോഗ്യത നേടിയത്. മലയാളി താരം ആശിഖ് കുരുണിയൻ ഇന്ത്യക്ക് വേണ്ടി ഗംഭീര പ്രകടനം കാഴ്ചവെച്ചു. ഇന്ത്യയുടെ ഗോൾ ഒരുക്കിയതും ആശിഖ് കുരുണിയനായിരുന്നു.\nനിർണായക മത്സരത്തിൽ ശക്തമായ ടീമിനെ തന്നെയാണ് ഇന്ത്യ അണിനിരത്തിയത്. മലയാളി താരം ആഷിക് ആദ്യ ഇലവനിൽ സ്ഥാനം പിടിച്ചപ്പോൾ സഹലിന്റെ സ്ഥാനം പകരക്കാരുടെ ബെഞ്ചിലായിരുന്നു. ഇന്ത്യയുടെ മുന്നേറ്റത്തോടെയാണ് മത്സരം ആരംഭിച്ചത് .മത്സരത്തിന്റെ ഒമ്പതാം മിനുട്ടിൽ ഇന്ത്യയുടെ ആദ്യ നല്ല അവസരം ഛേത്രിക്ക് ലഭിച്ചു. ഗ്ലെൻ മാർടിൻസ് ബ്രേക്ക് ചെയ്തു നേടിയ പന്ത് എടുത്ത് മുന്നേറിയ ഛേത്രി ഇടം കാലു കൊണ്ട് ഒരു ഷോട്ട് എടുത്തു എങ്കിലും അഫ്ഹാം കീപ്പറെ കീഴ്പ്പെടുത്താൻ അത് മതിയായിരുന്നില്ല. പത്താം മിനുട്ടിൽ സുരേഷും മൻ‌വീറും കൂടിയുള്ള മുന്നേറ്റത്തിൽ നിന്നും ലഭിച്ച പന്ത് ബ്രണ്ടൻ സന്ദേഷ് ജിംഗന് പാസ് ചെയ്‌തെങ്കിലും അഫ്ഗാൻ പ്രതിരോധം മറികടക്കാനായില്ല.\nപതിനാറാം മിനുട്ടിൽ അമിതമായി പരാതിപ്പെട്ടതിന് ടീം ഇന്ത്യ ഹെഡ് കോച്ച് ഇഗോർ സ്റ്റിമാക്ക് മഞ്ഞ കാർഡ് കണ്ടു. 24 ആം മിനുട്ടിൽ ആഷിക് കൊടുത്ത ക്രോസ്സ് ക്യാപ്റ്റൻ ഛേത്രിക്ക് കണക്ട് ചെയ്യാൻ സാധിച്ചില്ല. വാട്ടർ ബ്രേക്കിന് ശേഷം കളിയിലേക്ക് തിരിച്ചു വന്ന അഫ്ഗാൻ താരങ്ങൾ വേഗതയുള്ള മുന്നേറ്റം കൊണ്ട് ഇന്ത്യൻ പ്രതിരോധത്തെ പരീക്ഷിച്ചു കൊണ്ടിരുന്നു. ഇരു ടീമുകൾ തുല്യത പാലിച് ആദ്യ പകുതി അവസാനിച്ചു.\nരണ്ടാം പകുതിയുടെ തുടക്കത്തിൽ ആഷിക്കിലൂടെ ഇന്ത്യ മുന്നേറിയെങ്കിലും ഗോൾ മാത്രം വന്നില്ല. ബ്രാൻഡൻ ഫെർണാണ്ടസിന്റെ മികച്ച ക്രോസ്സുകൾ അഫ്ഗാൻ പ്രതിരോധത്തെ വലച്ചു കൊണ്ടിരുന്നു. 63 ആം മിനുട്ടിൽ പരിശീലകൻ ഇഗോർ സ്റ്റിമാക് ബ്രാൻ‌ഡൻ ഫെർണാണ്ടസിന് പകരമായി ലാലെങ്‌മാവിയയെ ഇറക്കി. അഫ്ഗാൻ മുന്നേറ്റ താരങ്ങൾ രണ്ടു തവണ ഗോൾ കീപ്പർ ഗുർപ്രീതിനെ പരീക്ഷിക്കുകയും ചെയ്തു. 69 ആം മിനുട്ടിൽ സുനിൽ ഛേത്രിക്ക് പകരമായി ലിസ്റ്റൺ കൊളാക്കോ ഇറക്കി.\n74 ആം മിനുട്ടിൽ മത്സരത്തിൽ ഇന്ത്യ മുന്നിലെത്തി അഫ്ഗാൻ പ്രതിരോധ നിരക്ക് നിരന്തരം ഭീഷണിയുയർത്തി മലയാളി താരം ആഷിക്കിന്റെ ക്രോസ്സ് കൈപ്പിടിയിൽ അഫ്ഗാൻ കീപ്പർ വരുത്തിയ പിഴവിൽ നിന്നായിരുന്നു ഗോൾ വീണത്.ആശിഖിന് മത്സരത്തിന് അവസാനം പരിക്കേറ്റ് പുറത്തു പോകേണ്ടി വന്നത് ടീമിന് ആശങ്ക നൽകി എന്നാൽ 81 ആം മിനുട്ടിൽ അഫ്ഗാൻ സമനില പിടിച്ചു . കൗമാര താരം സെമാനി സമാനിയിലൂടെയാണ് അഫ്ഗാൻ സമനില പിടിച്ചത്. സമനിലക്ക് വേണ്ടി അഫ്ഗാൻ മുന്നേറ്റ നിര കിണഞ്ഞു പരിശ്രമിച്ചെങ്കിലും ഇന്ത്യൻ പ്രതിരോധം ബേദിക്കാനായില്ല.